
"Iubirea mea pentru această ţară, pe care am 
făcut-o a mea prin lacrimi şi suspine, a ajuns pentru 
mine ca o religie. Mă simt legată de ea prin lanţuri de 
oţel, legată prin inimă, prin creier şi prin sânge. Simt 
că fiecare din cei şase copii ce i-am dat, e unul din 
inelele acestui lanţ pe care numai moartea şi dezastrul 

îl pot sfărâma 


REGINA MARIA 




A *% 


Prefaţă 


S alut ideea confratelui meu. Cristian Moşneanu, 
de a scrie o carte despre regina Maria. Precum 
salut şi demersul editorului, Ionuţ Radu, de la 
Librex Publishing de a iniţia o colecţie a figurilor istorice 
române în acest an centenar şi poate nu numai... 

După abordarea unor personaje istorice carismatice 
de excepţie, precum Radu Negru Vodă, Petru Cercel, 
Mihai Viteazul si Mircea cel Bătrân, istoricul Cristian 
Moşneanu ne-a pregătit o adevărată surpriză: viaţa celei 
care a fost cea mai iubită personalitate feminină a istoriei 
românilor, regina Maria. 

Lucrarea ca tematică se încadrează în mod excepţional, 
în momentul ales de autor spre publicare, anul 2018, când 
omagiem 100 de ani de la Marea Unire de la 1918 şi 80 
de ani de la decesul reginei Maria, 18 aprilie 1938 (n. 28 
octombrie 1875). 

în baza documentelor cercetate, a memoriilor 
oamenilor politici, dar şi ale reginei Maria, autorul ne 

prezintă viaţa reginei Maria împletită cu istoria poporului 
român de la sfârşit de secol XIX şi început de secol XX. 
îmbinând stilul documentar cu cel literar, uneori poetic, 
Cristian Moşneanu ne plimbă prin universul vieţii 
reginei Maria, de la naşterea ei, la perioada adolescenţei, 
la primii fiori de dragoste şi atracţia pe care a simţit-o din 
primul moment pentru prinţul Ferdinand al României, 
la momentul căsătoriei cu acesta şi primul ei contact 
cu România. Pe parcursul lucrării veţi descoperi o 
personalitate complexă, autoritară în relaţiile ei cu 
regele României, Carol I, o soţie dedicată soţului, relaţie 
care a îmbrăcat, în decursul timpului, diferite forme de 
manifestare, de la regina mamă supusă la regina femeie 
nefericită, la femeia regină suverană în relaţiile cu bărbaţii 
îndrăgostiţi de personalitatea ei, la regina războinică care 
a avut curajul să stea în linia întâi a frontului, dar mai 
ales la femeia dedicată soţului ei, Ferdinand I, pe care 
l-a sprijinit în toate deciziile politice şi militare dificile. 
Un rol deosebit l-a avut regina Maria ca reprezentantă a 
diplomaţiei româneşti, în care nu a pregetat să-şi pună în 
balanţă pe lângă frumuseţea fizică şi talentul seducţiei 
feminine, în temeiul câştigului pentru ţară, mai ales în 
timpul vizitei de la Paris şi din America. Albert I, regele 
Belgiei, care a avut onoarea să o cunoască, în timpul 
negocierilor de la Paris, nu s-a sfiit să afirme despre ea, 

în limbajul milităresc, dur, pe care îl folosea, că: "La ea, 
toată politica vine din postament 

în paginile scrise de autorul lucrării veţi descoperi 
multe informaţii şi amănunte ale vieţii reginei Maria, 
mai mult sau mai puţin cunoscute, mai puţin mediatizate 
sau unele aproape necunoscute publicului cititor. 

Până la evenimentele din decembrie 1989, despre 
regina Maria s-a scris foarte puţin, iar ceea ce s-a scris 
a fost în contextul istoriei regalităţii din România. Abia 
după anul ’89 au apărut lucrările “Ultima romantică” a 
autoarei Hannah Pakula, “Missy, Regina României” a 
lui Guy Gauthier şi memoriile pe timp de pace şi război 
ale reginei Maria. 

în mod interesant însă, nici lumea dinainte de 
evenimentele din decembrie a anului 1989 nu a fost 
săracă de informaţiile privind viaţa Curţii Regale române 
de la sfârşit de secol al XlX-lea şi început de secol XX. 

în anii ’60 ai secolului XX s-au recuperat o serie de 
documente, scrisori şi corespondenţe din clădirile avute 
în posesie de familia regală a României, Hohenzollem- 
Sigmaringen. Parte din ele au fost cercetate şi catalogate 
de către scriitorul Eugen Teodoru, care în anul 1979 le-a 
prezentat într-o lucrare numită “Din scrinurile regilor” 
publicată de Editura Junimea Iaşi. 

întâlnim în această culegere vastă de documente o 
serie de scrisori adresate de către Alexandru Ioan Cuza 

împăratului Napoleon al Dl-lea al Franţei sau regelui 
Carol I de România, precum şi rapoartele serviciilor de 
spionaj care urmăreau evenimentele din România anilor 
1866-1875. 

Un loc aparte în lucrare îl ocupă scrisorile de dragoste 
adresate de către Elena Văcărescu prinţului Ferdinand şi 
decizia de interdicţie a regelui Carol I privind această 
relaţie cu o prinţesă pământeană. 

Nefericirea în dragoste a lui Ferdinand, aferent de 
Elena Văcărescu, prin interdicţie regală, se va atenua 
prin cunoaşterea rebelei adolescente engleze de casă 
regală. Mărie Alexandra Victoria de Saxa-Coburg şi 
Gotha, cunoscută sub numele de Missy. 

Prima întâlnire dintre prinţul Ferdinand, în vârstă 
de 27 de ani şi Missy, de 17 ani avea să rămână pentru 
totdeauna în sufletul viitorului rege al României, dovadă 
fiind o scrisoare adresată unchiului său regele Carol I: 

“ Ce pot să spun acum despre mica mea Missy? Pentru 
mine ea reprezintă în chip natural cea mai desăvârşită 
fiinţă. Missy este aproape un copil şi totuşi cu atâta 
judecată pentru vârsta ei, încât o nepoată mai plăcută 
n-ai fi putut să-fi doreşti ... O bucurie ce măreşte 
fericirea mea o constituie gândul că, în sfârşit, după 
lungi străduinţe, putem spera că s-a realizat dorinţa 
‘iubiţilor noştrii compatrioţi 9 şi am convingerea 
puternică, că scumpa mea mireasă va cuceri toate 

inimile, după cum a cucerit-o pe a mea; o astfel de 
dorinţă arzătoare şi de lungă durată poate aduce numai 
noroc pentru toţi.” 

în “Scrinurile regilor” găsim o însemnare deosebită, 
nemenţionată în alte lucrări, privind modul în care regina 
Maria, la moartea lui Carol I a perceput “povara” noii ei 
titulaturi, „...de România”: 

„Astăzi dimineaţă ( 10.10.1914, n.n.) am fost 
chemată la telefon de Barbu Ştirbey (dormeam cu 
Martha Bibescu la Mogoşoaia) pentru a mi se anunţa 
că scumpul nostru unchi ( Regele CarolI, n.n.) a murit 
subit şi că eram Regină. Regină! 

Cum poţi însă să suporţi asta dintr-odată şi 
întreaga schimbare şi întreaga responsabilitate 
tocmai într-un astfel de moment.... 

Mi s-a spus ‘maiestate* şi m-a durut, niciodată 
nu crezusem că mă va durea atât ...’ 9 


Trecând peste timp, asemeni cititorilor prezentului 
volum, la terminarea citirii lui ne vom pune întrebarea: 
care a fost de fapt caracterul reginei Maria? 

Voi răspunde eu la începutul acestei cărţi, la dilema 
pe care şi-au pus-o toţi diplomaţii vest-europeni, în anul 
1919, când regina Maria a călătorit “incognito” prin 
marile capitale europene, dar sub auspicii diplomatice 

personale, adică în slujba poporului ei, prin concluzia 
constatată de un apropiat al Maiestăţii Sale: 

“Ah, regina noastră nu poate sta niciodată 
liniştită ! 44 

Cornel Bîrsan 
Bistriţa 
1 Martie 2018 

Introducere 


Argument 

A scrie o carte despre Regina Maria este cea mai 
mare onoare pe care o poate avea un cercetător 
şi, totodată, cea mai mare provocare, pentru 
că are datoria să scrie şi să transmită în mod obiectiv şi 
corect toate faptele celei mai frumoase regine pe care a 
avut-o vreodată Europa. 

în istoria cunoscută a poporului nostru nu cred că 
a existat un conducător mai iubit decât regina noastră 
mamă. Indiferent ce s-a scris, ce se scrie şi ce se va scrie 
despre ea, nici una din imaginile zugrăvite în condei 
despre “mama noastră” nu poate transmite starea de 
spirit a celor care au avut bucuria să o cunoască. Nimic 
nu poate înlocui sentimentul pe care oamenii l-au avut în 
inima lor în momentul întâlnirii cu regina, cea dătătoare 
de speranţă, linişte şi lumină. 

De ce o carte despre regina Maria în cadrul colecţiei 
”CENTENARUL MARII UNIRI”! Ca să putem răspunde 
la această întrebare, ar trebui să facem o asociere simplă: 
rolul reginei-mamă în puzzle-ul complex din timpul 
începutului de secol XX la finalul căruia s-a realizat 
Marea Unire, este exact ca rolul unei regine pe tabla de 
şah la finalul unei partide. 

Scopul acestei cărţi este să aducă la cunoştinţa 
dragilor noştri cititori exact acele lucruri importante, pe 
care regina le-a zămislit pentru desăvârşirea idealului 
naţional al acestui popor şi binele făcut acestei ţări în 
întreaga ei viaţă. 

Marea provocare pe care ne-o asumăm ţine de 
modul prin care am ales să transmitem informaţiile, 
astfel încât oricine să poată reţine cu uşurinţă ceea ce 
ne dorim să transmitem în această carte. Considerăm că 
este un gest de normalitate, ca fiecare român să aibă bine 
împământenit în fiinţa lăuntrică referinţele rolului celei 
mai iubite regine din istoria poporului nostru şi, mai ales, 
în contextul înfăptuirii Marii Uniri. 


Ochii femeii - oglinda frumuseţii sufletului 

Frumuseţea poate fi descrisă ca un concept abstract, 
care poate fi înţeleasă doar atunci când te uiţi în ochii 
unei femei şi poţi vedea ce poartă în suflet şi în inimă 
cu adevărat. Acest fapt nu este unul pe care poţi să ţi-1 
însuşeşti într-un moment al vieţii, ci dacă Dumnezeu 

te hărăzeşte cu el, îl poţi cultiva şi desăvârşi odată cu 
trecerea timpului. Copilă fiind, Missy şi-a îndreptat paşii 
către tot ce este bun şi frumos. Acest fapt a ajutat-o ca 
pe întreg parcursul vieţii să poată scoate la lumină tot 
ce este mai bun si mai frumos din oameni. De altfel, cel 
mai bun sfat pe care îl oferă fiului său, Carol, este acela 
în care îi spune că ceea ne înnobilează este rezultatul a 
ceea ce dăruim. 

Fire simţitoare, nu a putut rămâne impasibilă nici 
măcar o clipă la tot ceea ce natura în mărinimia ei ne-a 
hărăzit în a fi viu colorat sau parfumat. Crinul Maicii 
Domnului este acea minunată şi parfumată floare, pe 
care Maria a descoperit-o în primii paşi ai vieţii sale şi 
a purtat-o în suflet, inimă şi în simţiri, peste tot pe unde 
Divinitatea i-a hărăzit să îşi poarte paşii, lăsând-o ca 
o proprie amprentă în toate colţurile grădinilor Măriei 
Sale. Ce altă carte de vizită mai bună pentru sensibilitatea 
unui om poate fi mai potrivită decât aceste amprente? 

Ce sacrificiu mai mare poate fi în viaţa unui om, 
decât acela în care este obligat să nu îşi poată duce 
destinul după cum îi dictează inima? A fi membru al 
unei Case Regale şi, mai ales femeie, nu era tocmai cel 
mai fericit lucru. începând cu vârsta de 13 ani, când 
frumuseţea angelică de copil s-a transformat într-o 
ameţitoare extază a Afroditei, Maria a fost pusă în faţa 
faptului împlinit, ca cel puţin fiecare bărbat care intra în 
contact cu ea să o admire sau să se îndrăgostească de ea. 
Au fost câteva situaţiile, în care Maria a răspuns sau nu 
sentimentelor acelor galanţi bărbaţi de viţă nobilă. Crunt 

a fost momentul în care Maria, datorită stindardului pe 
care îl purta, a fost obligată să îşi alăture destinul alături 
de un om aproape necunoscut. Fireşte, în aceeaşi situaţie 
a fost şi Ferdinand. 

Ajunsăîntr-o Românie total diferită din toate punctele 

de vedere, faţă de tot ce cunoscuse până atunci şi trăind 

sub supravegherea regelui Carol, acel maniac al ordinii, 

aşa cum îl numea Maria, cu foarte multe privaţiuni şi 

numai îndatoriri impuse tot de rege, ea ajunge încet-încet 

să îşi creioneze propriul univers, decorând încăperile 

sălaşului construit special pentru ea şi Ferdinand, după 

propria-i viziune a vieţii. Prin recunoaşterea faptului că 

tot ce era românesc construit în palatul din Cotroceni îi 

aparţinea ei, ne-a arătat că începuse deja să îndrăgească 

si să iubească această tară. 

» » 

După câţiva ani, legătura dintre ea şi România era 
una indestructibilă: prin asocierea ei la cauza artiştilor 
români, este cea care a purtat stindardul formării unui 
nou curent autohton în artă, încercând să elimine tot ceea 
ce era copie adusă din străinătate. Chiar ea a afirmat că 
a fost nevoie de un ochi străin în artă pentru a translata 
identitatea acestui popor şi culori pastelate şi forme noi. 
în această perioadă de dinaintea domniei ar fi putut face 
mai mult pentru această ţară, nu a reuşit însă. Nu că nu 
şi-ar fi dorit, dar a trăit tot timpul în umbra regelui Carol 
care s-a ocupat continuu de formarea viitorului cuplu 
regal al României. Regele şi-a dus sarcinile la bun sfârşit, 
aşa cum şi-a propus, dovadă fiind acţiunile Măriei şi ale 
lui Ferdinand după încoronare. 

în momentul în care a devenit regină, Mana a fost 
primită cu un entuziasm de nedescris de către întreg 
poporul român, fie el simplu ţăran, fie el om politic. 

Se spune despre un om, că adevăratul lui caracter se 
vede în momentele cele mai grele ale vieţii. Acele lucruri 
inimaginabil de grele pentru poporul român au făcut ca 
regina să îşi arate virtuţile. Atât de grele, încât regina, 
după cum ea însăşi sublinia, făceau să aibă dimineţi în 
care nu îsi mai dorea să se trezească. Ne referim aici, 
bineînţeles, la prima Conflagraţie Mondială. Acum 
este momentul când regina intră în scenă, dându-şi jos 
coroana de regină şi punându-şi mitra de soră medicală. 
Această mitră nu a fost un lucru simbolic, ci a fost un fel 
de mantră, cu ajutorul căreia regina s-a metamorfozat, 
devenind mama tuturor românilor. Cuvintele nu sunt 
deloc exagerate, din contră, sunt prea puţin bogate pentru 
a putea sublinia rolul reginei. Fiecare român care a intrat 
în contact cu ea, fie el tânăr, bătrân sau orfan, fie el rănit 
pe front, fără mâini şi fără picioare, ori bolnav de gripa 
spaniolă sau tifos, s-a bucurat în mod egal de atenţia şi 
îngrijirea reginei. Ce altă regină mai cunoaşteţi, care să 
meargă în linia întâi prin noroi şi printre gloanţe să se 
îngrijească de soldaţi? Poate că acesta este şi motivul 
pentru care iubirea pentru această ţară a fost cel mai 
profund sentiment pe care l-a nutrit vreodată. Ajungând 
a-i cunoaşte pe soldaţii despre care spunea că sunt bravi, 
dârji şi foarte modeşti, mulţumindu-se cu foarte puţin, a 
cunoscut talpa şi inima acestui popor. Alături de aceşti 

bravi ostaşi a cunoscut exact acele părţi urâte, pe care 
în general unii conducători nu vor să le vadă. Vaiete, 
oameni mutilaţi, mizerie şi oameni plini de păduchi au 
fost probabil lucrurile care i-au întărit cugetul, că ea 
trebuie să facă cu adevărat ceva pentru poporul român. 
Pe front nu a purtat nici măcar mănuşi de cauciuc pentru 
a se feri de boli şi avea dreptate să nu le poarte. Cum 
puteau acei oameni să sărute mâinile reginei cu mănuşi 
de cauciuc pe ele? Tot ceea ce a făcut regina pe front, 
a fost deliberat şi asumat, de altfel gripa de care se 
îmbolnăvise a fost aproape să îi aducă sfârşitul. Se spune 
că atunci când cad copaci în pădure, cei care au suflet îl 
aud. Poate că acei copaci căzuţi au fost lacrimile de sânge 
vărsate pe pământul ţării de poporul român, iar însăşi 
întruchiparea bunătăţii sufleteşti a fost chiar regina. Nu 
vorbim aici neapărat de acei soldaţi tineri, ci şi de cei 
bătrâni care la 70 de ani şi după o viaţă plină de huzur 
şi multă amărăciune, au văzut în Maria întruchiparea 
acelei linişti, pe care ei şi-au dorit-o dintotdeauna. 
înţelepciunea lor dobândită şi moştenită din generaţie în 
generaţie a făcut să poată vedea în regină, ceea ce a fost 
ea cu adevărat... Acea ultimă făptură din cutia Pandorei 
a poporului român: Speranţa. Şi da! Regina a fost 
întruchiparea speranţei, cu şi prin ea idealul poporului 
român a devenit realitatea visului milenar. 

Când ceea ce cu truda armelor şi prin pierderea a 
zeci de mii de fii ai acestei ţări, era să nu fie dus la bun 
sfârşit, regina însăşi merge la Paris pentru a-i convinge 


22 



• 4 - * 

pe acei politicieni atât de nerecunoscători la eforturile 
poporului român. Regina reuşeşte din nou! Nu este 
concluzia mea! Au spus-o în cor, atât politicienii români, 
cât şi cei străini. Ea a reuşit să smulgă promisiunea lui 
Georges Clemenceau, celui care a prezidat Conferinţa 
de Pace de la Paris, că o să facă tot ceea ce poate pentru 
poporul român. Şi Clemenceau şi-a ţinut cuvântul faţă 
de regină. 

Momentul încoronării ca regină a României Mari 

nu a fost un simplu moment de care Maria a profitat. 

Entuziasmul aproape transcendent de care ea s-a bucurat 

în rândul poporului, în momentul în care a pus pentru 

prima oară pe cap coroana de regină a României Mari, 

a fost pe deplin recunoaşterea sacrificiului pe care ea 

l-a făcut pentru această ţară. Rolul ei nu se opreşte aici. 

După ce pe bună dreptate, în cea mai mare măsură ea 

fost cea care a făcut să se împlinească visul secular al 

poporului român, era rândul ca regina să pună România 

pe hartă acolo unde îi era locul. Niciun conducător de 

stat român nu a făcut atât lobby pentru ţara noastră cum 

a făcut regina. Nici un alt conducător român nu a fost 

primit cu atâta bucurie de către o mare putere, precum 

a fost primită regina în SUA. Niciun conducător de stat 

străin nu a respectat vreun conducător român, cum a fost 

regina respectată. Chiar şi cei mai duri oameni politici 

străini, care au fost în preajma reginei, se simţeau 

intimidaţi. 

> 

Cu toate acestea, nu cred că al nostru popor poate 
recompensa pe mama noastră regină pentru ceea ce ne-a 
dăruit. De aceea, este de datoria noastră să îi păstrăm 
memoria vie şi să facem cât se poate de mult cunoscută 
personalitatea acestui om cu totul şi cu totul deosebit. 

Exact cum se întâmplă în mod normal în viaţă de 
multe ori, cum lucruri de neînţeles ne trec prin minte, 
prin faţa ochilor sau le trăim, nici ultimele zile ale reginei 
nu au fost cele pe care le merita. O boală necruţătoare 
sau poate, cine ştie, acel episod în care poate a primit 
de la Carol glontele destinat celuilalt fiu al ei, Nicolae, 
a făcut ca regina să plece prea devreme din rândul 
poporului pe care l-a iubit atât de mult şi care a iubit-o 
atât de mult! Chiar si înainte de a-si da obştescul duh, 
a cerut să fie îmbrăcată în rochie albă, iar doliul să fie 
transformat din negru în culoarea ei preferată, mov. Cine 
ştie, poate regina a intuit că negru este stindardul cu care 
poporul român a mărşăluit prin istorie secole la rând. 
Poate culoarea mov, care are ca semnificaţie luciditate 
şi acţiuni cugetate, echilibru între pământ şi cer, simţuri 
şi spirit, patimă şi înţelepciune, a fost aleasă pentru că 
regina îşi dorea ca acest popor, nedezlipit inimii sale, să 
treacă într-o nouă etapă. 

Fie ca memoria reginei să rămână vie în cugetul 
şi inimile noastre pentru eternitate. Fie ca spiritul ei să 
vegheze necontenit la bunăstarea acestui popor! Fie ca 
regina să fie privită ca model de patriotism de fiecare 
dată, când uităm cine suntem cu adevărat! 

Copilăria reginei Maria 
- întruchiparea fericirii vieţii 

M issy sau preafrumoasa făptură dumnezeiască, 
Maria Alexandra Victoria de Saxa-Coburg 
şi Gotha, principesă a Marii Britanii şi 
a Irlandei, se naşte pe 29 octombrie 1875 la Eastwell 
Park, Kent, Marea Britanie, având ca tată pe Alffed, 
duce de Edinburg, cel de-al doilea fiu al reginei Victoria 
a Marii Britanii şi ca mamă pe Marea Ducesă, Maria 
Alexandrovna, fiica ţarului Alexandru al II-lea al Rusiei. 

Tatăl reginei Maria, Alfred Ernest Albert, Duce 
de Saxa-Coburg şi Gotha (6 august 1844 - 30 iulie 1900) 
este cel de-al doilea fiu al reginei Victoriei şi al principelui 
Albert de Saxa-Coburg şi Gotha. în 23 ianuarie Alfred se 
căsătoreşte cu Marea Ducesă Maria Alexandrovna, cea 
de-a doua fiică a ţarului Alexandru al U-lea al Rusiei, dar 
singura care supravieţuieşte, nunta având loc la Palatul 
de iarnă din Sankt Petersburg. Din mariajul celor doi au 
rezultat cinci copii: 

Alfred, Prinţ de Saxa-Coburg şi Gotha 
Maria, Regină a României 

Victoria, Mare Ducesă a Rusiei 

Alexandra, Prinţesă de Hohenlohe-Langenburg 

Prinţesa Beatrice, Ducesă de Galliera 

Mama Reginei Maria, Marea Ducesă Maria 
Alexandrovna se naşte (17 octombrie 1853 24 

octombrie 1920) la Ţarskoe Selo 1 , este cel de-al şaselea 
copil şi singura fată care a supravieţuit din cei opt prunci ai 
ţarului Alexandru al II-lea la Rusiei. în momentul naşterii 
domniei sale, pe tronul Rusiei se găsea bunicul acesteia. 
Ţarul Nicolae I, iar tatăl său. Alexandru al II-lea, avea 
titul de “Ţarevici”. La numai câteva zile după împlinirea 
vârstei de 67 de ani, în 25 octombrie 1920, Maria 
Alexandrovna, singurul copil al ţarului care reuşeşte să 
supravieţuiască revoluţiei Bolşevice, se stinge din viaţă în 
urma unui atac de cord, fiind înmormântată în mausoleul 
Glockenberg în Coburg lângă soţul ei 2 . Cu câteva luni 
înaintea decesului, dezamăgită de contextul politic în 
care erau angrenate ţările în care ea avea rădăcini, avea 
să scrie: "Sunt complet dezgustată de stadiul actual al 
lumii şi omenirii, în general ...Au distrus şi ruinat draga 
mea Rusie, mult iubita mea Germanie" 3 . 


I. Nelipa, Mărgărită, Alexander III His Life and Reign , 
Gilberrs Books, 2014 , p. 22 

2 Mandache, Diana, Dearest Missy - The Letters of Mărie 
Alexandrovna, Grand Duchess of Russia, Duchess of 
Edinburgh and of Saxe-Coburg and Gotha, and of her 
daughter, Mărie, Crown Princess of Romania, 2011 , p. 30 

3 Mandache, Diana, Dearest Missy - The Letters of Mărie 
Alexandrovna, Grand Duchess of Russia, Duchess of 
Edinburgh and of Saxe-Coburg and Gotha, and of her 
daughter, Mărie, Crown Princess of Romania, 2011 , p. 30 

Viitoarea regină a României îşi va petrece cea mai 
mare parte a copilăriei în locul unde se naşte şi anume 
la Eastwell Park, comitatul Kent, una din reşedinţele 
familiei sale. Chiar dacă locaţia nu se bucura de măreţia 
reşedinţei oficiale (palatul Clarence House din Londra), 
Maria Alexandrovna (mama Măriei) prefera acest colţ de 
rai liniştit şi plin de căldură. Pentru Missy, după cum ea 
însăşi recunoaşte, locul acesta unde şi-a petrecut cea mai 
inocentă perioadă a copilăriei, s-a dovedit a fi o adevărată 
întruchipare a grădinii din Eden. Palatul din Eastwell era 
înconjurat cu grădini somptuoase foarte bine aranjate, de 
unde şi pasiunea pentru flori pe care Regina Maria şi-a 
cultivat-o tot restul vieţii, ajungând în a o transpune în 
tablouri viu colorate. Amintindu-şi de florile copilăriei, 
scria: ” Acest extaz pricinuit de flori a fost mereu una din 
desfătările vieţii mele; îl simt acuma ca şi atunci. E un 
fel de răpire, un fel de recunoştinţă, asemenea unei rugi, 
care încîntă sufletul şi totodată trupul, ochii şi inima... 
Cauzele acestor extazuri erau multe şi felurite. Unele 
erau pricinuite de forme şi culori, altele de miresme, 
altele de sunete, şi numai unele aveau drept cauză vreun 
sentiment. Acestea din urmă erau mai misterioase şi mai 
greu de pătruns” 4 . 

Un alt episod legat de flori în care Missy va trece 
dincolo de Cenzura Transcendentală a descrierilor 
pământene, este descoperirea Crinului Maicii Domnului 
în grădina unei mici reşedinţe din insula Wight: 

4 Maria, Regina Maria, Povestea vieţii mele, editura 
Moldova, Iaşi, 1990 , p. 25 

"Niciodată nu văzusem o floare mai desăvârşită în 
frumuseţe, nobilă, falnică, avînd în ea ceva aproape 
sacru, poate pentru că aminteşte picturile religiei. Şi apoi 
mirosul ei! De o dulceaţă pătrunzătoare, mai presus de 
orice cuvînt, o mireasmă care ţi se urcă la cap, aproape 
ameţitoare şi moleşitoare uneori. E o lume întreagă în 
mirosul crinului Maicii Domnului, ceva biblic, ceva 
legendar, ireal de frumos, aproape. Afară de aceasta, e 
atît de înalt şi de mlădios, atît de strălucitor, încît pare 
că din petalele lui izvorăşte lumina!' 5 . 

Pentru îngeraşul cu ochii albaştri, cea mai mare 
bucurie a copilăriei era reprezentată de revederea cu tatăl 
ei, cu care avea o legătură profundă şi căruia îi purta 
un respect deosebit, mai ales pentru ţinuta vestimentară 
(uniforma militară), dar şi cea morală. Faptul că îl vedea 
pe tatăl ei în uniformă, a născut un sentiment profund în 
sufletul ei, astfel încât în momentul în care a ajuns regină 
a României a avut un respect deosebit pentru bărbaţii în 
uniformă, la nivel mental probabil, făcându-se asocierea 
cu cel mai fericit lucru al copilăriei sale. O altă amintire 
dragă copilăriei este legată de vizitele pe care le făcea 
împreună cu părinţii Reginei Victoria a Marii Britanii 
(bunica sa). Missy, în timpul vizitelor, era fascinată de 
căţeluşii care se găseau la Curtea Regală şi cu care se 
juca, precum şi de indienii din palat care aveau veşminte 
colorate şi atât de neobişnuite pentru mediul unde ea îşi 
ducea existenţa. 


5 Maria, Regina Maria, Povestea vieţii mele, editura 
Moldova, Iaşi, 1990 , p. 40 

Un alt aspect rămas bine împământenit în conştiinţa 
copilei este reprezentat de vizita pe care o întreprinde 
în Rusia natală mamei sale, la funeraliile bunicului, 
Alexandru al II-lea Romanov, în anul 1881. Este de-a 
dreptul impresionată de peisaje, construcţii (biserici în 
special) şi de toate contrastele pe care Rusia le avea pe 
toate planurile cu Anglia. După această vizită, Missy 
începe să îşi înţeleagă mama din anumite puncte de 
vedere. Este de notorietate faptul că regina Maria în 
tinereţe a avut oareşice divergenţe de opinie cu mama sa 
şi viziuni diferite asupra lucrurilor mediului înconjurător. 

Ultima parte a copilăriei, cea care transcende către 
adolescenţă, este marcată de momentul mutării pe insula 
Malta. în anul 1866, tatăl viitoarei regine a României 
primeşte comanda flotei navale Britanice din Marea 
Mediterană, astfel încât acesta împreună cu întreaga 
familie se va muta pe insula Malta, unde se afla sediul 
comandamentului naval. îmbarcaţi pe iahtul Osbome, 
proprietate a bunicii sale, regina Victoria, data de 29 
octombrie, când Maria împlinea frageda vârstă de 12 ani, 
o prinde pe mare, lucru care i se pare cu totul deosebit: 
“Fui foarte mîndră să-mi serbez aniversarea pe mare şi 
să pot lua parte fără incident neplăcut , la ceaiul ce-mi fu 
oferit de ofiţeri , cu acest prilej"” 6 . 

După debarcarea în Malta, priveliştea zonei lasă 
în inima reginei un sentiment ce îi va marca întreaga 
existenţă: “E una din acele privelişti întipărite în mintea 


6 Maria, Regina Maria, Povestea vieţii mele , editura Moldova, 
Iaşi, 1990 , p. 25 

mea pe vecie, o minunată viziune păstrată cu evlavie în 
sufletpînă la sfîrşitul zilelor mele” 1 . 

De la oameni la animale, de la plante la pomi 
roditori, absolut tot ceea ce a descoperit în Malta a fost 
de-a dreptul feeric pentru Missy. Calul, animal aproape 
sacru pe insulă, îi trezeşte viitoarei regine a României 
sentimente greu de explicat în cuvinte: ” Viaţa la Malta 
era încîntătoare, dar Malta cu Rubin <un roib>, fu 
un adevărat rai. Rubin însemna pentru mine culmea 
desfătărilor insulei binecuvântate”* .Tot în timpul şederii 
pe insulă, până la vârsta de 15 ani, în inima Măriucăi 
se întrezăresc zorii trăirilor adolescentine în momentul 
în care îl cunoaşte pe Maurice Bouker, care pentru ea a 
devenit un adevărat erou. Maurice, un tânăr fermecător cu 
ochii albaştri, era căpitanul de vas al tatălui său. Despre 
acesta Missy spunea: “ Pot să spun cu toată hotărîrea, că 
Maurice Bourke a fost prima mea iubire!” 7 8 9 . 

în anul 1889 , rolul tatălui său pe insulă se sfârşeşte, 
punct care culminează cu terminarea copilăriei viitoarei 
regine a României. “Ziua dureroasei despărţiri a venit. 
A fost cu adevărat distrugerea totală a unei existenţe 
de bucurie , de fericire completă, fără decepţii, fără 
probleme ” 10 . 

7 Maria, Regina Maria, Povestea vieţii mele, editura Moldova, 
Iaşi, 1990, p. 100 

8 Maria, Regina Maria, Povestea vieţii mele , editura 
Moldova, Iaşi, 1990, p. 107 

9 Maria, Regina Maria, Povestea vieţii mele, editura 
Moldova, Iaşi, 1990, p. 119 

10 Maria, Regina Maria, Povestea vieţii mele, editura 
Moldova, Iaşi, 1990, p. 120 

Maria alături de părinţii săi: 

Alfred EmestAlbert de Saxa-Coburg şi Gotha, 
duce de Edinburg , şi Maria Alexandrovna 
Romanova , mare ducesă a Rusiei 

Căsătoria şi perioada 
dinaintea domniei 
- o lume nouă şi stranie 

D upă simpatia purtată pentru căpitanul irlandez 
de vas al tatălui său, cel de-al doilea bărbat 
care i-a trezit sentimente puternice Măriei a 
fost George, Ducele de York, vărul său primar. Acesta, 
după moartea fratelui său mai mare, a devenit principalul 
moştenitor al tronului regal al Marii Britanii. La îndemnul 
reginei Victoria, familia lui George trimite o cerere 
formală de căsătorie familiei frumoasei prinţese cu ochi 
albaştri. Cererea este respinsă imediat de ducele Alfred, 
un rol important avându -1 Maria Alexandrova, mama 
Măriucăi, care conform regulilor bisericii ortodoxe în 
care aceasta era botezată, nu putea accepta căsătoria între 
veri primari. Iată aşadar cum Missy a trecut pe lângă 
şansa de a deveni regina Angliei. Istoria însă avea să fie 
generoasă cu Maria, după cum vom vedea în continuare 

în această lucrare. După prima Conflagraţie Mondială, 
Maria avea să fie una din puţinele suverane din Europa 
care îşi va păstra statutul, ba, din contră, va fi cea care 
va duce la bun sfârşit planul lui Carol I şi dezideratul 
poporului român, fiind încoronată cu titlul de regină 
întregitoare a României, alături de soţul său Ferdinand. 

Cu sârgul şi meticulozitatea bine cunoscute, după 
moartea unicei fiice, regele Carol I al României va face 
o serie de demersuri şi acţiuni care au menirea de a 
asigura continuitatea dinastiei regale în România. Astfel 
stând lucrurile, regele se orientează în a-i găsi o soţie 
nepotului său de frate şi moştenitor al coroanei României, 
Ferdinand I. Acesta se orientează către Missy, nepoata 
reginei Angliei. "Anii trec şi Maria, care a devenit una 
dintre cele mai frumoase şi titrate prinţese din Europa, 
se apropie de vârsta fatală la care trebuie să te gândeşti 
la viitor. Viitorul pentru o tânără de rangul ei este 
cuprins într-un singur cuvânt: căsătorie. în acea epocă 
nici nu se punea problema să ceri părerea copiilor, care 
trebuiau să se căsătorească din motive ce nu ţineau de 

f 

sentimente , ci de politică. Maria va trebui să se încline 
în faţa sorţii obişnuite. Pentru ea, având un caracter atât 
de ferm, va fi o rană care nu se va cicatriza decât după 
mulţi ani. Maternitatea şi apoi politica vor fi într-un fel 
substitute ale dragostei neîmplinite ” n . 


11 Gauthier, Guy,Missy regina României , Editura 
Humanitas, Bucureşti, 2010, p. 27 



Primele întâlniri dintre Ferdinand şi Missy au loc în 
anul 1891 şi sunt sortite eşecului. Vârsta fragedă a Măriei 
şi diferenţa de vârstă între cei doi (Ferdinand 26 de ani, 
iar Maria 16), precum şi faptul că fiecare cu puţin timp 
înainte fusese ancorat sentimental în direcţii diferite (şi 
poate încă mai erau?) a făcut să nu existe magnetismul 
de care era nevoie ca cei doi să se poată apropia unul 
de altul. Dar ce preţ pot avea sentimentele oamenilor şi 
ce rost au dorinţele lor când actorii principali sunt doi 
reprezentanţi de seamă ai două Case Regale importante 
ale Europei, care unindu-se ar putea duce mai departe 
destinul triumfător al unei naţiuni. împăratul german 
Whilhem al II-lea îl cheamă la raport pe nepotul său 
Ferdinand şi aproape că îi impune să o ia în căsătorie pe 
Maria, pe de altă parte asupra îngerului cu ochi albaştri 
apar presiuni făcute de către mama sa, iar într-un final, 
în vara anului 1892, se ajunge la un consens când cei doi 
tineri se logodesc 12 . 

în toamna anului 1892, Carol I merge la Londra şi 
obţine permisiunea oficială din partea reginei Victoria şi 
a ducelui de Edinburg pentru căsătoria care se întrezărea. 
Anul următor, în data de 10 ianuarie, la Sigmaringen are 
loc căsătoria celor doi. Ritualul a fost format din trei 
ceremonii: cea civilă, cea catolică şi cea protestantă, 


12 Gauthier, Guy, Missy regina României , Editura 
Humanitas, Bucureşti, 2010 , p. 40 

evenimentul în sine fiind un lucru inedit, după câteva 
sute de ani s-a conturat căsătoria unui principe catolic 
cu o principesă protestantă. Primul martor al unirii celor 
care urmau să devină regii întregitori ai României a fost 
chiar împăratul Germaniei, Wilhem al II-lea. După luna 
de miere petrecută la Krauchenwies din Bavaria şi vizita 
fulger făcută împăratului Austriei, Franz Joseph, cei doi 
traversează Transilvania pe timp de noapte cu luminile 
trenului stinse şi într-un final ajung în România unde au 
parte de o primire călduroasă încă de la trecerea graniţei. 
“Românii sunt latini. Vorbesc cu inima si cu mâinile. 
Din primul moment o adoptă pe Maria. In spatele acestei 
spontaneităţi afective se ascunde ceva mai profund, 
începutul , poate , al unui sentiment monarhic profund 
în România. După aproape treizeci de ani de monarhie 
prusacă serioasă şi competentă , dar care duce lipsă de 
imaginaţie , a venit în sfârşit momentul pentru o regalitate 
care vorbeşte sufletului. Este un dialog care între Maria 
şi poporul român va continua , în ciuda vicisitudinilor 
istorice , timp de patruzeci şi cinci de ani” 13 . 

Mariajul celor doi, după cum era de aşteptat în mai 
toate cazurile căsătoriilor aranjate, nu a fost unul tocmai 
fericit. Firi total diferite, diferenţa de 10 ani între ei, stilul 
de viaţă diferit în care au fost crescuţi şi educaţi, plus alţi 


13 Gauthier, Guy, Missy regina României , Editura 
Humanitas, Bucureşti, 2010 , p. 52 

factori, au făcut să nu existe o potrivire de caracter între 
cei doi. Probabil dacă nu ar fi fost angrenaţi în contextul 
datoriei pe care o aveau şi la care se înhămaseră, ar fi 
divorţat în primii ani de după căsătorie. Modul cum 
vedeau cei doi lucrurile este cel mai bine zugrăvit de 
către regină care afirma: “ preocuparea noastră cinstită 
a avut întotdeauna un singur obiect: România. Orice 
greşeli vom fi făcut , pe noi ne-au animat de fiecare dată 
intenţiile cele mai bune si sunt convinsă că si poporul ştie 
acest lucru ” 14 . Spusele ei sunt cât se poate de obiective, 
lucru demonstrat de relaţia pe care cei doi au avut-o în 
cadrul oficial, atunci când a fost vorba de interesul ţării, 
când cei doi au fost un adevărat model, iar cel mai bun 
argument este dat de încoronarea lor în anul 1922 ca regi 
întregitori ai României. 

Factorul care a făcut ca cei doi să devină cu timpul 
mai apropiaţi cu intenţii curate de înţelegere şi acceptare 
reciprocă a fost reprezentat de apariţia copiilor. Missy, 
odată cu trecerea timpului, se integrează tot mai bine 
în Casa Regală, Ferdinand începe să îi înţeleagă cât 
mai profund necesităţile. Despre relaţia dintre cei doi, 
Regina Maria avea să afirme: “Dm pricină că fusese 
prea îndelung subjugat şi apăsat , regele Ferdinand avea 
nevoie adesea să fie înviorat şi întărit. Felul meu de a 


14 Wolbe, Eugen, Ferdinand I întemeietorul României Mari. 
O biografie , Editura Humanitas, Bucureşti, 2004 , p. 84 

fi îi insufla curaj şi nădejde . în ceasurile de îndoială, 
găsea în mine o încredere de oţel, pe care singur n-o 
avea . Mână în mână, eram mai puternici. Nu era în firea 
soţului meu să mă recunoască în văzul tuturor ca pe o 
colaboratoare . [...] Dar avea încredere în mine, eram o 
tovarăşă plină de veselie, uneori cam nesupusă care însă 
niciodată nu-l dezamăgea. Afară de aceasta, menirea 
si telurile noastre erau aceleaşi si trăiam amândoi 

» t > y 

pentru acelaşi ideal: binele ţării noastre. Aceasta ne 

făcea răbdători unul faţă de altul şi ne insufla fiecăruia 

îngăduinţă pentru cusururile celuilalt”' 5 . 

în preajma urcării pe tron, după moartea regelui 

Carol I, relaţia personală a celor doi, departe de a mai 

fi una de iubire, se baza pe încredere şi un devotament 

sincer şi profund reciproc. “Când s-au urcat pe tron 

dragostea lor se stinsese de ani de zile. [...] Regele 

însă admira multe din însuşirile soţiei lui — voinţa, 

> > > 

sinceritatea, vitalitatea, veselia, dar atâta tot. Treceau 
săptămâni şi luni fără să-şi vorbească altceva decât 
banalităţi la masă şi faţă de martori. Nici o intimitate 
între două vieţi îndreptate pe cărări despărţite. Tronul 
pe de o parte, încercările ei repetate pe de altă parte, 
îi apropia din nou vrând nevrând, dar nu destul. Este 
sigur că în fundul sufletului său el a avut faţă de dânsa 

15 Maria, Regina României, Povestea vieţii mele, voi. I, 
Editura Eminescu, Bucureşti, 1991, p. 52 

adevărată stimă si adevărată încredere , o cunoştea însă 
prea bine ca să nu se sfiască de ea” 16 . 

După venirea în România, primii ani pentru Missy 
au fost foarte grei. Tradiţiile românilor, modul lor de 
viaţă, educaţia religioasă diferită faţă de a ei şi mai 
ales modul cum se purta cu noul cuplu regele Carol I, a 
făcut ca pentru Missy această perioadă să fie una dintre 
cele mai sumbre ale vieţii sale. După cum ea însăşi 
mărturisea, singurul lucru care o făcea fericită a fost 
apariţia copiilor, Carol şi Elisabeta. Maria şi-a dat seama 
de la bun început care a fost soarta care i se hotărâse 
pe meleagurile noastre: “Nu am fost adusă în România 
pentru a fi adorată şi răsfăţată , ci pentru a face parte 
din construcţia imaginată de regele Carol. Am fost 
importată , pentru a fi şlefuită , educată şi antrenată 
conform viziunii marelui bărbat” 11 . 

Carol I care o educa în cel mai pur stil german al 
datoriei şi onoarei şi care privea funcţia de rege ca pe 
o meserie pe care trebuia să o practice cât mai bine cu 
putinţă, nu i-a menajat deloc pe cei doi tineri căsătoriţi. 
Carol, “ acest rege conservator şi maniac al disciplinei , 


16 Duca, Ion G, Amintiri politice, volumul I, Jon Dumitru 
Verlag, Miinchen, 1981 -1982, p. 122 

17 Regina Maria, The Story of a Good Man. King Ferdinand 
ofRomania , Arhivele Naţionale Istorice Centrale, fond Regina 
Maria, voi. III, dosar 7, apud. Diana Mandache, Regina 
Maria a României. Capitole târzii din viaţa mea. Memorii 
redescoperite. Editura ALLFA, Bucureşti, 2011, p. xxiii 

care s-a zbătut mai mult decât oricine altcineva să 
construiască România modernă” , considera că singurul 
rol al celor doi este să se pregătească cât mai bine pentru 
a putea continua proiectul său. Din acest motiv nu i-a 
menajat niciodată pe cei doi, Maria spunând că regele 
Carol chiar îl teroriza pe Ferdinand în timpul în care îi 
învăţa cum să se achite de îndatoririle pe care le aveau. 

Viaţa Măriucăi pe meleagurile noastre începe să 
se însenineze odată cu mutarea noului cuplu în noua 
lor reşedinţă, Palatul Cotroceni, în anul 1896 . Ea şi-a 
putut decora noua casă după stilul englezesc, lucru care 
făcea să îi amintească de copilăria fericită. în anul 1903 
va fi gata şi castelul Pelişor din Sinaia, care va deveni 
reşedinţa de vară a cuplului princiar. Mutarea în noua 
reşedinţă va duce la o mai mare libertate a Măriei faţă de 
regele Carol. 

Noul cuplu regal va lua parte la toate manifestările 
oficiale, astfel încât poporul să îi cunoască, iar în 
anul 1897 Maria este numită comandant onorific al 
regimentului 4 Roşiori, fapt care o va face fericită pe 
Missy. Anul următor a fost unul de cumpănă, principele 
Ferdinand s-a îmbolnăvit de o formă gravă de febră 
tifoidă, fiind aproape să îşi dea obştescul duh. Pentru 
Maria ar fi fost un adevărat dezastru acest lucru, pentru 
că pe lângă pierderea soţului, ea ar fi fost nevoită să se 
întoarcă Anglia, dar fără cei doi copii, Carol şi Elisabeta, 
care erau sub atenta supraveghere şi orânduire a lui 


18 Regina Maria, The Story of a Good Man. King Ferdinand of 
Romania , Arhivele Naţionale Istorice Centrale, fond Regina Maria, 
voi. m, dosar 7, apud. Diana Mandache, Regina Maria a României. 
Capitole târzii din viaţa mea. Memorii redescoperite. Editura 
ALLFA, Bucureşti, 2011, p. xxiii 

Carol I. Mana “se va bate pentru că ştie că acest om 
<Ferdinand>, mai mult un complice afectuos decât 
un sot iubitor este cheia destinului său” 19 . în iama 

y 

perioadei 1897-1898, după însănătoşirea lui Ferdinand, 
cuplul princiar va petrece o vacanţă pe Coasta de Azur, 
în preajma rudelor ruse ale reginei Maria. Carol a văzut 
acest lucru ca o abatere de la datoria lor, considerând că 
vina îi aparţine Măriei. Tocmai din acest motiv, în vara 
anului 1898, la vizita întreprinsă în Rusia, Carol va lua 
cu el doar pe Ferdinand, Măriuca fiind lăsată acasă. 

Regina Maria şi regele Ferdinand au avut împreună 
şase copii: Carol, Elisabeta, Maria, Nicolae, Heana şi 
Mircea. Datorită faptului că şi-a căsătorit două din fete 
cu principii moştenitori ai Greciei şi Iugoslaviei, Maria 
primeşte supranumele de “Soacra Balcanilor”. Această 
politică de a-şi căsători copiii cu membri ai caselor 
regale europene reprezintă o tradiţie morală încurajată 
de bunica sa, Regina Victoria a Angliei pe care Missy a 
adoptat-o. 

Primul copil, Carol, cel care va deveni regele Carol 
al II-lea al României, se naşte la 9 luni şi cinci zile de la 
căsătoria cuplului princiar, la data de 15 octombrie 1893. 
Viaţa viitorului rege al României va fi în conformitate 
cu perioada în care a apucat să fie conducătorul ţării, şi 
anume tumultoasă. 


19 Guy Gauthier, Missy regina României , Editura 
Humanitas, Bucureşti, 2010 , p. 93 

La vârsta de 25 de ani, în 31 august 1918 acesta fuge 
şi se căsătoreşte în Ucraina cu Ioana Maria Valentina 
Lambrino (Zizi) şi au împreună ca urmaş pe Mircea 
Grigore Carol Lambrino. Această căsătorie, socotită 
morganatică, a fost desfăcută imediat de un tribunal 
întocmit tocmai pentru acest lucru. Motivul a fost acela 
că primul fiu al Măriei şi al lui Ferdinand trebuia să îşi 
aleagă o reprezentantă a unei Case Regale din Europa 
pentru a putea duce mai departe dinastia. 

La data de 10 martie 1921 se va căsători din nou, cu 
Elena, prinţesă a Danemarcei şi a Greciei şi au împreună 
un fiu,pe Mihai,viitorul rege alRomâniei. între anii 1925 
şi 1930, din cauza renunţării la mariajul cu Elena, este 
scos din linia succesorală la tron. Din cauza contextului 
politic instabil, în anul 1930 are loc restauraţia Carlistă, 
când este readus în ţară de către oamenii politici români 
şi va fi rege până în data de 6 septembrie 1940, când 
abdică în favoarea fiului său, Mihai. Va trăi în exil, 
stabilindu-se în Portugalia, până în 3 aprilie 1953 
când trece la cele veşnice. Cu 6 ani înaintea decesului 
oficializează căsătoria cu Elena Lupescu, cea cu care a 
trăit în concubinaj după despărţirea de regina Elena. 

Cel de-al doilea copil al cuplului princiar, principesa 
Elisabeta, se naşte la data de 12 octombrie 1894. Va 
deveni regină a Greciei (1922-1924) în urma căsătoriei 
cu prinţul George al II-lea al Greciei. 

Principesa Mana (Mignon), cel de-al treilea copil 
al cuplului, se naşte în data de 6 ianuarie 1900, iar prin 
căsătoria cu Alexandru I devine regină a Iugoslaviei 
(1922 - 1934). Cei doi au împreună trei copii: prinţul 
Petru, prinţul Tomislav şi prinţul Andrei. Din anul 1941 
va trăi în exil în Marea Britanie până la finalul vieţii, 22 
iunie 1961. 

Nicky sau principele Nicolae (3 august 1903 - 9 iunie 
1978) este cel de-al patrulea copil născut în sânul familiei 
princiare. în perioada excluderii din linia succesorală a 
fratelui său, Carol, (1927 - 1930) din cauza faptului că 
regele Mihai era prea mic, el este Membru al Regenţei, 
asigurând conducerea statului alături de patriarhul 
Miron Cristea şi de Gheorghe Buzdugan, preşedintele 
înaltei Curţi de Casaţie. Nicolae se căsătoreşte laTohani 
cu Ioana Doletti la data de 7 noiembrie 1931, căsătorie 
morganatică, ei rămânând împreună până la decesul Ioanei 
în anul 1963. Din cauza acestei căsătorii este exclus din 
Casa Regală în perioada 1937 -1942. Principele Nicolae 
din 1937 până la finalul vieţii va trăi în exil în Elveţia. La 
patru ani de la moartea Ioanei Doletti, la 13 iulie 1967, 
se recăsătoreşte cu TherezaLisboa Figueira de Mello la 
Lausanne, rămânând împreună până în ceasul morţii sale 
survenite în anul 1978. 

Principesa Ileana, penultima în ordinea cronologică 
a naşterii (5 ianuarie 1909 - 21 ianuarie 1991) este cea 

mai longevivă dintre copiii reginei Maria, ea trăind 82 
de ani. în 26 ianuarie 1931 se căsătoreşte cu Arhiducele 
Anton de Habsburg la Sinaia şi au împreună şase 
copii: prinţii Ştefan, Arhiduce de Austria şi Dominic, 
Arhiduce de Austria, precum şi prinţesele Maria Ileana, 
Arhiducesă de Austria, Alexandra, Arhiducesă de 
Austria, Maria Magdalena, Arhiducesă de Austria şi 
Elisabeta, Arhiducesă de Austria. în anul 1954 divorţează 
şi se căsătoreşte cu Ştefan Isărescu de care divorţează în 
1965, cu acesta neavând niciun urmaş. în anul 1967 se 
călugăreşte, numindu-se Maica Alexandra, fiind cea care 
a construit mănăstirea “Schimbarea la Faţă” din Ellwood 
City, Pennsylvania, SUA, unde va fi şi înmormântată 
după trecerea la cele veşnice. 

Ultimul născut al familiei este Mircea (3 ianuarie 

1913 - 2 noiembrie 1916). Acesta a decedat la vârsta 

de doar trei anişori la Buftea, fiind grav bolnav de febră 

tifoidă. Locul de veci iniţial este în curtea Palatului 

» 

Cotroceni, iar în anul 1941 este reînhumat. La demersul 
principesei Ileana, este strămutat în capela de lângă 
castelul Bran, locul unde a fost depusă şi inima reginei 
Maria. 

Maria în anul căsătoriei , 1893 

Ferdinand şi Maria ca Principe şi 
Princepesă de Coroană 









Maria în uniforma Regn 

1898 

Principele Ferdinand, Principesa Maria şi 
copiii Carol, Maria, Nicolae şi Elisabeta, 

1906 

Principesa Maria cu primii săi copii, Carol 

şi Elisabeta, în 1895 

Regina Maria, mama 
soldaţilor români 


R egina Maria a României nu a avut un simplu 
rol decorativ, ci pe acela de a duce mai departe 
noua dinastie creată. De asemenea, a fost 
un “camarad” de nădejde pentru soţul ei, luând parte 
alături de acesta la toate marile încercări prin care ţara 
a trecut. Putem menţiona aici: Neutralitatea României 
la începutul primei Conflagraţii Mondiale, Intrarea 
în alianţă cu Antanta, Intrarea României în război, 
luptele de pe front, actul Marii Uniri. “Oricâte greşeli 
va fi comis regina Maria , înainte şi după război , războiul 
rămâne pagina ei, pagină cu care se poate făli , pagină 
care se va aşeza în istorie la loc de cinste. O găsim în 
tranşee printre combatanţi în rândurile înaintate , o 
găsim în spitale şi în toate posturile sanitare printre 
răniţi şi bolnavi. O găsim de faţă la toate adunările 
care încercau să facă puţin bine. Nu a cunoscut frica de 
gloanţe şi de bombe , cum nu a cunoscut teama şi scârba 

de molimă sau nerăbdarea faţă de eforturile aşa de des 

inutile,provocate de dorinţa ei de mai bine. Regina Maria 
şi-a îndeplinit datoria pe toate fronturile activităţilor 
sale, dar mai presus de toate pe acela al încurajării şi 
ridicării moralului acelora care o înconjurau şi care au 
trebuit să decidă, în cele mai tragice momente , soarta 
ţării şi a poporului său. Se poate afirma că, în răstimpul 
pribegiei noastre în Moldova, regina Maria a întrupat 
aspiraţiile cele mai înalte ale conştiinţei româneşti. Prin 
modul cum a influenţat în 1916 intrarea României în 
război şi din nou în 1918, când aproape numai datorită 
ei, regele Ferdinand nu a ratificat dezastruoasa pace de 
la Bucureşti, regina s-a aşezat ca ctitoriţă a României 
întregite şi ca una din cele mai mari figuri ale istoriei 
noastre naţionale” 20 . 

După moartea regelui Carol I, principele Ferdinand 
devine la data de 11 octombrie 1914 Regele României 
şi implicit Maria, noua Regină a României. Contextul 
politic al vremii respective era unul foarte învolburat, 
atât membrii Casei Regale, cât şi clasa politică, precum 
şi opinia publică era divizată în ceea ce priveşte poziţia 
faţă de începutul Primei Conflagraţii Mondiale. Unii 
voiau să intre în război alături de Antanta 21 , alţii alături de 
Puterile Centrale 22 , iar o bună parte dorea neutralitatea. 


20 Argetoianu, Constantin, Pentru cei de mâine: Amintiri 
din vremea celor de ieri. Voi. 3, partea V, Editura Humanitas, 
Bucureşti, 1992, p. 109 

21 Antanta sau Tripla înţelegere a fost un bloc militar şi 
politic format din Rusia, Anglia şi Franţa cu puţin timp înainte 
de Primul Război Militar. 

22 Puterile Centrale au reprezentat o alianţă politico-militară 
formată din Germania, Austro-Ungaria, Imperiul Otoman şi 
Bulgaria. 


52 



Cu puţin timp înainte de decesul lui Carol se stabilise 
în Consiliul de Coroană neutralitatea României. Regele, 
chiar dacă vădit ar fi vrut intrarea în război alături de 
Puterile Centrale, dat fiind faptul că ţara lui de obârşie, 
Germania, făcea parte din această alianţă, a respectat ceea 
ce s-a votat în Consiliu şi anume neutralitatea. Această 
decizie a fost acceptată cu inimă grea şi mai mult ca sigur 
supărarea i-a agravat starea de sănătate, ducând la deces. 
Cu puţin timp înainte de deces, întreaga ţară era ancorată 
sub o stare de spirit ostilă regelui Carol. Moartea lui a 
venit ca o eliberare, iar noul rege a fost privit ca un nou 
început care va duce poporul spre izbăvire ^Ovaţiile 
adresate noii Regine în Parlament erau sincere. Publicul 
era conştient că loialitatea fermă a Măriei faţă de cauza 
Aliaţilor a fost cea care îl sprijinise si va continua să-l 
sprijine pe soţul ei de origine germană. «Ca Principesă 
Moştenitoare , fusese populară; ca Regină era şi mai 
iubită ”, spunea Prinţesa Callimachi " 23 . 

Chiar dacă cele două blocuri militare (Antanta şi 
Puterile Centrale) făceau presiuni asupra ţării noastre, 
timp de doi ani de zile decizia votată în Consiliul 

de Coroană a fost respectată, România păstrându-şi 
neutralitatea. Noua regină a României nu era mulţumită 
de acest fapt, dar era total în consens cu regele Ferdinand 
în care avea mare încredere, fiind convinsă că orice 
decizie va fi luat acesta, va fi în favoarea ţării noastre. 

23 Pakula, Hannah, Ultima romantică. Viaţă reginei Maria 
a României , voi. II, Editura lider, Bucureşti, 2003 , p. 233 

Regina nota: “Ferdinand este înainte de toate Regele 
României şi un excelent patriot... Nando poate că nu este 
foarte energic , dar are o ciudat de puternică doză de 
rezistenţă şi cu cât este mai constrâns şi ameninţat , cu 
atât mai puţin se va pune în mişcare; el nu este ceea ce 
poate fi numit un om de acţiune , dar nu poate fi intimidat , 
în plus , eu sunt acolo ca să-l ajut să se lupte şi pot să 
spun că sunt un bun câine de pază” 2A . 

Este de la sine înţeles de ce regina nu dorea 
neutralitatea: dubla ei legătură de sânge cu doi dintre 
pionii principali ai Antantei, cei doi veri primari ai ei: 
Regele George al V-lea al Angliei şi Tarul Rusiei Nicolae 
al II-lea. De aceea, în toată perioada neutralităţii a făcut 
tot ce i-a stat în putinţă pentru înclinarea balanţei spre 
Antanta. Ferdinand a folosit acest atu al rudeniei Măriei 
cu cele două mari Case Regale şi prin ea, împreună cu 
primul ministru Ionel Brătianu, a trimis o serie de scrisori 
cu caracter neoficial care să ne aproprie însă de Antanta. 
De aceea, orice s-ar spune despre regina Maria, ea 
a reprezentat cel mai important punct de sprijin 
diplomatic care a înclinat balanţa în favoarea intrării 
noastre alături de Antanta în război, fără afecteze 
poziţia neutralităţii. Despre acest aspect, “regina 
mamă” scria: “ împăratul Rusiei şi Regele Angliei fiind 

24 Pakula, Hannah, Ultima romantică. Viaţa reginei Maria 
a Români, voi. II, Editura Lider, Bucureşti, 2003, p. 237 

amîndoi verii mei primari , era uşor pentru mine să am 
legături neoficiale cu ei şi desigur că eram gata să-mi 
servesc ţara pe orice cale. Avînd în vedere că atît Regele, 
cît şi primul său ministru aveau deplină încredere în 
mine , eram mai iniţiată în problemele şi secretele de stat 
decît se obişnuieşte în ce priveşte reginele” 75 . 

După doi ani de neutralitate, la data de 26 august 
1916, la Palatul Cotroceni are loc Consiliul de Coroană 
care a creionat poziţia României faţă de război. Deşi 
germanofil datorită originilor sale, Ferdinand a ales să 
domnească strict după interesele ţării pe care o conducea, 
motiv pentru care contemporanii l-au numit Ferdinand 
cel Loial. în scurt timp după adoptarea neutralităţii, 
majoritatea românilor a început să se orienteze către 
alianţa cu Antanta. Singurul care a luat poziţie în favoarea 
intrării României în război alături de Puterile Centrale a 
fost P.P. Carp, lider al Partidului Conservator. Acest fapt 
a făcut ca din partid să plece o bună parte din membrii 
care aveau convingerile afiliate cauzei românilor alături de 
Antanta. în vara anului 1916, Antanta făcea presiuni tot mai 
mari asupra României pentru a lua o poziţie oficială privind 
războiul, astfel că, la data de 4 august 1916 s-a semnat 
document de alianţă cu Antanta. Anglia, Rusia, Franţa 


25 Mandache, Diana, Regina Maria a României . Capitole 
târzii din viaţa mea. Memorii redescoperite. Editura ALLFA, 
Bucureşti, 2011, p. 25 

şi Italia au garantat integritatea teritorială a ţării noastre, 
în urma acestui tratat, România trebuia să declare război 
Austro-Ungariei şi să înceteze toate relaţiile comerciale şi 
economice cu duşmanii Antantei. Cel mai important lucru 
care a survenit în urma acestui tratat, a fost că noii aliaţi 
recunoşteau dreptul istoric al României aupra teritoriilor 
care se găseau sub stăpânire austro - ungară: Transilvania, 
Banatul şi Bucovina. Astfel stând lucrurile, în seara de 27 
august 1916 ambasadorul Edgar Mavrocordat înmânează 
secretarului de serviciu al Ministerului de Externe de la 
Viena o notă informativă, prin care ţara noastră declară 
război imperiului Austro-Ungar. 

Adevărata tărie de caracter şi vitalitate a omului se 
cunoaşte în momentele cele mai grele ale vieţii prin care 
trece. După modul cum se comportă se poate vedea adevărata 
lui valoare. Deşi războiul nu a fost un lucru fericit, a fost 
totuşi evenimentul care a făcut ca poporul român să o vadă 
pe regina Maria aşa cum este. Chiar din primele zile regina 
s-a implicat în organizarea serviciului de ambulanţe care 
urmau să meargă pe front. Zilnic va vizita spitalele militare, 
va împăciui mereu pe cei care aveau divergenţe pe plan 
organizatoric. După mutarea în Moldova la sfârşitul anului 
1916, ea se va implica şi cu mai mult aplomb în conducerea 
sistemului sanitar de pe front. Charles de Beaupoil, conte de 
Saint-Aulaire, participant din partea Franţei la negocierile 
de intrare în război alături de Antanta afirma: “în fiecare 


56 



<&fyf/na cftţaAJa & 

dimineaţă. Regina, în uniformă de infirmieră , însoţită 
de o doamnă de onoare şi de un grup de brancardieri 
voluntari se duce la gară pentru a-i primi pe răniţi. 
Regina înfruntă moartea şi ceea ce este fără îndoială 
cel mai greu, depăşeşte oboseala unei zile nu de opt 
ore ci a unei zile care se întinde până noaptea târziu, 
cu şaisprezece, şaptesprezece sau optsprezece ore de 
muncă, pe cât de respingătoare pe atât de periculoasă, 
în mijlocul emanaţiilor infecte ale cangrenelor. Când 
este vorba de Regina nu ne referim la curaj. Curajul 
presupune teamă şi energia de a învinge. Sentiment 
necunoscut pentru o suverană a cărei îndrăzneală aduce 
a invulnerabilitate ” 26 . 

în Moldova, regina Maria se va instala la Iaşi în 
casa Sybilei Chrissoveloni. Chiar dacă aici lipsurile sunt 
extrem de mari, ea s-a zbătut ca totul să fie făcut ca la carte. 
Vizitează spitalele care erau pline de bolnavi suferinzi 
de maladii contagioase, merge la fiecare bolnav în parte 
fără a-i fi teamă de a se îmbolnăvi şi împarte daruri la 
fiecare şi pentru fiecare, fără excepţie, avea o vorbă de 
alinare. I.G. Duca avea să mărturisească: “Regina, cu o 
energie mai presus de orice laudă, ajutată de fiicele ei, 
mergea din spital în spital. Cu un dispreţ desăvârşit de 


26 Saint Aullaire Auguste Felix Charles de Beaupoil, 
Confession d'un vieux diplomate , Flamarion, Paris, 1953 , p. 
360 

57 



Cristian Mosneanu 
» 


pericol nu pregeta să se arate unde epidemia era mai 
violentă. Nu mii, zeci de mii de soldaţi răniţi şi bolnavi 
au văzut-o în acele luni la căpătâiul lor" 11 . Absolut 
toţi oamenii care au văzut-o în acele împrejurări grele 
petru ţară, au văzut că “mama lor” nu se dădea înlături 
de la nimic, făcea absolut tot ceea ce era necesar pentru 
binele semenilor ei. “Se dedica în întregime muncii sale 
şi nu numai în spitale y la căpătâiul soldaţilor bolnavi, 
putea fi întâlnită, ci şi pe străzile oraşului Iaşi, pe care 
le strâbătea adesea, fiind gata întotdeauna pentru a 
împărţi ajutoare soldaţilor suferinzi , refugiaţilor şi 
oamenilor săraci care îi ieşeau în cale” 2 *. 

Cu o energie ieşită din comun, încerca să mulţumească 
pe totă lumea şi este prezentă peste tot pe unde este nevoie 
de ea. ” Primea o mulţime de lume, discuta, şi nu doar de 
formă, cu oamenii politici, cu generalii şi cu diplomaţii. 
Bătea Moldova în lung şi în lat, de la un spital la altul şi 
dintr-un sat în altul, aducând peste tot ajutoare, dar şi o 
vorbă bună sau o mângâiere pentru fiecare. Capacitatea 
acestei femei de cea mai înaltă condiţie socială de a se 
apropia sufleteşte de oamenii simpli era uluitoare" 29 . 

27 I. G. Duca, op. cit., p. 128 

28 Bianu, Vasile, însemnări din războiul României Mari, 
Volumul II, Editura Institutul de Arte Grafice ^Ardealul”, 
Cluj, 1926, p. 105 

29 Maria, Regina României, Jurnal de război 1917-1918, 
traducere din engleză de Anca Bărbulescu, Editura Humanitas, 
Bucureşti, 2015, p. 6 

Un exemplu grăitor legat de modul cum îşi trata 
Missy semenii poate fi şi episodul petrecut în luna 
martie a anului 1917. Aflată în piaţa Sfântul Ştefan din 
Iaşi, vede un soldat care avea una din mâini rupte. Se 
opreşte de îndată şi îl întreabă dacă îl doare ceva. După 
ce acesta răspunse că este bine, regina îi adresează vorbe 
de alinare şi încurajare şi îi înmânează o sumă de bani. 

în acele zile cumplite, regina nu s-a orientat doar 
asupra soldaţilor răniţi, ci şi asupra orfanilor. în locuinţa 
improvizată din Iaşi a luat sub oblăduirea ei doi orfani: 
Niculăiţă şi Vasile, ambii copii pierzându-şi părinţii în 
timpul războiului. în fiecare dimineaţă copiii se prezentau 
şi sărutau mâna reginei, povesteau lucruri care li se 
întâmplaseră în ziua anterioară, iar din partea ei primeau 
dulciuri şi prăjituri. De multe ori, copiii o surprindeau pe 
regină plângând în timp ce scria scrisori şi se întrebau 
cum o femeie care poartă coroană poate plânge 30 ? 

Un alt lucru care trebuie menţionat este legat de 
credinţa reginei. Aceasta se ruga aproape tot timpul, fie 
în ceasul de dinaintea somnului, fie în timpul zilei în 
diversele locuri unde se găsea. Regina scria: “Mă rog 
lui Dumnzeu pentru toate vieţile jertfite , mă rog pentru 
cei care au murit părăsiţi şi neştiuţi , mă rog pentru cei 
care au fost îngropaţi cu miile fără rugăciune şi fără 


30 Mana, Regina României, Gânduri şi icoane din vremea 
războiului , Editura Librăriei Pavel Suru, Bucureşti, 1919, p. 166 

preot, mă rog pentru mulţimea celor fără nume, care 
aveau acelaşi drept la viaţă ca tine şi ca mine, mă rog 
lui Dumnezeu sâ-i ierte şi să dea odihnă sufletului lor 
în locurile de verdeaţă unde nu este nici durere, nici 
întristare” 31 . 

Curajul bărbătesc era o altă virtute a reginei de care 
dă dovadă. Alături de fiica sa. Ileana, în vârstă de doar 8 
ani, a mers să inspecteze spitalele din Piatra Neamţ. La 
plecare, în momentul urcării în tren, prefectul oraşului 
o atenţionează că deasupra gării survola un avion al 
forţelor inamice şi că ar fi bine să mai aştepte. Regina 
a răspuns că acest lucru nu trebuie să o oprească în a 
merge mai departe şi a-şi face datoria 32 . 

La data de 26 noiembrie 1917, România semnează cu 
Puterile Centrale Armistiţiul de la Focşani. Acest acord 
înjositor prevedea încetarea ostilităţilor, dar şi interdicţia 
trupelor de a părăsi frontul. Regina Maria s-a opus cu 
vehemenţă acestui fapt, considerând că este o manevră 
nereuşită care poate avea ca efect micşorarea graniţelor 
ţării. Regina a avut dreptate. La numai 3 luni distanţă 
s-a semnat pacea de la Bucureşti, un tratat ruşinos prin 
care cedam Bulgariei Cadrilaterul, dreptul de control 
al munţilor Carpaţi Austro-Ungariei şi concesionarea 


31 Petrescu, Nicole, Regina Maria şi vânătorii de munte 
în războiul reîntregirii neamului , Editura Oscar Prinţ, 
Bucureşti, 2008, p. 18 

32 Bianu, Vasile, însemnări din războiul României Mari , 
Volumul II, Editura Institutul de Arte Grafice „Ardealul”, 
Cluj, 1926, p. 191 

resurselor petroliere Germaniei pe o perioadă de 90 de 
ani. Totuşi, acest tratat nu a fost ratificat niciodată de 
către regele Ferdinand, iar în momentul în care Puterile 
Centrale au început să dea semn de slăbiciune. România 
a reluat ostilităţile cu ajutor militar francez. 

La sfârşitul primului Război Mondial, obiectivele 
stabilite de către România au fost îndeplinite. Acest 
lucru se datorează mai mult decât oricărei persoane 
mamei soldaţilor români. „Regina Maria, mai mult 
decât oricine altcineva, s-a bătut pentru a asigura 
reîntoarcerea Transilvaniei, Basarabiei si Bucovinei 
la România, la sfârşitul Primului Război Mondial. A 
dormit pe câmpurile de luptă ale celui de-al Doilea 
Război Balcanic şi ale Primului Război Mondial, alături 
de soldaţii săi. Prin forţa de nezdruncinat a voinţei 
sale, această prinţesă britanică s-a redefinit pe sine 
însăşi ca româncă oferindu-le supuşilor săi o mai bună 
înţelegere a ceea ce urma să fie România, decât oricare 
din viziunile fasciştilor sau comuniştilor autohtoni care 
au urmat după ea” 33 . 


33 Kaplan, Robert D., Robert Balkan Ghosts - A joumey 
through history , St. Martin's Press, New York, 1996, p. 26 

Desăvârşirea idealului naţional, Marea Unire 
înfăptuită în anul 1918 a reprezentat un proces istoric 
prin care toate provinciile istorice cu populaţia majoritar 
românească s-au unit într-un singur stat, România. Acest 
mare eveniment istoric este complementar unor alte două 
monumentale evenimente pentru poporul nostru: Unirea 
Moldovei cu Valahia înfăptuită în anul 1859 (Mica 
Unire) şi Războiul de Independenţă din anii 1877-1878, 
prin care noul stat creat îşi căpăta independenţa faţă de 
Poarta Otomană. Unirea tuturor provinciilor româneşti cu 
Vechiul Regat, fapt care a dus la constituirea României 
Mari, a fost motivul pentru care ţara noastră a intrat în 
război în anul 1916 alături de Antanta si a fost favorizată 
de următorii factori istorici: 

Prăbuşirea celor două mari imperii care ne 
înconjurau: Austro-Ungar şi Rus. 

Acţiunile politice sincronizate ale românilor 
din patria mamă şi ale celor din provinciile istorice 
româneşti, care se găseau în componenţa imperiului 
Austro-Ungar şi Rus. 

+ Afirmarea principiului autodeterminării 
popoarelor 34 şi celui al naţionalităţilor pe plan 

34 Principiul autodeterminării popoarelor a apărut în Europa 
în secolul al XX-lea, după Primul Război Mondial, din nevoia 
de protecţie a drepturilor naţionalităţilor şi a susţinut lupta 
împotrivă colonialismului. Ulterior, principiul a fost atestat de 
Carta Organizaţiei Naţiunilor Unite şi de alte acte internaţionale 
precum: Declaraţia asupra acordării independenţei ţărilor şi 
popoarelor coloniale din 1960, Pactele internaţionale privind 
drepturile omului şi Declaraţia privind principiile de drept 
internaţional din anul 1970. 

internaţional sub imboldul aproape în unanimitate al 
sentimentului naţional al românilor de peste tot. 

Despre Marea Unire putem spune cu certă 
credibilitate că este un eveniment strâns de trei mari 
personalităţi ale poporului român: regina Maria, regele 
Ferdinand şi marele om de stat, Ionel Brătianu. 



Regina Maria alături de un soldat rănit 

Regina Maria pe Front 


Regina Maria stând de vorbă cu soldaţi 

români răniţi 






¥ % 

Regina Maria şi Conferinţa de 
Pace de la Paris 

C ondiţiile grele în care s-a desfăşurat războiul 
şi sacrificiul a zeci de mii de români nu au 
fost în zadar. La data de 1 decembrie 1918, 
Transilvania se unea cu ţara mamă după ce, în prealabil, 
în tot decursul anului, Banatul, Crişana, Maramureşul, 
Sătmarul, Bucovina şi Basarabia intraseră în componenţa 
ţării. Totuşi, acest eveniment unic în istoria noastră a fost 
doar un punct de început, greul abia acum venea. în anul 
următor, 1919, începe Conferinţa de Pace de la Paris, 
eveniment care aduce un final fericit pentru noi, având 
în vedere că întregirea teritorială făcută cu un an înainte 
a fost recunoscută oficial şi pe plan mondial. Lucrurile 
totuşi nu au fost atât de uşoare cum ne-am închipui, 
tratativele au fost dure, de foarte multe ori în impas. După 
cum vom vedea în continuare în acest capitol, tot regina 
Maria a fost cea care a reuşit să definitiveze năzuinţele 
seculare ale celor de aceeaşi mamă şi aceeaşi limbă. 

Conferinţa de Pace începe la Paris la data de 18 
ianuarie 1919, având ca organism principal “Consiliul 
celor Zece” format din preşedinţi, miniştri de externe 
şi şefi ai guvernelor Marii Britanii, Franţei, SUA, 
Italiei, Japoniei, precum şi alte state la care se adaugă 
şi reprezentanţi ai ţărilor învinse în război. Cele mai 
multe dezbateri şi hotărâri au fost făcute într-un cadru 
foarte restrâns format din Clemenceau (reprezentantul 
Franţei şi preşedintele Consiliului), Wilson (din partea 
SUA), Lloyd George (din partea Marii Britanii) şi 
Vittorio Emanuele Orlando (din partea Italiei). Cei mai 
importanţi membri ai delegaţiei române au fost: prim- 
ministrul Ion I.C. Brătianu, ministrul plenipotenţiar la 
Paris N. Mişu şi miniştrii Alexandru Vaida - Voievod, 
Diamandy şi Victor Antonescu. Revendicările trimişilor 
noştri erau foarte clare: recunoaşterea actelor de unire 
definitivate la 1 decembrie 1918, precum şi eliminarea 
tuturor consecinţelor războiului provocate de ocuparea 
perimetrului ţării noastre de către inamic. Ceea ce a 
îngreunat mersul favorabil al lucrurilor pentru noi a fost 
tocmai acel Tratat de Pace încheiat cu Puterile Centrale 
în 1918 şi cu care Regina Maria nu fusese de acord. 
Din cauza faptului că lucrurile nu mergeau pe un făgaş 
nomal, iar prevederile tratatului încheiat cu Antanta în 
anul 1916 nu erau respectate, Ion I.C. Brătianu părăseşte 
lucrările Conferinţei, iar la 27 septembrie demisionează 
din fruntea guvernului, fiind înlocuit la conducere de 

către Arthur Văitoianu. La 30 noiembrie guvernul 
Văitoianu demisionează şi este urmat la conducere de 
către Alexandru Vaida-Voievod. 

Astfel stând lucrurile, soarta României Mari era 
pecetluită. Ca în toate situaţiile limită petrecute până 
acum, singura persoană care mai putea rezolva situaţia 
era regina Maria. Regele Ferdinand o roagă pe Missy să 
meargă la Paris într-o vizită neoficială cu scopul vădit de 
a aduce situaţia în favoarea noastră. Trebuie menţionat 
faptul că cel care a avut iniţial ideea de a o implica 
pe regină a fost contele de Saint-Aulaire, membru al 
misiunii franceze în ţara noastră, în momentul în care 
află că delegaţia condusă de Ion. I.C. Brătianu nu are 
nicio şansă de reuşită. Regina avea să noteze ulterior 
despre demersul plecării ei: “Apoi, într-o bună zi, pe 
neaşteptate, regele m-a întrebat dacă aş fi de acord să 
plec în străinătate pentru a pleda acolo cauza noastră. 
M-am întrebat dacă voi avea destul curaj ca să iau asupra 
mea această răspundere. Brătianu era cel care venise cu 
ideea. Ardoarea entuziasmului meu era binecunoscută 
alor mei şi apoi nimic nu este mai elocvent decât o 
femeie răscolită. Aş fi de acord? 'Eu? Să merg la Paris 
şi la Londra? Eu să susţin cauza noastră? Neoficial, 
bineînţeles dar, totodată, considerată de ai mei ca fiind 
cea mai potrivită de a face acest lucru pentru România \ 
Un fior de mândrie mi-a străbătut toată fiinţa . 'Eu? 
Desigur; eu eram cea chemată - da, cred că mă simţeam 

capabilă să-mi susţin pledoaria chiar şi în faţa celor 
<trei mari>!. Da , voi merge , am spus - o să fac tot 
ce pot. Era o misiune pe care o puteam îndeplini , mă 
simţeam capabilă s-o fac , nu eram nici nervoasă şi nici 
speriată. îmi făcea chiar plăcere ” 35 . 

Regina Maria pleacă spre Paris, vineri, 1 Martie 
1919 cu scopul vădit de a convinge Marile Puteri în 
privinţa recunoaşterii României Mari. Deja pentru toată 
lumea era mai mult decât clar că regina avea un talent 
nativ ieşit din comun de a negocia. 

Pe data de 5 Martie, în ziua de miercuri, la prima 
oră a dimineţii, Colette, o renumită scriitoare franceză a 
vremii, se urcă în tren înainte ca trenul să ajungă la Paris 
pentru a-i lua un interviu reginei. 

Reporteriţa îi dăruieşte flori reginei T<Flori, o , ce 
bucurie! Flori atît de frumoase! Cît timp a trecut de cînd 
nu am mai văzut la noi în ţară flori atît de rare? Te 
rog t ia loc. Cum ai ajuns aici?... Ei bine , iată-mă lîngă 
Paris... Nu pot să-ţi spun cît sînt de fericită. Paris... îţi 
dai seama că am fost aici doar o singură dată şi asta 
s-a întîmplat cînd eram bolnavă?" „Ce mult vă va 
iubi Parisul , Maiestate!" „într-adevăr? Crezi? O, sînt 
fericită!... Ţara mea este atît de puţin cunoscută în lume , 
vreau ca oamenii s-o cunoască , s-o iubească , s-o ajute. 
Ajutaţi-mâ cu toţii. Toţi trebuie să mă ajute! Ţara mea 

35 Mandache, Diana, Regina Maria a României: Capitole 
târzii din viaţa mea. Memorii redescoperite , Editura Allfa, 
ediţia a IV-a, Bucureşti, 2015, p. 68 

frumoasă, călcată în picioare de germani... Nu m-am 
temut niciodată de aceşti oameni! Tot timpul cît s-au 
aflat acolo, eu am fost... un fel de stindard înălţat pentru 
ţara mea... O să-mi spuneţi că sînt o soră de caritate? 
Nu sînt, nu am fost niciodată. Pur şi simplu m-am dus, 
Dumnezeule! nu am făcut altceva decît să mă duc oriunde 
mă chemau şi pretutindeni era nevoie de mine. Am fost 
- cum să spun - un încurajator, asta e, un încurajator! 
Nu ştiu dacă există acest cuvînt, dar acesta-i cuvîntul 
pe care-l aleg>. Ca în visul oricărui reporter, Maria 
vorbea fără a fi îmboldită. Era binevoitoare, volubilă 
şi sigură de farmecul ei - un patriot înflăcărat, <plină 
de viaţă, concisă, ilustrîndu-şi cuvintele cu gesture 
graţioaso. Uimită de felul în care Măria reuşea să 
zîmbească fotografului fără a-şi pierde şirul cuvintelor 
sau farmecul, Colette era cucerită. <Ferice de oraşul 
Paris, Maiestate, că poate întîmpina o Regină atît de 
frumoasă>, a murmurat marea scriitoare cînd s-a 
despărţit de Regină” 36 . A doua zi dimineaţă, Colette avea 
să scrie în Le Matin “Este magnifică (...) Regina Maria 
poartă lumina în ea însăşi. Strălucirea părului ei auriu, 
luminozitatea tenului ei alb şi trandafiriu, scînteierea 
ochilor autoritari, dar blînzi - o astfel de apariţie te lasă 
fără grai " 37 . 


36 Hannah, Pakula, Ultima romantică. Viaţa Reginei Maria 
a României, Editura Lider, Bucureşti, 2004, p. 341 

37 Hannah, Pakula, Ultima romantică. Viaţa Reginei Maria 
a României, Editura Lider, Bucureşti, 2004, p. 341 

în data de 6 Martie 1919, în Place Vendome 
steagul României flutura la intrarea în hotelul Ritz, 
iar în faţa hotelului se găsea un detaşament special al 
jandarmeriei cu misiunea specială de a asigura paza 
reginei. Popularitatea reginei era atat de mare, încât 
mii de admiratori o aşteptau în Piaţa Vendome cu 
umila speranţă de a o zări şi de a vedea de fapt, cum 
arată cea mai frumoasă regină a Europei. Chiar dacă era 
înconjurată permanent de gardă, Maria nu putea ieşi în 
oraş fără ca mulţimea de oameni să nu o înconjoare şi să 
o aclame. I se făceau tot timpul poze, oficial şi neoficial, 
apărea în toate revistele zilelor respective, interviurile 
curgeau unul după altul şi cu orice prilej regina era 
ridicată în slăvi atât datorită frumuseţii dumnezeieşti, 
cât şi din punct de vedere al stării de spirit care influenţa 
prezenţa ei acolo. în momentul în care a mers la Operă, în 
pauza dintre acte, spectatorii aclamau “trăiască Regina” 
Chiar dacă aceste lucruri o bucurau nespus, ea se gândea 
continuu la scopul pentru care venise în capitala Franţei. 

Prima mare încercare a reginei a fost întâlnirea 
cu Georges Clemenceau, prim-ministru al Franţei şi 
preşedinte al Conferinţei de Pace. “Dar nu întîlnirile cu 
vechii prieteni şi aclamaţiile publice erau scopul vizitei 
Reginei la Paris . A doua mare 'încercare a Măriei , 
o întîlnire pentru care fusese pregătită amănunţit 
şi cu emoţie de Brâtianu, era o confruntare cu însuşi 
Clemenceau , omul acela scund , cu umeri aduşi , cu 
sprîncene stufoase , căruia i se spunea <Tigrul> şi 

care detesta România, îl ura pe premierul ei şi pacea ei 
separată, însoţită de o doamnă de onoare, de ministrul 
român în Franţa şi aghiotantul ei. Regina Maria a 
traversat Sena spre Quai d'Orsay, unde a fost salutată 
cu toate onorurile militare şi imnul ei naţional. Regina 
a fost uimită că însuşi Clemenceau a coborît în grabă 
treptele pentru a o întîmpina, conducînd-o apoi în biroul 
său pentru o convorbire în tete-ă-tete. 

A 

<Intotdeauna mi-am imaginat că Clemenceau o să-mi 
placă şi aşa s-a şi întîmplat>, scria Maria. <Aratăbătrîn, 
aşa cum şi este, dar altminteri nimic nu este bătrînesc 
în el, şi nici cel mai mic colţişor al minţii sale nu este 
bătrîn sau rigid... Are anumite motive de nemulţumire 
împotriva României de care se cramponează ca o 
lipitoare şi au fost unele momente în care ne-am privit 
ţintă unul pe altul ca doi luptători. Mi-a plăcut lupta, 
dar cu siguranţă că nu avea nici o intenţie să se lase 
convins. M-a atacat frontal în legătură cu România: 

« — Aţi tratat cu friţii în 1918, înainte de armistiţiu. 

Da, dar eram înconjuraţi şi de inamic şi de aliaţii 
noştri care deveniseră bolşevici. Eram încolţiţi ca un 
animal hăituit. 

Nu-mi spuneţi mie poveştile astea, dumneavoastră 
eraţi pentru rezistenţă — dumneavoastră înşivă »' 
a ripostat el, privind-o pe Regină drept în ochi, cu 
ferocitate. <Asta era o lovitură de graţie"> a recunoscut 
Maria. Regina s-a recules repede, dar fără forţă: 
« — Da, dar fiind femeie, aveam un punct de vedere 

pătimaş, şi pentru că mă aflam în vremea aceea atît de 
aproape de evenimente nu aveam [perspectivă] pentru 
a vedea situaţia în ansamblu. Am crezut în victoria 
Aliaţilor; eram deci gata să mă agăţ de ea cu dinţii, dar 
dacă acest lucru a fost înţelept, las altora să judece. 
Oricum, nu am venit acum să vorbesc despre mine, ci 
pentru ca să schimb atitudinea dumneavoastră faţă de 
România şi pentru asta voi lupta acum aşa cum am 
luptat în anii tragici ai războiului.» 

După ce a pregătit terenul, Regina s-a lansat în 
fondul esenţial al argumentării sale. <Nu pot să spun 
în ce măsură l-am convins, dar ştiu că nu l-am plictisit, 
pentru că la un moment dat, cînd am încercat să mă 
ridic cu intenţia de a pleca pentru a nu-i răpi prea mult 
din timpul său preţios, mi-a făcut nerăbdător semn cu 
mîna să rămîn: 

« — Am tot timpul pentru dumneavoastră; 
dumneavoastră nu vă plîngeţi, cum fac alţii, vorbiţi fără 
înconjur, îmi place » 

Ea a adus în discuţie <problema delicată> a 
frontierelor. Clemenceau, încruntat şi muşcîndu-şi 
buzele, era greu de înfrînt. 

« - Credeţi că revendicările României sînt juste? 
Alţii au cereri similare. Sîrbii, de exemplu, care s-au 
luptat cu atîta vitejie... vor o parte din Banat, locuită de 
ei, iar ei sînt susţinuţi de englezi . 

Da, dar punctul de vedere al englezilor este foarte 
detaşat. Nu cred că ei înţeleg prea multe despre ţările 
noastre mici şi nici că ştiu prea multe despre geografia 

Balcanilor. Vrem întregul Banat , astfel încît Dunărea să 
fie graniţa noastră naţională. 

Ce?! Maiestatea voastră vrea întregul Banatpînă la 
Tisa? Dar este partea leului! 

Tocmai de aceea am venit să vorbesc cu vărul lui 
primar, Tigrul, a răspuns Măria, şi discuţia s-a încheiat 
în hohote de rîs.» 3S 

Ulterior, într-o discuţie avută cu I.C. Brătianu, 
Clemenceau avea să afirme: “O Regină ca a voastră 
trebuie primită cu toate onorurile militare, cu mareşalul 
Foch în front ” 39 . 

Următoarea întrevedere pe care o are regina este 
cu preşedintele Franţei, Raymond Poincare, care o 
decorează pe regină cu Legiunea de Onoare în aplauzele 
însufleţite ale membrilor Academiei Franceze. Acesta,în 
timpul discuţiei cu regina, avea să afirme ” Clemenceau 
faţă de România s-a schimbat mult de când Maiestatea 
Voastră v-aţi reprezentatţara f,4 °. De aici se poate trage 
clar concluzia că cea care a înclinat balanţa deciziilor 
luate în timpul consiliului în favoarea României a 
fost Regina Maria. Nu mai trebuie să amintim faptul 
că I.C. Brătianu avea să afirme că regina a reuşit în doar 
câteva zile să facă ceea ce el nu reuşise în câteva luni. 


38 Hannah, Pakula, Ultima romantică. Viaţa Reginei Maria 
a României, Editura Lider, Bucureşti, 2004, p.347-348 

39 Hannah, Pakula, Ultima romantică. Viaţa Reginei Maria 
a României, Editura Lider, Bucureşti, 2004, p. 346 

40 Hannah, Pakula, Ultima romantică. Viaţa Reginei Maria 
a României, Editura Lider, Bucureşti, 2004, p. 347 

Urmează pentru regină vizita în Anglia, unde 
vărul său, regele George al V-lea, o aşteaptă cu alai 
la gară. Soţia acestuia îi împrumută bijuteriile pentru 
evenimentele ulterioare la care avea să participe regina în 
Londra. Urmează acum întrevederile cu: Lloyd George, 
Austen Chamberiain şi Winston Churchill, iar regina se 
menţine pe poziţie. La întoarcerea în ţară trece din nou 
prin Paris pentru a lua pulsul evenimentelor conferinţei. 
Eforturile reginei nu au rămas fără rezultate, toate astrele 
erau deja aliniate favorabil României. 

Peste timp, legat de vizita în Paris, regina avea să îşi 
amintească: “ Aceşti domni militari au păstrat legătura 
în permanenţă cu mine, astfel că am primit, mai mult 
neoficial multe informaţii, unele teribil de dezagreabile , 
pe care urma să le transmit mai departe, în doze mici 
si cu tact, regelui care nu avea timp să asculte mereu 
întreaga poveste. Vedeau în mine omul căruia i se poate 
spune adevărul întreg, chiar şi acele lucruri care ar fi 
doborât persoane mai robuste sufleteşte decât mine şi 
asta pentru că eu nu mă plângeam niciodată, nu ceream 
îndurare şi foarte puţini erau cei ce ştiau cât de mult 
mă consumam în sinea mea, pentru veştile rele care-mi 
ajungeau la ureche. Eram capabilă să primesc cu cel 
mai desăvârşit calm cele mai neplăcute situaţii, chiar 
dacă-mi tremurau genunchii, iar zâmbetul nu-mi pierea 
de pe buze pentru nimic în lume” 41 . 


41 Mandache, Diana, Regina Maria a României: Capitole 
târzii din viaţa mea. Memorii redescoperite , Editura Allfa, 
ediţia a IV-a, Bucureşti, 2015, p. 68 

în consecinţă, după toate demersurile reginei, se 
semnează cu Austria tratatul de la Saint-Germain-en- 
Laye la data de 10 decembrie. Delegaţia română este 
condusă de Victor Antonescu şi de generalul Constantin 
Coandă. în acest tratat se recunoştea unirea Bucovinei 
cu România. Articolele care făceau referire directă la 
România erau: 

A 

Articolul 59 . In ceea ce o priveşte, Austria 
renunţă în favoarea României la toate drepturile şi 
titlurile părţii din fostul Ducat al Bucovinei, alăturate 
frontierelor României, aşa cum ele vorfi stabilite ulterior 
de principalele Puteri Aliate şi Asociate 1,42 . 

"... Articolul 60 . România aderă la introducerea în 
Tratatul cu principalele Puteri Aliate şi Puteri Asociate 
a stipulării că aceste puteri vor considera necesar să 
protejeze interesele locuitorilor din România care 
diferă de majoritatea populaţiei prin rasă , limbă sau 
religie ...” 43 . 

La data de 4 iunie 1920 se semnează tratatul cu 
Ungaria la Trianon, tratat pe care ungurii l-au socotit un 
Diktat. Ca atare, Ungaria recunoştea unirea Transilvaniei, 
Banatului şi Maramureşului cu ţara mamă. Articolul 


42 Ceauşu, Mihai-Ştefan, Problema recunoaşterii unirii 
Bucovinei cu România şi a delimitării graniţelor sale la 
Conferinţa păcii (1919 -1920). în revista: East European 
Journal and Diplomatic History nr.2, decembrie 2015, p. 52 

43 Ceauşu, Mihai-Ştefan, Problema recunoaşterii unirii 
Bucovinei cu România şi a delimitării graniţelor sale la 
Conferinţa păcii (1919 -1920). în revista: East European 
Journal and Diplomatic History nr.2, decembrie 2015, p. 52 

45 este cel care priveşte direct România: "Ungaria 
renunţă, în ceea ce o priveşte, în favoarea României, 
la toate drepturile şi titlurile asupra teritoriilor fostei 
monarhii austro-ungare situate dincolo de frontierele 
Ungariei, astfel cum sunt fixate la art. 27 , partea a II-a 
şi recunoscute, prin prezentul Tratat sau prin orice 
alte Tratate încheiate în scopul de a îndeplini prezenta 
încheiere, ca făcând parte din România 1,44 . 

Alte două articole în care România era menţionată 
au fost articolul 7 şi articolul 11 : 

„Articolul 7 . România se obligă a recunoaşte ca 
supuşi români, de plin drept şi fără o formalitate, pe 
evreii locuind în ţară pe teritoriile României şi care nu 
pot a se prevala de nici o altă naţionalitate”* 5 . 

„Articolul 11 . România consimte să acorde, sub 
controlul statului român, comunităţilor secuilor si 
saşilor, în Transilvania, autonomia locală, în ce priveşte 
chestiunile religioase şi şcolare”* 6 . 


44 Kiriţescu, Constantin, Istoria războiului pentru întregirea 
României 1916-1919. Prefaţă şi note de Mircea N. Popa. Voi. 
2, Editura Ştiinţifică şi Enciclopedică, Bucureşti, 1989, p. 487 

45 Scurtu, Ioan, Theodora Stănescu-Stanciu, Georgiana 
Margareta Scurtu, Istoria Românilor între anii 1918-1940, 
Culegere de Documente, Editura Universităţii, Bucureşti, 
2001, p. 174 

46 Scurtu, Ioan, Theodora Stănescu-Stanciu, Georgiana 
Margareta Scurtu, Istoria Românilor între anii 1918-1940, 
Culegere de Documente, Editura Universităţii, Bucureşti, 
2001, p. 178 

Vizita Reginei Maria în SUA 

yv 

I n anul 1926 , dansatoarea Loie Fuller 47 o convinge 
pe regina Maria să întreprindă o vizită neoficială în 
Statele Unite. Motivul acestei vizite era legat de o 
invitaţie, pe care Samuel Hill 48 o face reginei cu ocazia 
inaugurării unei noi colecţii organizate la Muzeul de 
Artă Maryhill din Washington (muzeu dedicat păcii). 


47 Loie Fuller (15 ianuarie 1862 - 1 ianuarie 1928) a fost 
o dansatoare şi actriţă americancă, una din precursoarele 
dansului modem şi tehnicilor de iluminare a teatrului. 

48 Samuel Hill (13 mai 1857 - 26 februarie 1931), cunoscut 
ca Sam Hill, a fost un avocat şi om de afaceri american şi un 
mare investitor în construcţia de căi ferate. El a influenţat 
substanţial dezvoltarea economică a regiunii Pacificului de 
Nord-Vest la începutul secolului al XX-lea. Proiectele sale 
includ, Peace Arch\ un monument dedicat sărbătoririi a 100 
de ani de pace între Statele Unite şi Canada şi Muzeul de Artă 
Maryhill. Deşi promovarea drumurilor modeme pavate este 
probabil cel mai important lucru lăsat urmaşilor săi, el este 
cel mai bine amintit pentru construirea replicii Stonehenge 
din Maryhill, Washington. 

Cum au ajuns să se cunoască regina Maria şi Loie 
Fuller? în urmă cu 24 de ani, pe când încă Maria nu 
era regină, aceasta asistă la o reprezentare de balet 
a dansatoarei Loie. Evenimentul în sine avea să o 
marcheze profund pe Maria, care pe atunci în vârstă 
de 26 de ani, îi lasă dansatoarei o poză cu următoarea 
dedicaţie: “Una dintre cele mai pasionate admiratoare 
ale dumneavoastră, în amintirea unei seri încîntătoare 
cu care aţi făcut fericită toată dragostea mea pentru 
artă 7,49 . Pe spatele fotografiei, Loie Fuller avea să adauge: 
“Ochii minţii mele privesc atît de pătrunzător, încît mi¬ 
au venit lacrimi în suflet, lacrimi de bucurie şi fericire, 
care nu se vor uita niciodată , în amintirea sufletului unui 
artist pe care l-am întîlnit în pustietate şi l-am văzut în 
lumina adevărului, Ea, Măria” 50 . Din acest moment cele 
două devin prietene, iar prietenia lor se desăvârşeşte în 
momentul în care Maria o ajută pe Loie să depăşească 
anumite greutăţi financiare. Stindardul prieteniei dintre 
cele două era călăuzit de sintagma “încredere oarbă”, 
sintagmă pe care regina o foloseşte când vorbeşte despre 
prietenia ei cu celebra dansatoare. 


49 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, P- 426 

50 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 426 

Cele două ajung a coresponda prin scrisori întreaga 
viaţă. în timpul primei Conflagraţii Mondiale, Loie vine 
în România, la Iaşi, şi lucrează ca infirmieră pentru 
Crucea Roşie, îngrijind soldaţii români răniţi şi bolnavi. 
După terminarea războiului, cele două se văd de câteva 
ori la Paris. Loie si Maria nu au colaborat doar ca surori 

y 

medicale în timpul războiului. în anii ‘20 ai secolului 
trecut, Loie pune în scenă o reprezentare de balet bazată 
pe lucrarea reginei Maria, “The Lily of Life”, balet 
pe care, ulterior Loie îl transpune într-un film artistic. 
Prietenia celor două a fost atât de puternică, sinceră şi 
profundă, încât regina îi încredinţează talentatei sale 
prietene chiar secrete şi probleme de stat. De pildă, 
Missy îi cere prietenei sale să vorbească cu Frank Polk 51 , 
şeful delegaţiei americane la Conferinţa de Pace de la 
Paris, pentru a susţine cauza României. Pentru ajutarea 
prietenei sale şi a României, Loie desăvârşeşte planurile 

51 Frank Lyon Polk (13 septembrie 1871 - 7 februarie 1943) 
a fost un avocat proeminent din Statele Unite şi membru 
al celebrei firme de avocatură, cunoscută astăzi cu numele 
Davis Polk & Wardwell. Timp de câţiva ani a deţinut funcţii 
diplomatice proeminente. A slujit in Departamentul de Stat, 
având funcţia de Consilier până în 1919, iar apoi în funcţia de 
secretar de stat în exerciţiu (1920) şi subsecretar de stat (1919 
- 1920). Polk a condus Comisia americană pentru negocierea 
păcii (1919), iar după plecarea preşedintelui Wilson şi 
secretarului Lansing de la Paris în 1919, el a reprezentat Statele 
Unite la Conferinţa de Pace. A condus campania prezidenţială 
democratică din 1924 a lui John W. Davis, un alt partener de 
al firmei sale de avocatură. 

unei organizaţii de susţinere a statului nostru în “o mie 
de feluri” 52 . în demersurile sale, se număra aducerea 
la Bucureşti a preşedintelui companiei International 
Harvester, un senator american care a sprijinit elaborarea 
unor acte pentru împrumut agricol, şi pe Alma Spreckels, 
care să sfătuiască atât pe regină, cât şi pe oamenii politici, 
privind ameliorarea economică a României. Loie îl 
prezintă, de asemenea, reginei şi pe bunul său prieten, 
Samuel Hill, un bărbat foarte atletic, care a luptat atât 
în armata germană, cât şi în cea rusă. Hill era un bărbat 
cu umeri largi, capul mare, ochii albăstrii, sprâncenele 
albe şi avea vocea foarte scăzută. De altminteri, porecla 
lui era “Leul Alb”. Despre acesta, regina avea să scrie: 
”ne-a ales pe Albert (Regele Albert al Belgiei) şi pe 
mine ca pe cei doi suverani care sînt demni de susţinut şi 
intenţionează să ne sprijine cu imensa lui putere de mare 
finanţist şi idealist la un loc. Pe acest pămînt există... 
fiinţe ciudate şi magnifice şi cîteodată, brusc şi cu totul 
pe neaşteptate , le întîlneşti din întîmplare” 53 . 

După răspunsul afirmativ al reginei legat de invitaţia 

făcută, Loie începe să facă planurile de călătorie, 

constituind un comitet de finanţare a vizitei. Din comitet 

» 


52 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 427 

53 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 427 

aveau să facă parte doamne din societatea americană, 
organizaţii filantropice, oameni politici, primari şi chiar 
economişti. Din păcate, toţi aceştia, crezând că se pricep 
mai bine la organizarea vizitei, o dau la o parte pe Loie. 
în ţară, regele nu s-a opus acestei vizite, regina fiind 
încurajată de către generalul Averescu care era prim- 
ministru în acea perioadă. Cei care s-au opus au fost 
liberalii în frunte cu Brătianu care vedeau această vizită 
neprielnică din punct de vedere diplomatic în relaţiile cu 
SUA. Chiar dacă oficial regina a spus că vizita sa în SUA 
va fi una obişnuită, fără caracter oficial, prin care ea urma 
să îşi viziteze vechii prieteni, Loie şi Hill, cotidianul 
America New York Word avea să întrebe: “Este scopul 
călătoriei Măriei plăcerea sau afacerile? Dacă este 
plăcerea , ce este cu discuţiile politice complicate din 
România şi pregătirile diplomatice minuţioase de la un 
capăt la celălalt al majorităţii lumii civilizate? Dacă sînt 
afacerile , ar fi oare prea mult să întrebi care sînt aceste 
afaceri ” 54 . Dacă în mod normal acest gen de întrebări 
erau supărătoare, acest lucru nu se aplica la Maria 
care era foarte entuziasmată de vizita pe care urma să 
o întreprindă. Pentru muzeul Maryhill şi pentru Hill, 
regina ia cu ea 21 de lăzi cu statuete, costume, marmure 
şi mobilier, lucruri pe care dorea să le doneze. Alături de 

54 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 428 

regină vor merge în vizită principele Nicolae şi principesa 
Ileana, regina cântărind bine decizia plecării lor, iar 
motivul a fost unul foarte simplu: frumoasa lor înfăţişare 
atât fizică, cât şi spirituală, întărea caracterul vizitei şi 
aducea valoare în demersurile reginei de a întări cât mai 
mult relaţiile dintre România şi SUA. înaintea plecării 
ce avea să aibă loc din micuţa gară din Sinaia, regele 
Ferdinand îi dăruieşte un ceas din aur cadou reginei, 
datorită faptului că Maria avea să îşi petreacă ziua de 
naştere în voiajul către Statele Unite. Despre momentul 
plecării, regina avea să afirme: “Plec luînd în inima 
mea dragostea ţării mele şi o duc în America cu gîndul 
că acolo o voi reprezenta şi astfel voi servi România. 
Dorinţa mea este ca ţara mea să-mi păstreze pînă la 
întoarcere aceeaşi caldă amintire pe care o iau acum cu 
mine şi să mă urmărească în călătoriile mele cu gîndul 
că voi încerca întotdeauna să o ajut” 55 . Aceste cuvinte 
însufleţitoare aveau să se regăsească pe prima pagină a 
celebrului ziar, New York Times, în editorialul apărut 
în data de 4 octombrie 1926 . De altfel, până la sfârşitul 
lunii octombrie, ştirile despre regină au lipsit doar în 
două zile de pe prima pagină a celebrului cotidian. 

Prima escală pe care o face regina este la Paris. La 
gară este întâmpinată cu valuri uriaşe de flori de membri 

55 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 430 

ai guvernului francez. Oficial, aşa cum se înţelesese cu 
guvernul României şi cu regele Ferdinand, regina nu 
avea să dea nicio declaraţie vreunui ziar, toate cotidianele 
având să scrie doar elogii despre frumuseţea reginei care 
era în preajma vârstei de 50 de ani şi despre rochiile pe 
care aceasta le purta. în cele câteva zile în care stă la 
Paris, regina merge la teatru, operă şi se întâlneşte cu 
câţiva oameni politici importanţi din capitala Franţei. 
Un lucru inedit îl reprezintă întâlnirea pe care o are cu 
fiul său, Carol, proaspăt “dezertor”, care se despărţise 
de principesa Elena şi fugise la Paris cu Elena Lupescu. 
în timpul discuţiei celor doi, Carol avea să se plângă de 
răceala cu care a fost întâmpinat de delegaţia română 
aflată la Paris, dând dovadă de oarecare indolenţă, 
neconştientizând ecoul faptelor cu caracter negativ pe 
care le întreprinsese cu puţin timp în urmă. Regina era 
impresionată de faptul că fiul ei era la curent cu absolut 
tot ceea ce se întâmpla în ţară şi în speţă la Palat. Carol îi 
cere reginei să îi dea voie să o însoţească la gară a doua 
zi pentru a arăta lumii că mama sa nu este contra lui. 
Regina este de acord, dar ulterior avea să declare că în 
plan personal îl iartă pe fiul său, dar în ceea ce priveşte 
faptele lui Carol care au marcat casa regală, lucrurile 
rămân neschimbate. 

Cu trenul, din gara din Paris, regina avea să meargă 
până la Cherbourg unde avea să se îmbarce pentru 


85 



Cristian Mosneanu 
» 


un voiaj peste Atlantic cu destinaţia SUA. în timpul 
croazierei peste Atlantic, regina se dovedeşte a fi darnică 
cu suita ei, ajungând a le face cadouri foarte scumpe 
acestora, chiar ceasuri de aur. Singurele dezagremente 
pe care le suferă regina sunt legate de ziariştii care se 
certau pe întâietatea interviurilor care urmau să fie 
trimise la New York. Cu puţin timp înainte de a ajunge 
la New York, celebra firmă de îmbrăcăminte Abraham 
& Strauss va publica o reclamă cu schiţele ţinutelor, 
trimise prin radio şi create de casa de modă de la Paris, 
Redfem. Chiar dacă a fost vădit supărată pentru că nu a 
mai putut organiza ea însăşi vizita reginei în SUA, Loie 
Fuller autorizează o persoană să dea un comunicat de 
presă în care spune că nu are nimic de comentat legat 
de vizita reginei, dar îşi exprimă devotamentul veşnic 
pentru regină, pe care o socoate cea mai nobilă femeie din 
lume. “ Ignorînd tapajul comercial pe care îl provocase, 
Regina Maria a intrat în Statele Unite sub auspiciile 
oficiale ale guvernului american, iar vizitele sale la New 
York şi Washington D.C. au oferit genul de isterie demnă 
şi admisibilă pentru nepoata Reginei Victoria şi a Ţarului 
Rusiei. Cînd Leviathan a intrat în carantină în zorii zilei 
de 18 octombrie 1926 , un vas municipal şi o navă a 
serviciului de grăniceri marini, transportînd membri ai 
Comitetului de primire al primarului New York-ului, au 
sosit pentru a o lua pe Regină şi suita ei la The Battery. 

în aşteptarea Măriei se aflau două batalioane alese 
cu grijă din armata terestră şi marină , trei baterii de 
artilerie de coastă , o unitate de luptă a infanteriei de 
gardă şi o companie a marinei. Fuseseră recrutaţi , de 
asemenea t 750 de poliţişti. Condusă de un pluton de 
poliţie călare , coloana de douăzeci de maşini a Reginei 
a pornit din Battery Place exact la amiază , ora aleasă 
întotdeauna de Comitetul de primire al primarului ca 
să asigure muncitori suficienţi pe străzi. Parcurgînd 
Broadway sub un torent de serpentine şi bucăţele de 
hîrtie, Mar ia zîmbea graţios zecilor de mii de newyorkezi 
care aplaudau. <Nu am fost pregătită pentru obiceiul 
american de a arunca hîrtii de toate mărimile şi formele 
de la miile de ferestre ale extraordinarelor clădiri , al 
căror acoperiş abia dacă îl puteam vedea. Atmosfera 
părea însufleţită de aripi ce fluturau ca şi cum stoluri de 
păsări fuseseră eliberate pe străzi>" 56 . 

Prima primire oficială a reginei a fost la New York 
City Hali chiar de primarul Jimmy Walker, care era extrem 
de emoţionat şi de impresionat de frumuseţea reginei, 
chiar dacă aceasta trecuse de prima tinereţe. Primarul îi 
înmânează medalia de aur a oraşului şi apoi rosteşte un 
discurs în cinstea venirii nepoatei Victoriei a Angliei pe 
meleagurile Statelor Unite. La rândul ei, regina rosteşte 

56 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 433 

primul discurs care este radiodifuzat, iar apoi se urcă în 
maşină alături de primarul New York-ului. în timpul 
şederii în acest oraş au urmat trei interviuri pe care regina 
le-a acordat, în care cel mai des a fost întrebată de poziţia 
prinţului Carol care tocmai renunţase la succesiunea la 
tron. Cotidianul englez Evening Standard, cu o doză 
de ironie totuşi la adresa reginei, titra: “Noi încă n-am 
auzit că Statuia Libertăţii , o splendoare de construcţie 
care străjuieşte portul New York, a fost înălţată ca să 
facă reverenţe cînd trece Regina Maria a României , dar 
nimic altceva nu pare a lipsi ca să arate cît de mult poate 
o republică să adore o Regină obişnuită” 51 . 

După vizita din New York, regina se va îndrepta către 
capitala Statelor Unite, Washington, D.C. Cum prevedea 
protocolul, prima întâlnire trebuia să fie cu preşedintele 
statului. Regina a avut chiar două întrevederi, în cele 
din urmă cu preşedintele Coolidge. Prima dintre acestea 
a fost una sobră şi cu o oarecare încordare din partea 
preşedintelui, deoarece acesta nu fusese în prealabil 
consultat, legat de vizita pe care urma să o întreprindă 
regina. Cea de-a doua întrevedere, unde a participat 
şi soţia preşedintelui, a fost una mult mai destinsă, 
martorii oculari afirmând că din încăperea unde a avut 
loc întâlnirea se auzeau la un moment dat hohote de râs. 


57 Pakula, Hannah, Ultima romantică. Viaţa reginei Maria 
a Românieiy'v ol. II, Editura Lider, Bucureşti, 2003, p. 436 

A doua zi a avut loc dineul oficial dat în cinstea reginei 

de către preşedinte. Deşi doamnele din societate au vânat 

efectiv un loc la dineu, evenimentul a fost foarte restrâns, 

un număr de doar 46 de persoane care făceau parte din 

guvernul SUA şi delegaţiile României şi Angliei au fost 

invitate. După cum regina îşi aminteşte, evenimentul a 

fost unul cu caracter doar oficial, preşedintele neieşind 

din rigorile protocolului. în următoarea zi, regina avea 

să se întorcă la hotelul Ambasador de pe Park Avenue, 

unde fusese primită iniţial şi în care pentru venirea ei se 

făcuseră pregătiri timp de 6 luni înainte. în următoarele 

zile, regina avea să participe la dineuri, să dea interviuri, 

să se întâlnească cu oameni de afaceri si chiar cu 

> 

bancheri. într-una din întrevederi s-a discutat chiar 
de datoria pe care România o avea faţă de SUA. Toţi 
oamenii care o vedeau sau cu care intra în contact, erau 
“supărător de amabili” Au urmat zile în care regina a 
avut evenimente cu caracter neoficial, cum ar fi de pildă, 
întâlnirea cu membrele unei organizaţii ce militau pentru 
drepturile femeilor şi întrunirea avută cu fermierii din 
Dakota de Nord, pe care regina îi considera asemănători 
cu ţăranii noştri din România vremurilor respective. 
Soţia unuia dintre fermieri avea să spună despre Maria 
că nu are nimic regesc în ea. La prima vedere s-ar putea 
crede că este o jignire, însă lucrurile nu au stat deloc aşa. 
Doamna respectivă s-a referit la faptul că regina respecta 
pe toată lumea şi privea fiecare om pe picior de egalitate. 

Cum totul este efemer, şi momentele frumoase 
petrecute de regină în SUA aveau să se apropie de final. 
Acest lucru a fost cauzat de ştirile pe care le-a primit 
din ţară prin telegraf. La urechile reginei ajunsese faptul 
că exista o încrâncenare între liberalii lui Brătianu si 
susţinătorii principelui Carol. Se pare că acest fapt a fost 
alimentat tocmai de întâlnirea pe care regina o avusese 
cu fiul ei la Paris. Alt eveniment neprevăzut care avea 
să îi scurteze vizita a fost legat de înrăutăţirea stării de 
sănătate a regelui Ferdinand. Ca atare, ultimul lucru pe 
care regina îl mai vizitează este coliba de lemn a lui 
Lincoln. 

Dacă înainte de plecare, lumea se aştepta că regina 
să stea retrasă şi îngrijorată, aceasta s-a simţit obligată 
să îşi îndeplinească toate scopurile vizitei sale care erau 
puse în slujba ţării. Aşa că, în ultimele trei zile la New 
York, a vizitat uzinele Standard Oii, a vizitat mormântul 
lui Teddy Roosevelt şi casa lui, Sagamore Hill. Despre 
plecarea reginei, un reporter descumpănit avea să noteze: 
“un public care fusese cuprins de simpatie pentru o 
femeie nerăbdătoare să-şi vadă bărbatul bolnav citea 
în fiecare dimineaţă cum alergase ea de la o recepţie 
la alta şi îi acorda mai puţină consideraţie; iar în 
oraşele pe care le ştersese de pe listă cînd se hotârîse 
să se grăbească spre casă , cei care făcuseră eforturi şi 
cheltuieli să o primească au auzit despre aceste lucruri 

şi probabil că s-au simţit înşelaţi” 5 *. 

Conştientă fiind de atitudinea critică a ziarelor, 
regina ţine un discurs de rămas bun, care este transmis 
la radio. A doua zi dimineaţă, regina urma să plece cu 
vasul Berengaria, vas care în momentul în care a trecut 
pe lângă Govemors Island a fost salutat de 21 de salve 
de tun. 

Concluzionând şi încercând să marcăm importanţa 
acestui eveniment, putem reda spusele istoricului 
american Gene Smith, care scria: 

“în nebunia anilor ’ 20 , regina Maria a fost, pentru scurtă 
vreme, cea mai populară femeie din ţară <S.UA >” 59 . 


58 Pakula, Hannah, Ultima romantică. Viaţa reginei Maria a 

României, voi. II, Editura Lider, Bucureşti, 2003,p. 442 

59 “Queen Mărie: In the delirium of the 1920s, she became,for a 
little while, the most popular woman in the country ”, Smith, Gene, 
The American Heritage, Voi. 45, No. 6, October 1994, p. 125 

Regina Mari a şi L. Warf Bannister 



Regina Maria la Brown Palace Hotel 

La Chicago Daily Neivs Sanitarium 



Sosirea Reginei în Denver 

între crinii grădinii Papei şi 
cărările cu flori ale palatelor 


D acă în memoria poporului nostru regina Maria 

a rămas ca fiind cea care a reuşit să ducă la 

bun final idealul Unirii Celor Trei Principate, 

dar şi pentru acţiunile sale de caritate şi implicare ca 

soră medicală în prima Conflagraţie Mondială, lucrurile 

prin care a bravat şi reprezentat cu cinste acest popor 

nu se opresc aici. De-a lungul timpului, s-a discutat mai 

puţin de o altă latură a reginei Maria. Este vorba despre 

firea ei de artist. De asemenea, ea a fost un adevărat 

promotor al culturii în ţara noastră, îmbogăţind astfel 

cultura noastră cu frumuseţea stilurilor culturale din tara 

» * 

sa natală, precum şi a unor zone pe care le-a vizitat şi 
care au impresionat-o. 



Cristian Mosneanu 

Ea a fost la noi în ţară promotoarea Secessionului 60 . 
Datorită reginei Maria deţinem astăzi una dintre cele mai 
importante colecţii de Art Nouveau 61 din Europa. 


60 Secesiunea Vieneză, cunoscută şi sub denumirea 
de Uniunea Artiştilor austrieci sau Vereinigung Bildender 
Kiinstler Osterreichs, a fost o mişcare de artă formată în 
1897 de un grup de artişti austrieci care au demisionat de la 
Asociaţia Artiştilor Austrieci, găzduit în Viena Kiinstlerhaus. 
Această mişcare include pictori, sculptori şi arhitecţi. Primul 
preşedinte al Secesiunii era Gustav Klimt, iar Rudolf von Alt a 
devenit preşedinte de onoare. Revista sa oficială a fost numită 
Ver Sacrum. Mişcarea a fost înfiinţată la 3 aprilie 1897 de 
către artiştii Gustav Klimt, Koloman Moser, Josef Hoffmann, 
Joseph Maria Olbrich, Max Kurzweil, Wilhelm Bematzik 
şi alţii. Deşi Otto Wagner este recunoscut pe scară largă ca 
membru important al Secesiunii Vieneze, el nu a fost membru 
fondator. Artiştii de secesiune s-au opus conservatorismului 
predominant al casei vieneze Kiinstlerhaus cu orientarea sa 
tradiţională faţă de istoricism. Mişcările de secesiune de la 
Berlin şi Miinchen au precedat Secesiunea de la Viena, care a 
avut prima expoziţie în 1898. Spre deosebire de alte mişcări, 
nu există un stil care să unească munca tuturor artiştilor 
care făceau parte din Secesiunea de la Viena. Artiştii erau 
preocupaţi, mai presus de toate, de explorarea posibilităţilor 
de artă în afara limitelor tradiţiei academice. Sperau să creeze 
un stil nou care nu datora nimic influenţei istorice. 

61 Art Nouveau este un stil internaţional de artă, arhitectură 
şi artă aplicată, în special artele decorative, care a fost cel mai 
popular între anii 1890 şi 1910. O reacţie la arta academică 
a secolului al XTX-lea, a fost inspirată de forme şi structuri 
naturale, în special de liniile curbe ale plantelor şi florilor. De 
asemenea, Art Nouveau este un stil de artă total care cuprinde 
o gamă largă de arte fine şi decorative, inclusiv arhitectură, 
pictură, artă grafică, design interior, bijuterii, mobilier, 
textile, ceramică, sticlă şi metal. 

Regina se învârtea în acea epocă în cercurile 
celor mai prestigioşi artişti în arta decorativă. Ea este 
iniţiatoarea stilului “Regina Maria” - un stil eclectic 
ce este o combinaţie între stilul neoceltic care se 
găsea în Anglia şi stilul bizantin, stilul neobizantin, 
presărat cu motive scandinave şi art nouveau. Prin 
preocupările ei artistice, pe bună dreptate, regina Maria 
poate fi considerată ultima romantică, curent desăvârşit 
în secolul precedent la noi în ţară de către Mihai 
Eminescu. Pictura, poezia, memorialistica, arta teatrală, 
arta decorativă sunt domeniile în care regina a activat cu 
succes. 

După o copilărie şi o adolescenţă foarte libertină, 
Maria se trezeşte dintr-odată, după căsătoria cu 
Ferdinand, într-o Românie a regelui Carol, rege care 
o supraveghea îndeaproape, care o educa pentru a fi 
regină într-un stil german foarte autoritar, sub imboldul 
regulilor stricte şi chiar al privaţiunilor. în această lume 
nouă unde pentru ea libertatea era lucrul cel mai de 
preţ, Maria reuşeşte să evadeze cu ajutorul unor mici 
îndeletniciri pe care începe să şi le cultive chiar din 
copilărie. De la început, pasiunile principale ale viitoarei 
regine erau pictura şi scrisul. Deşi era vădit talentată în 
aceste două domenii, Missy nu avea curajul să le ducă la 
un alt nivel. Imboldul îi este dat reginei Maria de către 

Elisa Ştirbei Brătianu 62 , care o încurajează să se implice 
mai mult si cu mai multă dăruire. Pentru consolidarea 
cunoştinţelor sale, ia lecţii de pictură de la Ruth Mercier, 
profesoara mamei lui Ferdinand, care avea un renume în 
pictatul florilor. întâlnirea cu această pictoriţă nu a fost 
o simplă întâmplare. Cunoaştem că încă din copilărie, 
regina iubea florile şi ce alt lucru mai frumos ar fi 
putut imortaliza pe pânză sau hârtie. “ Prinsesem bine 
meşteşugul lui Mercier în întrebuinţarea culorilor diluate 
într-un belşug de apa, aşa încât florile mele şi după ce se 
uscau păstrau o adâncime catifelată ce amintea natura 
şi desfăta ochii" 63 . 


62 Elisa Brătianu, născută Ştirbei, descendentă din 
familie de domnitori, a avut o viaţă demnă de un roman. A 
fost eleva lui Ioan Slavici, soţia a doi prim-miniştri (Alexandru 
Marghiloman şi Ion I.C. Brătianu) şi vorbea fluent franceza, 
engleza şi germana, fiind extrem de apreciată pentru distincţia 
şi inteligenţa ei. După venirea comuniştilor la putere, în 1948, 
aproape întreaga avere i-a fost expropriată şi a fost evacuată 
din casă. Născută pe 2 mai 1870 la Palatul Ştirbei de la Buftea, 
Elisa Brătianu a fost primul copil al fiului lui Barbu Ştirbei- 
Alexandru B. Ştirbei (1837-1895) şi a Măriei Ştirbei, născută 
Ghica (1851-1885). Cei mai însemnaţi urmaşi ai acestei familii 
au fost Gheorghe Bibescu - domn al Ţării Româneşti (1842- 
1848) şi fratele lui, Barbu Ştirbei- domn al Ţării Româneşti 
(1849-1853; 1854-1856), bunicul Elisei Ştirbei, cunoscută 
ca Elisa Brătianu după ce s-a căsătorit cu Ion (Ionel) I.C. 
Brătianu. 

63 Maria, Regina Maria, Povestea vieţii mele , editura 
Moldova, Iaşi 1990, p. 108 


98 



în domeniul picturii, Maria îşi începe activitatea 
împodobind cărţi cu miniaturi. De asemenea, laînceputuri, 
ea a pictat două cărţi: prima carte era o culegere de 
pictură pe hârtie japoneză şi a fost dată ulterior prietenei 
sale, Pauline Astor, 64 dar de nuntă, iar cea de-a doua a 
pictat-o special pentru soţul său, regele Ferdinand. Cea 
de-a doua carte a fost pe pergament, florile fiind pictate 
în nuanţe diferite si foarte vii. Cea de-a doua realizare 

9 9 

artistică a fost expusă ulterior, în mai multe expoziţii 
obţinând chiar două medalii de aur: prima la Miinchen 
cu puţin timp înaintea primului Război Mondial, iar cea 
de-a doua la Barcelona în anul 1929 . 

La începutul secolului trecut, Maria este aleasă 
preşedinte de onoare al societăţii “Tinerimea artistică”, 
societate înfiinţată în 3 decembrie 1901 . Această 

9 

formaţiune milita pentru o artă realistă, având subiecte 
inspirate din viaţa oamenilor de rând şi în special a 
ţăranilor. Organizaţia patronată de regina Maria a avut 
membri de seamă ai culturii noastre: Constantin Brâncuşi, 
Ştefan Luchian, Arthur Verona, Constantin Artachino, 
Nicolae Vermont, Nicolae Grant, Micaela Eleutheriade, 

64 Pauline Marian Astor (născută la 7 iulie 1880 în New York 
City, decedată pe 5 mai 1972 pe Ford Manor din Lingfield, 
Surrey) a fost membră a bogatei familii Astor şi o foarte 
bună prietenă a reginei Maria. Ea a rămas în imaginea vie a 
oamenilor după ce renumitul pictor american John Singer 
Sargent a imortalizat-o într-un tablou pe când aceasta avea 
vârsta de 18 ani. 

Marius Bunescu, Comei Medrea. Cum orice lucm de 
valoare avea să nască si invidii si chiar duşmani, au 
existat mulţi care nu credeau în scopul acestei societăţi 
artistice. De aceea, apropierea reginei de organizaţie a 
reuşit să îi facă activitatea mult mai sigură şi să îşi ducă 
la bun final obiectivele. Maria avea să participe la toate 
expoziţiile organizate de această societate, achiziţionând 
chiar foarte multe din tablourile expuse. Prima expoziţie 
care a avut loc sub înaltul patronaj al principesei Maria 
a avut loc la Ateneul Român, la data de 1 martie 1902 65 . 
în cadrul acestei expoziţii, Maria a participat cu o colecţie 
de vase de ceramică provenite de la fabrica din Darmstadt, 
obiecte de mobilier realizate în unele scoli de arte si 
meserii din ţară, mobilier realizat după indicaţiile ei, 
broderii, stofe, precum şi trei tablouri pictate de către ea 66 . 

Legat de începutul în ale scrierii, regina avea să îşi 
amintească: “ Chiar din copilărie eram înzestrată cu o 
vie imaginaţie şi îmi plăcea să spun poveşti surorilor 
mele, iar mai târziu copiilor mei. Frumosul juca un 
mare rol în toate. Frumuseţea de orice fel ar fi fost mă 
atrag ea, atât de limpede vedeam tot ce povesteam, încât 
făceam pe ascultătorii mei să rătăcească prin locuri 


65 B. Brănişteanu, Expoziţiunea Tinerimei artistice, în 
Adevărul, anul XV, No. 4522, sâmbătă, 2 martie 1902 

66 B. Brănişteanu, Expoziţiunea Tinerimei artistice , în 
Adevărul, anul XV, No. 4522, sâmbătă, 2 martie 1902 

pustii, pe vârfuri de munţi, pe lungi ţărmuri de mare 
sau prin locuri îngrozitoare, unde se întâlneau cele 
patru vânturi. într-o zi , mi-a spus fetiţa mea, Elisabeta, 
mama, ar trebui să scrii toate astea, ar fi păcat să laşi 
să se şteargă, tablouri atât de frumoase, ar trebui să le 
păstrezi . Eşti născută să scrii basme" 61 . Ca atare, Missy 
îşi începe activitatea literară scriind poveşti pentru copii 
şi basme. Cele mai cunoscute poveşti ale reginei sunt: 

"Patru anotimpuri din viaţa unui om ", scrisă în 
anul 1913; 

"Visătorul de vise", poveste scrisă în anul 1913 şi 
dedicată celei mai mici fiice, Ileana; 

-" Ilderim ", 1915, poveste scrisă cu dedicaţie pentru 
fiul său, Carol; 

"Hoţii de lumină ", scrisă în 1915, cu dedicaţie 
pentru soţul său, regele Ferdinand; 

"Crinul vieţii", a fost prima scriere a reginei 
Maria care a fost dată spre tipărit. în anul 1912 a fost 
tipărită în limba engleză la Bucureşti, iar în anul 1913 
a fost publicată şi la Londra de către editura Hodder 
& Stoughton. Această carte a fost prefaţată de regina 
Elisabeta, care scria despre Maria că este un artist 
adevărat, iar poveştile Măriei sunt cele mai mari bucurii 
ale vieţii. în anul 1913 “Crinul vieţii" este tradusă şi în 
limba română de către Elena Perticari Davila, iar ulterior 


67 Maria, Regina Maria, Povestea vieţii mele, editura 
Moldova, Iaşi, 1990 , p. 122 

a fost transpusă în scenă de către dansatoarea şi buna 
prietenă a Măriei, Loie Fuller. 

Basmele şi poveştile au fost primul pas în cariera 

de scriitoare a reginei. Ulterior, a început să facă descrieri 

unor sate sau peisaje, apusuri de soare. Aceste descrieri 

au fost impulsionate de admiraţia pe care o avea pentru 

tara sa. 

» 

Drumul vieţii prin cariera de artistă o aduce pe 
Missy în postura de a scrie două cărţi despre România: 
“De la inima mea la a lor” şi “ Ţara med” în “De la 
inima mea la a lor” regina avea să scrie: “ Iubirea mea 
pentru această ţară, pe care am făcut-o a mea prin 
lacrimi si suspine, a ajuns pentru mine ca o religie. 
Mă simt legată de ea prin lanţuri de oţel, legată prin 
inimă, prin creier si prin sânge. Simt că fiecare din cei 
şase copii ce i-am dat, e unul din inelele acestui lanţ 
pe care numai moartea şi dezastrul îl pot sfărâma"®. In 
“Ţara mea" regina Maria îşi pune tot simţul artistic în 
a descrie România, pentru a face cunoscut “ sufletul de 
melancolie” al poporului care a iubit-o atât de mult. 

în perioada anilor 1927 - 1930 regina va scrie 
poezii, nuvele şi chiar romane. Putem aminti aici: 
“Casele mele de vis", "Cum am ajuns la Tenha Juvah ", 
“ Balcic ”, "Branul iubit". Cele mai cunoscute şi apreciate 
lucrări însă sunt romanele "Măşti” (1932) şi" Povestea 
unui om bun ", carte în care povesteşte viaţa soţului ei, 
Ferdinand. 

Desăvârşirea, precum şi maturitatea artistică 

a reginei, apare odată cu publicarea autobiografiei 

intitulată “Povestea vieţii mele”, scrisă în limba engleză. 

Aceste memorii au fost scrise, iniţial în trei volume, între 

anii 1934 şi 1936, lucrări care îi aduc faimă reginei, fiind 

traduse în maghiară, italiană, suedeză, cehă, franceză, 

poloneză şi germană. Traducerea în limba română a 

celor trei volume a fost făcută în anul 1936, de către 

Margareta Miller-Verghi. în anul 1937, Missy începe 

şi cel de-al patrulea volum al memoriilor sale, dar din 

cauza bolii nu reuşeşte să îl termine. 

* > 

Arta decorativă a fost o altă mare pasiune a 
reginei. Realizările majore în acest segment le face prin 
decorarea caselor sale, cele mai renumite în acest sens 
sunt Cotroceni, Pelisor si Balcic. în anul 1900, Maria 
începe decorarea palatului Cotroceni. ” Oricare era 
gustul ei <Maria> curent bizantin, Renaissance sau Art 
Nouveau - mediul domestic al reginei a fost întotdeauna 
teatral. Plafon cu chesoane, pereţi ciudaţi, frize pictate 
acestea erau doar elementele de cadru ale unor încăperi 
pline cu mobile sculptate şi aurite, piei de animale, 
perne de mătase, rame de tablouri din argint şi statuete 
de jad. Pretutindeni erau grămezi de flori cel puţin una 
sau două vaze pe fiecare masă şi jardiniere imense pe 
podea'**. 


68 Pakula, Hannah, Ultima romantică. Viaţa reginei Maria 
a României, voi. II, Editura Lider, Bucureşti, 2003,173 

Legat de castelul Pelişor care a fost construit în 
cel mai sobru stil german de către Carol, regina Maria 
avea să spună că tot ce este românesc în acest castel este 
construit de către ea. Referirea este făcută la două camere 
pe care a reuşit să le decoreze în totalitate conform 
viziunilor proprii. în toate locurile unde regina îşi avea 
reşedinţa, a reuşit să decoreze încăperile sub imboldul 
vechilor mituri celtice, scoţiene si scandinave. 

7 y y 

O altă pasiune a reginei pentru lucrurile frumoase 
este legată de amenajarea grădinilor şi parcurilor 
locuinţelor sale. Nu e de mirare că-i plăcea să i se spună 
“regina grădinăreasă”, atât de mult iubea florile. încă 
din copilărie, cele mai frumoase amintiri sunt legate 
de grădinile reşedinţei din Kent, unde obişnuia să se 
plimbe ore întregi în linişte. Aici, în acest loc apropiat 
de Osbome, regina a descoperit frumuseţea florilor şi 
tot aici descoperă floarea ei preferată, şi anume marele 
crin al Fecioarei despre care regina credea că este cea 
mai nobilă, frumoasă şi minunată floare. Toate grădinile 
reginei erau de vis. însă, dintre toate, de departe cea mai 
somptuoasă era cea din jurul reşedinţei de la Balcic. Toate 
grădinile ei erau ornamentate sub anumite simboluri pe 
care le adopta din vizitele pe care le efectua în afara ţării. 
De pildă, după vizita din SUA când descoperă tainele 
credinţei “BahâT’ 0 , care avea ca doctrină unificarea 
umanităţii intr-o singură credinţă şi o singură ordine. 

aduce simbolul “paradisului Bahâ'i” 69 şi îl integrează 
în ornamentarea fiecărei grădini. Un alt simbol pe care 
îl pune în grădinile sale este cel al “memoriei”. Fiecare 
grădină va purta numele unei persoane iubite de către 
Missy: Mihai, Ferdinand, Mircea, Carol, Elisabeta, 
Mignon, Nicolae, Ileana, Sandro, Mihai, Petru Dusan, 
George, Elena. De asemenea, pentru regină grădina 
a devenit un fel de templu al liniştii sale, un loc unde 
putea să se retragă şi să se bucure de intimitatea 
grădinilor închise, asemănătoare cu cele din secolul 
XVII-XVIII pline de trandafiri şi pomi înfloriţi. într-una 
dintre călătoriile sale în Italia, regina descoperă un alt 
crin, Crinul Palatinului, care creştea liber printre ruinele 
vestigiilor antice romane. Reuşeşte să aducă această 
floare şi să o planteze în grădina palatului Cotroceni. Tot 
crinul, de data aceasta Swiss Cottage, este floarea care 
va fi regina grădinii din Balcic. Cel mai bun argument 
al faptului că regina avea o iubire profundă pentru flori, 
ne este dată de o afirmaţie a ei, în care spune că aproape 
toată viaţa ei se găseşte încadrată între crinii din grădina 
Papei şi aleea cu crini de la reşedinţa din Balcic. 

Pasiunile ei pentru toate aceste lucruri pe care le-am 
descoperit împreună mai sus, demonstrează că era o 
femeie foarte vie, plină de viaţă, sensibilă şi puternică 

69 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 174 

în acelaşi timp, care avea idei inovatoare care fac să aibă 

propria ei viziune despre regalitatea din România. Maria 

era o simbioză între monarhul dur si femeia sensibilă, de 

* 

unde rezultă că nu a fost o persoană monotonă, liniară, 
iar întreaga ei viată s-a încadrat între lumini si umbre. 
Cu ce trebuie să rămânem este că, indiferent de pasiunile 
pe care le-a avut regina, fie că vorbim de natură, artă 
sau chiar pasiunile nevinovate pe care le-a avut pentru 
anumiţi bărbaţi, atunci când a fost vorba dc datoria fată 
de ţară a pus lucrurile personale pe plan secund. 



Manuscris cu desene relizatln anul 1906 recompensat 
cu medalia de aur la expoziţiile internaţionale de la 
Munchen, Barcelona şi Bruxelles 

Viaţa intimă a reginei 
- o cărare presărată cu mulţi spini 

I storia unui popor este formată din faptele înaintaşilor 
săi. Ceea ce rămâne în eternitate sunt acele lucruri 
înfăptuite care marchează în mod pozitiv sau negativ 
o naţiune. Ce este important şi trebuie să ne intereseze cu 
adevărat sunt acele lucruri pe care le-au făcut înaintaşii 
noştri si care au marcat tara noastră. Marii noştri 

9 9 9 9 

conducători au ajuns şi mai mari în ochii noştri datorită 
devotamentului fată de tară si datorită sacrificiilor pe 
care le-au făcut. Totuşi,înaintaşii noştri nu au fost zei, ci 
oameni, ca atare au fost înzestraţi cu simţăminte si uneori 
sunt lăsaţi sub imboldul pasiunilor. La fel stau lucrurile 
şi în ceea ce o priveşte pe regina Maria. După moartea 
sa, un mare cotidian afirma că “nicio figură publică din 
România nu a fost mai patrioată decît această Regină de 
neam străin ”, de aceea când va trebui să o judecăm, să o 
facem sub imboldul acestor cuvinte atât de bine ancorate 
în realitatea faptelor sale. 

înainte de a judeca ceea ce a făcut regina în viaţa ei 
particulară, ar trebui să vedem cum au stat lucrurile în 
ceea ce priveşte căsătoriile din vremea respectivă şi, mai 
ales, căsătoriile între Casele Regale. 

Ca tânără membră a unei Case Regale, era sortită 
a avea ca soţ un alt membru al unei Case Regale din 
Europa. Foarte rare erau cazurile când cei doi tineri 
se plăceau de la început şi se iubeau. Sentimentele 
oamenilor erau lăsate în plan secund, iar ceea ce conta 
era sistemul de alianţe şi beneficiul pe care îl primeau 
ambele familii prin căsătoriile aranjate. 

După cum însăşi regina mărturiseşte, după ce 
împlineşte vârsta de 13 ani, toţi bărbaţii care trec prin 
preajma ei ajung a o admira sau chiar a se îndrăgosti de 
ea. Frumuseţea ei răpitoare a frânt inimile multor bărbaţi. 
Prima ei pasiune, chiar ea mărturiseşte, este Maurice 
Bouker, un tânăr irlandez, căpitan de vas al tatălui său 
pe perioada şederii în Malta. Dragostea platonică, ce-i 
drept, a fost înlocuită în scurt timp de pasiunea pe care 
o face pentru vărul ei, George al V-lea, viitorul rege al 
Marii Britanii. Din nevinovata lor simpatie sinceră şi 
reciprocă putea să rezulte o căsătorie, iar Maria ar fi ajuns 
chiar regina Marii Britanii, succesoarea bunicii sale, 
regina Victoria, pe care a admirat-o atât de mult. Şansa 
sau neşansa a făcut ca mama Măriei (de religie ortodoxă) 
să se opună căsătoriei între cei doi, argumentând că în 
ortodoxie nu este permisă căsătoria între veri primari. 

Pasiunile nevinovate dintre cei doi şi întâlnirea 
aranjată în Germania pentru a-1 cunoaşte pe Ferdinand, 
culminează şi cu trecerea perioadei fericite pentru Maria. 
Va urma căsătoria cu acest tânăr german cu 10 ani mai 
mare decât ea, mutarea în România şi educaţia riguroasă 
la care regele Carol o supune pentru a o pregăti pentru a 
fi viitoarea regină a României. 

După nunta din Germania, urmează “ziua de miere” 
cu care Carol I îi “blagosloveşte” pe cei doi tineri 
căsătoriţi. Noaptea nunţii petrecută la Krauchenwies, 
după cum regina nota, a fost un coşmar. îl vede pe regele 
Ferdinand, sfios, timid şi fără lipsă de imaginaţie încât 
“nu-i dădea nimic în gând pentru a face să treacă plăcut 
timpul unei soţii atât de copilăroase. Noaptea nunţii a 
fost un eşec total. Răspundeam naiv iubirii lui, dar parcă 
simţeam tot timpul ceva deşert şi gol; mi se părea că tot 
aştept ceva ce nu venea ...” 70 . 

După momentul ajungerii în ţară, primul zvon 
despre o aşa-zisă aventură a Măriei a fost legat de 
o presupusă idilă cu locotenentul Gheorghe (Zizi) 
Cantacuzino. “Nu se ştie dacă atunci, în vara lui 1897, 
a fost mai mult decât un mic flirt între Maria şi frumosul 
locotenent de viţă nobilă, dar regele Carol I a chemat-o 
să dea explicaţii, şi însăşi bunica ei. Regina Victoria, 

70 Maria, Regina Maria, Povestea vieţii mele , editura 
Moldova, Iaşi, 1990, p. 39 

i-a scris mustrând-o aspru" 71 . Maria avea să afirme că, 
într-adevăr, Zizi Cantacuzino era îndrăgostit de ea, dar 
ceea ce s-a întâmplat între ei au fost simple plimbări 
nevinovate cu iz platonic. 

La patru ani după căsătoria cu Ferdinand, în anul 
1897, în urma unei vizite pe care o întreprinde în Rusia, 
Maria se îndrăgosteşte de vărul ei primar, marele duce 
Boris Vladimirovici, un bărbat chipeş şi romantic 
despre care regina a afirmat că a fost prima ei dragoste 
adevărată. Relaţia dintre cei doi durează timp de cinci 
ani, Maria chiar îi recunoaşte regelui Carol I că îl 
iubeşte pe Boris si că ia în calcul varianta unui divorţ 
de Ferdinand. Lucrurile aveau să meargă înainte însă, 
la intervenţia reginei Victoriei şi mai mult ca sigur a 
lui Carol care dorea cu orice preţ asigurarea viitorului 
dinastiei. De altfel, a existat şi un zvon, cum că cel de-al 
treilea copil care se naşte în Anglia, Măriuca, ar fi rodul 
dragostei Măriei cu aristocratul Boris. Acest lucru nu 
poate fi probat sub nicio formă şi, de altfel, din înfăţişarea 
Măriucăi ne dăm seama că este fiica lui Ferdinand, 
având anumite trăsături comune cu cele ale tatălui ei. 
Această faptă poate părea una mai mult decât necugetată 
din partea Măriei. Dar cine suntem noi să judecăm 
faptele oamenilor care îi privesc direct? Căsătorită cu 

71 Bulei, Ion, Lumea românească la *900. Amanţii reginei, 
în Ziarul Financiar 

forţa de la 16 ani cu un bărbat pe care nu l-a iubit, sosită 
într-o ţară cu totul străină şi străină pentru ea, izolată de 
unchiul Carol pentru a nu intra în contact cu oamenii din 
România, educată foarte rigid doar cu simţul datoriei. 
Toate aceste lucruri nu aveau cum să nu atingă o fiinţă 
atât de sensibilă ca Maria, care avusese o copilărie atât 
de libertină şi era normal să îşi caute alinarea şi să îşi 
desăvârşească feminitatea. 

j 

în vara anului 1902, Maria, alături de soţul ei, 
întreprind o vizită la Londra cu ocazia înscăunării lui 
Edward al VU-lea. După acest eveniment, Missy rămâne 
pentru câteva luni în Anglia şi îl cunoaşte pe americanul 
Waldorf Astor, un tânăr fermecător de doar 20 de ani. 
Maria se îndrăgosteşte pe loc de acest tânăr cu care are 
şi o aventură. Relaţia celor doi ţine 4 ani, până în anul 
1906 când Waldorf ia de soţie pe Nancy Shaw. La aflarea 
acestui lucru, Maria a avut sentimentul că ceva din ea s-a 
rupt pentru totdeauna. Ea avea să scrie într-o scrisoare 
despre ce simţea pentru Waldorf: ”// iubeam sincer şi 
natural cu tot ce are firea mea de dăruit. El era suflarea , 
aerul şi spiritul vieţii mele şi era conştient de aceasta. 
Totuşi , în momentul când s-a căsătorit a renunţat total 
la mine y fără nicio milă. Şi el ştia ce înseamnă să trăiesc 
dintr-o dată fără el” 12 . După ani de zile însă, regina avea 

72 Maria, Regina Maria, Povestea vieţii mele , editura 
Moldova, Iaşi, 1990, p. 82 

să rămână prietenă cu Waldorf şi cu soţia acestuia, în 
repetate rânduri cerându-i sfaturi acestuia în ceea ce 
priveşte modul prin care trebuia să îşi facă datoria faţă 
de ţară. Cu puţin timp înainte de a trece la cele veşnice, 
pe când se afla în sanatoriul din Italia, regina primeşte 
vizita lui Waldorf care vine singur fără soţia sa, dar cu 
încuviinţarea ei. Stă alături de regină peste 48 de ore. 
Regina a fost profund impresionată de acest fapt, şi la 
puţin timp, într-o ultimă scrisoare pe care o redactează în 
timpul vieţii, îi scrie soţiei lui Astor: “Nu pot să spun cît 
de impresionată am fost că Waldorf a venit să mă vadă ... 
este un adevărat înger şi voi amîndoi sînteţi prieteni mai 
preţioşi decît se poate exprima în cuvinte. El îţi va spune 
totul despre mine , nu o relatare prea veselă , dar mai am 
încă răbdare ... Domnul să vă binecuvînteze şi să vă aibă 
pe toţi în pază ” 73 . 

în anul 1907, regina avea să înceapă o relaţie cu prinţul 
Barbu Ştirbei, cea mai lungă relaţie extraconjugală pe 
care o are şi care va dăinui până la sfârşitul vieţii ei, chiar 
dacă vor exista unele momente de răceală, trecătoare 
în momentul în care în viaţa reginei apare colonelul 
canadian, Josh Boyle. Prinţesa Callimachi avea să scrie 
în memoriile sale despre Barbu Ştirei că “îi scria scrisori 
pline de farmec , omagii adresate frumuseţii ei şi bucuria 

73 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003 , p. 522 

i se citea printre rândurile opace în fraze curtenitoare ” 74 . 
Prinţul Ştirbei ajunge a sta mai tot timpul în prezenţa 
reginei, la Peleş şi Cotroceni, având propria lui cameră. 
Din momentul în care ajunge regină, Maria nu va mai 
ţine secretă relaţia. Există ipoteza ca ultimii doi copii ai 
reginei, Ileana şi Mircea, să aibă ca tată pe prinţul Ştirbei. 
Deşi oficial în nici una din scrisorile pe care cei doi şi 
le trimit nu se vorbeşte despre acest lucru, informaţia 
este posibil să fie cât se poate de veridică. Dacă am pune 
una lângă alta o poză a prinţului Ştirbei în tinereţe şi a 
principesei Ileana se poate vedea o asemănare izbitoare 
între cei doi. De altfel, regele Carol al II-lea, în anul 
1930, în timpul nunţii surorii sale, o ia deoparte pentru 
a-i face o confidenţă şi îi spune că adevăratul ei tată este 
Barbu Ştirbei. Ileana izbucneşte în hohote de plâns, iar 
la ceva timp are o discuţie destul de aprinsă cu mama 
sa. Cunoaştem faptul că regele Carol al II-lea ar fi făcut 
orice să bage zâzanie şi să o discrediteze pe mama sa 
prin orice metodă. De altfel, şi-a manifestat pe faţă 
dezaprobarea legată de relaţia dintre Ştirbei şi Maria, pe 
acesta chiar expulzându-1 din ţară. 

Prinţul Barbu Ştirbei are influenţe pozitive asupra 
reginei. El este cel care o încurajează să ia decizii când 
vine vorba despre soarta poporului nostru, de altfel este 

74 Callimachi, Ana-Maria, Lumea era toată a mea. Amintirile 
unei prinţese. Editura Corint, Bucureşti, 2015 , p. 146 

bine cunoscut faptul că ideea vizitei reginei la Paris, 
lucru care a dus la recunoaşterea teritoriilor române 
unite, a fost a prinţului Ştirbei. 

Cel mai bun argument al iubirii pe care cei doi şi-au 
purtat-o întreaga viaţă, este redată în ultimul schimb de 
scrisori între cei doi înainte ca regina să îşi dea obştescul 
duh. 

Scrisoarea lui Barbu Ştirbei către regina Maria: 

„ Gîndurile mele sînt mereu alături de dumneavoastră ... 
spunea prinţul Ştirbei. „Sînt de neconsolat că mă aflu 
atât de departe şi nu pot să vă fiu de vreun ajutor, trăind 
în amintirea trecutului fără nici o speranţă pentru 
viitor... Amintiţi-vă de dorul meu, de nostalgia mea, 
de rugăciunile pe care le fac mereu pentru sănătatea 
dumneavoastră şi să nu vă îndoiţi niciodată de 
devotamentul meu nemărginit. (Te iubesc. Măria mea, 
te iubesc!)" 15 . 

Răspunsul reginei Maria către Barbu Ştirbei: 

"Atât de multe nespuse, care mi-ar lumina atît de mult 
sufletul să le spun: tot dorul meu, toată tristeţea mea, 
toate amintirile dragi care îmi inundă din nou sufletul... 
Pădurile de şofran galben, mirosul stejarilor cînd 
călătoream prin aceleaşi păduri la începutul verii şi 
oh! Atît de multe, multe lucruri care s-au dus... Să te 

75 Pakula, Hannah, Ultima romantică. Viaţa reginei Maria 
a României, voi. II, Editura Lider, Bucureşti, 2003, p, 436 


116 



^ a S^aăJa & 

binecuvînteze Dumnezeu şi să te aibă în pază ” 76 . 

Cea mai pătimaşă şi profundă iubire a Măriei nu a 
fost pentru Barbu Ştirbei, ci pentru colonelul canadian 
Josh Boyle. Constantin Argetoianu caracteriza relaţia 
dintre regină şi Boyle astfel: “ Cred că aventurierul 
canadian a fost singurul bărbat care a dominat , dar care 
a dominat complet, până la sideraţie, pe această nobilă 
şi mândră femeie. Ştirbei a avut o covârşitoare influenţă 
asupra ei, dar n-a dominat-o niciodată. Numai Boyle a 
făcut dintr-însa ce a vrut” 11 . 

Regina avea să îl cunoască pe Boyle la data de 3 martie 
1918, când acesta soseste la Iaşi. Colonelul canadian îsi 
luase viaţa în piept la vârsta de 17 ani, avea şapte copii şi 
în jurul vârstei de 30 de ani ajunsese foarte bogat. Boyle 
va fi adorat de întreaga ţară şi inclusiv de Casa Regală, 
după o mare faptă de eroism pe care o întreprinde. De la 
Iaşi acesta pleacă spre Odessa şi negociază cu Cristian 
Rakovsk, socialist român, un schimb de prizonieri. Ruşii 
îmbarcă 60 de prizonieri pe un vapor, Boyle fură vasul 
de sub ochii soldaţilor ruşi şi în 1 aprilie 1918 vasul va 
ajunge în portul Sulina cu toţi prizonierii la bord. 


76 Pakula, Hannah, Ultima romantică. Viaţa regineiMaria a 
României , voi. II, Editura Lider, Bucureşti, 2003, p, 436. Este 
ultima scrisoare pe care o scrie lui Barbu Ştirbei (redactată 
din sanatoriul din Drezda) înainte de a trece la cele veşnice. 

77 Argetoianu Constantin, Memorii , voi. V, Editura 
Machiavelli, Bucureşti, 1995, p. 156 

în momentul în care regina s-a retras la Coţofeneşti 
şi primeşte vizita neaşteptată a colonelului canadian 
nota: “ Eram pe punctul de a mă aşeza la masă, cînd 
auzii un uruit de maşină, o voce gravă, bărbătească 
acompaniată de o călcătură apăsată pe scările de lemn. 
Era Boyle! Ce bucurie! Am sperat în secret că el va veni, 
dar nu convenisem nimic” 1 *. 

în vara anului 1918, în momentul întoarcerii de la 
Chişinău, Boyle suferă un atac de cord, fiind îngrijit de 
către doctorii puşi de regină şi chiar de regina însăşi la 
Bicaz. De altfel, după acest trist eveniment, colonelul 
avea să nu îşi revină complet întreaga viaţă. Despre 
acest grav eveniment regina avea să noteze în jurnalul 
personal: u Oare m-a părăsit Dumnezeu? De ce el? 
Oare nu-mi mai rămîne nimeni drag, totul se prăbuşeşte 
în jurul meu , nu mai am niciun sprijin, nicio salvare, 
nicio speranţă? De ce? De ce? ” 19 , scria regina Maria în 
jurnalul ei la data de 18 iunie 1918. 

Anul următor, pe când regina se găsea la Paris, se 
întâlneşte din nou cu Boyle. Acesta face câteva servicii 
României, reuşind să faciliteze un împrumut pentru 
ţara noastră de la guvernul canadian, urmând ca el să 
fie trimis în România de către statul candian pentru 

78 Maria, Regina Maria, Povestea vieţii mele , editura 
Moldova, Iaşi, 1990, p. 191 

79 Maria, Regina Maria, Povestea vieţii mele , editura 
Moldova, Iaşi, 1990, p. 195 

supravegherea bunului mers al lucrurilor. în anul 1920 
relaţiile dintre cei doi se răcesc şi regina îi cere să plece 
din ţară, fiind influenţată şi de starea de spirit a opiniei 
publice şi a oamenilor politici care îl marginalizaseră 
pe Boyle. în scrisoarea de adio, Boyle îi scria reginei: 
”Doresc să fii fericită. Este tot ce pot să îţi spun... Ţi-a 
fost imposibil să păstrezi lîngâ tine vechiul prieten. Am 
plecat. Nu mă lăsa să devin o fantomă în viaţa tă. Nu-mi 
datorezi nimic. Ai fost generoasă şi îţi sunt recunoscător. 
Te iubesc. Gîndeşte-te la asta...” 

La 13 aprilie 1922, într-o casă de odihnă, Boyle, 
după ce starea de sănătate i se agravase, decedează. 
Este înmormântat la cimitirul Hampton Hill, iar regina 
îi pune la mormânt o lespede din piatră albă cioplită în 
stilul românesc, care avea gravat într-un colţ litera M. 

Orice s-ar spune despre regina Maria şi despre 
poveştile ei de dragoste, nu putem să nu remarcăm un 
lucru inedit: în universul în care a fost prinsă cu cei pe 
care i-a iubit, ea îsi va lua întotdeauna si tara, datorită 
faptului că au iubit-o toţi aceşti bărbaţi care au făcut mari 
servicii şi României. De ce? Pentru că regina le-a cerut 
acest lucru. Pentru că a pus mai presus de ea ţara care a 
adoptat-o. Pentru că ar fi făcut orice ca să ştie că poporul 
ei este bine şi că ţara pe care a iubit-o atât de mult, va 
merge pe un drum luminat. 

Baltic, oaza de linişte a reginei 


"Balticul este colţul cel mai drag inimii mele" 

"Balticul pentru mine a devenit un colţ de linişte 
şi odihnă unde mă duc să-mi împrospătez sufletul şi 
trupul" 90 . 

Astfel era descris Balcicul de către regina Maria, 

personalitate marcantă a României din primele decenii 

ale secolului trecut, cea care si-a lăsat inima în acest colt 

în care liniştea, pitorescul şi aura orientală convieţuiesc 

în bătaia razelor de soare si a brizei marine. 

» 

Despre Balcic - perspectivă istorico-geografică 

Balcicul este o localitate din regiunea Dobrici, în 

nord-estul Bulgariei de astăzi, situată pe ţărmul Mării 

Negre, între capul Caliacra şi gura "văii fără de iarnă". 

Datorită formaţiunilor de calcar ce intră în alcătuirea 

» 

versanţilor din acest perimetru, zona este cunoscută 
drept Coasta de Argint, iar Balcicul drept Oraşul Alb. 


80 Măciucă, Balcica^fîa/cic, Editura Semne, 2013 , p. 44 

Acest oraş comercial, un port folosit pentru exportul 
grânelor, a avut de-a lungul timpului numeroase denumiri, 
mărturii ale civilizaţiilor şi popoarelor care s-au perindat 
pe aici. Din câte se pare, localitatea a fost înfiinţată de 
coloniştii greci, de la care a primit numele de Krunoi 
("izvoare” în limba greacă), datorită izvoarelor carstice 
existente în împrejurimi. Ulterior, i-a fost schimbat 
numele în Dionysopolis (Oraşul lui Dionysos), în cinstea 
zeului vinului şi al petrecerilor. 

Burebista a integrat Dionysopolisul în marele regat 
dac, unde a rămas până la cucerirea Dobrogei de către 
romani. începând din anul 395, teritoriul Dobrogei 
(Scythia Minor) intra sub autoritatea Imperiului Roman 
de Răsărit şi a Constantinopolului. Migraţiile din secolele 
al V-lea si al Vl-lea au lăsat urme adânci în acest loc, 
oraşul suferind distrugeri mari. O populaţie semnificativă 
de slavi s-a stabilit la sud de Dunăre, dominaţia asupra 
Dionysopolisului - decăzut, alternând între Primul Ţarat 
Bulgar şi Imperiul Bizantin. 

Regiunea a fost cucerită, pentru scurt timp, de Rusia 
Kieveană şi, mai apoi, de mongolezi, responsabili de 
colonizarea cu selgiucizi şi tătari. A trecut din nou în 
stăpânirea bulgarilor, până când a fost ocupată de turci. 
Pentru câţiva ani, Dobrogea şi, implicit, Balcicul s-au 
aflat între graniţele Ţării Româneşti, datorită războaielor 
încununate cu victorii, purtate de Mircea cel Bătrân 
împotriva Porţii Otomane. 

Situat fiind între Vama şi Kavama, oraşul nu 
reprezenta decât un punct de tranzit pentru comerţul cu 
cereale de-a lungul secolelor de cucerire otomană, având 
un aspect rural care a permis conservarea atmosferei 
orientale. în secolul al XlX-lea, Balcicul a avut parte de 
un avânt economic, accentuat după Războiul Crimeei 
(1853-1856). La începutul veacului următor. Bulgaria 
şi-a obţinut independenţa faţă de Imperiul Otoman, mult 
decăzut, noul stat încorporând şi Balcicul. 

Anii 1912-1913 au fost marcaţi de Războaiele 

» 

Balcanice, cauzate de disputele pentru împărţirea 
Balcanilor şi, implicit, a moştenirii "bolnavului” 
Europei. La sfârşitul celui de-al doilea război, România 
şi-a atribuit rolul de arbitru prin coordonarea Păcii de 
la Bucureşti (10 august 1913). Cu acest prilej. Regatul 
României a anexat Cadrilaterul, alcătuit din judeţele 
Caliacra şi Durostor, deşi populaţia majoritară nu era 
nicidecum de origine română, ci, dimpotrivă, bulgară, 
turcă, tătară. 

Această regiune, lipsită de vreun potenţial deosebit, 
a reprezentat mărul discordiei dintre România şi 
Bulgaria. Cadrilaterul nu le-a oferit prea multe motive 
de satisfacţie românilor, cu excepţia Balcicului, un colţ 
de rai pe care bulgarii nu-1 găseau atrăgător, dar de 
care, în schimb, românii au rămas fascinaţi. Frumuseţea 
peisajelor, microuniversul oriental înfăţişat prin clădirile 

construite în stil otoman, prin climatul blând, prin 
diversitatea faunistică a regiunii - cireşii, merii, gutuii 
convieţuiau laolaltă cu smochinii, migdalii, rodiile, 
cu iasomia, leandrii si cactuşii, toate aceste elemente 
motivând atracţia resimţită de români. 

Balcicul întruchipa crâmpei de Mediterană 
- încrustat în modestul nostru ţărm de Mare - plin de 
pitoresc al reliefului , îmbibat de atâta lumină şi culoare ... 
Un mic rai în care realitatea e atât de apropiată de vis 
după cum susţinea George Vâslan. 

Perioada interbelică i-a permis Balcicului să se 

dezvolte alături de România, devenind un centru de 

atracţie pentru turişti, pictori, scriitori, oameni politici. 

Autorităţile au încercat să colonizeze Cadrilaterul cu 
î 

români, să românizeze teritoriul sud-dunărean, însă 
misiunea nu a avut rezultatele scontate. 

Izbucnirea celui de-al doilea Război Mondial a 
pus în dificultate România Mare (mult prea mare în 
viziunea vecinilor săi), nevoită să accepte pierderi 
teritoriale. în urma tratatului de la Craiova (7 septembrie 
1940), Cadrilaterul revenea Bulgariei. în ciuda oricăror 
insistenţe din partea Bucureştiului, statul român nu a 
reuşit să păstreze nici măcar Balcicul, localitate de mare 
însemnătate sentimentală. 

Balticul românesc 

în momentul recuceririi Dobrogei şi, mai târziu, 
a Cadrilaterului, românii nu erau atraşi de mare şi de 
frumuseţea acesteia, însă, cu timpul, le-a devenit tot 
mai familiară. Balcicul era mai exotic decât Dobrogea, 
remarcându-se, totodată, printr-un peisaj natural 
spectaculos: ” oraşul înconjurat de stânci albicioase , 
dar şi de creste împădurite , brăzdate de văi adânci , 
coborând veriginos spre albastrul mării”®. 

Din punctul de vedere al structurii etnice, Balcicul 
românesc era locuit de bulgari, de turci şi tătari, populaţia 
autohtonă fiind mai numeroasă decât cea românească. 
Românii se aflau în minoritate, ocupând, mai degrabă, 
funcţii administrative sau deţinând case de vacantă pe 
litoralul stâncos al Mării Negre. 

La început, era destul de dificil să călătoreşti până la 
Balcic, iar timpul petrecut în acest loc pitoresc îi făcea pe 
mulţi vizitatori să ducă dorul dotărilor edilitare sinonime 
cu civilizaţia modernă. Lipseau drumurile pavate, apa 
curentă, iluminatul public, canalizarea, însă guvernarea 
românească a acoperit, treptat, aceste carenţe, permiţând 
înflorirea oraşului si dezvoltarea turistică a acestuia. 

» i 

în contextul progresului cunoscut de oraşul-port, 
trebuie menţionaţi Octavian Moşescu, George Fotino şi 
Henrieta Delavrancea Gibory. 

Octavian Moşescu, primar interimar al Balcicului 

în perioada 1931-1932, în timpul Guvernului condus 

de Nicolae Iorga, a avut drept obiective principale 

îmbunătăţirea nivelului de trai, dar si dezvoltarea 

culturii în regiune. Printre realizările sale s-a numărat 

şi înfiinţarea Universităţii Libere ”Coasta de Argint”, în 

cadrul căreia mulţi universitari si oameni de cultură ai 

» » 

vremii au ţinut prelegeri. 

George Fotino, fost secretar al lui Ion C. Brătianu, 

deputat de Caliacra, a deţinut mandatul de primar al 

Balcicului în perioada 11 iulie 1934 - 5 ianuarie 1938. 

Datorită acestuia, Balcicul a fost supus unui proces 

real de modernizare, asigurând localităţii un sistem de 

canalizare decent, electricitate, străzi pavate, un spital, 

un aeroport şi chiar şi un muzeu care aduna laolată 

elemente etnografice, artistice şi arheologice. Fotino şi 

regina Maria au fost destul de apropiaţi, Majestatea Sa 

apreciindu-1 pentru tinereţea şi ambiţia sa. 

Henrieta Delavrancea, căsătorită Gibory, era fiica cea 

mai mică a scriitorului Barbu Stefănescu Delavrancea 

» 

şi sora Cellei Delavrancea. Arhitectă de profesie, a 
proiectat în anii 1934-1938 peste douăzeci de construcţii 
în Balcic, printre care Vila Pillat, Vila Eliza Brătianu, 
sediul primăriei, pavilionul grănicerilor şi pavilionul de 
ceai, ambele la comanda reginei Maria. 

Balcicul a reprezentat o revelaţie pentru artiştii 

români (şi nu numai!) care vizitau anual oraşul, a cărui 

frumuseţe o oglindeau, cu precădere, în picturile lor. 

Unii dintre pictori au ales chiar să se stabilească aici, 

construindu-si reşedinţe încântătoare, dintre care îi 
» » » * 

menţionăm pe Cecilia Cuţescu-Storck, soţii Alexandru 
şi Ortansa Satmary, Samuel Mutzner, Jean Al. Steriadi. 
Tonitza a refuzat mult timp să viziteze Balcicul, totuşi 
a acceptat în cele din urmă şi a fost surprins de feeria 
acestui loc, pe care pictorii dinaintea sa nu l-au redat 
nicidecum în întreaga-i splendoare. 

Mulţi oameni au trecut pragul acestui oraş pitoresc, 
însă niciunul nu i-a purtat o dragoste atât de mare, 
niciunul nu a contribuit la sporirea faimei sale, cu 
excepţia reginei Maria a României. 

Regina Maria şi reşedinţele sale 

Prinţesa Maria şi, ulterior, regina României, poate fi 

caracterizată drept un suflet liber, drept un suflet dornic 

să descopere, să găsească frumosul împrejurul său şi să-l 

cinstească asa cum ştie mai bine. 

» » 

Bucurându-se de o ascendenţă augustă şi de o 
educaţie exemplară, Maria de Edinburgh şi, mai târziu, 
Maria de Hohenzollem-Sigmaringen a fost o femeie 
pasionată de artă, de cuvinte, de culori, de teatru, de 
decoraţiuni interioare în care încerca să găsească ceea ce e 

mai frumos pe lume. Iubea marea, călări tul, grădinăritul, 
moştenire de la părinţii săi, Alfred - duce de Edinburgh, 
prinţ de Saxa-Coburg şi Gotha, şi Mana Alexandrovna - 
ducesă de Edinburgh, Mare Ducesă a Rusiei, şi urmare a 
copilăriei minunate de care s-a bucurat. 

Un rol important în existenţa sa l-au jucat casele 
sub acoperişul cărora simţea nevoia să-şi adăpostească 
trupul şi sufletul. De-a lungul copilăriei, a locuit în 
numeroase reşedinţe, pornind de la Eastwell, Osbome 
House - proprietatea Reginei Victoria de pe Insula 
Wight, loc în care Regina Maria şi-a petrecut câteva 
vacanţe şi în care a descoperit crinul Maicii Domnului, 
Palatul St. Antoniu din Valetta - din perioada în care 
tatăl său comanda flota din Marea Mediterană, Fabron 
- locuinţa construită de tatăl său pe riviera franceză, şi 
ajungând până la Cotroceni, Pelişor, Copăceni, Mamaia, 
Bran, Balcic, lăsându-şi amprenta asupra fiecăruia dintre 
cele din urmă. 

Regina Maria şi-a dezvoltat un stil artistic propriu, 
atât de evident la casele sale din România, caracterizate 
printr-o îmbinare a amintirilor palatelor britanice cu 
elemente arhitecturale şi decorative locale preluate 
din construcţiile ecleziastice medievale sau din arta 
balcanică. 

Din momentul în care a ajuns în România, în 
calitate de soţie a Principelui Moştenitor Ferdinand, 

Maria şi-a regăsit adesea refugiul în artă. într-o ţară 
mai conservatoare, într-o societate mai învechită decât 
cea britanică, Principesa s-a simţit de multe ori izolată, 
constrânsă, principalul său mod de a se revolta, de a-şi 
exterioriza simţămintele fiind arta. Palatul Cotroceni 

j 

reprezintă un exemplu elocvent în acest sens. 

Totuşi, Principesa devenită Regină, martoră şi actantă 
într-o conflagraţie de mari proporţii, şi-a schimbat cu 
timpul preferinţele în materie de design interior, apreciind 
tot mai mult simplitatea, stilul tradiţional românesc, pe 
care îl îmbina cu o pasiune pentru antichităţi. 

Ceea ce rămăsese neschimbat era nevoia sa de a 
avea propria casă, propriul cămin. Fără îndoială, regina 
Maria a moştenit şi a împărtăşit ideile bunicilor săi, 
regina Victoria şi prinţul Albert, susţinători ai necesităţii 
capetelor încoronate de a deţine propriile reşedinţe, 
proprietăţi, care să nu se confunde cu cele puse la 
dispoziţie de stat. 

Maria era o regină şi, înainte de toate, o femeie. O 
femeie deosebită, dar, în definitiv, o femeie. 

” Visul vieţii oricărei femei e să aibă o casă a ei. 
N-are a face cât e de mică si de smerită , numai să fie 
într-adevăr a ei, cuibul , adăpostul , retragerea”* 1 , afirma 
aceasta cu candoare. 


81 Vâslan, George,Express Coasta de Argint ; Bacalbaşa, 
Laurenţiu, Ce este şi ce ar trebui să fie Coasta de Argint , în 
Revista generală ilustrată, an 2,1928, nr 4 şi 5 

A avut câteva locuinţe private, pe care le-a decorat 
aşa cum şi-a dorit, însă doar pe una a simţit-o ca fiind 
a ei, şi anume cea de la Balcic. în oraşul-port şi-a găsit 
oaza de linişte, aici şi-a construit propriul sanctuar şi tot 
acestui loc i-a încredinţat inima din piept. 

Balcicul reginei Maria 

„Balticul a trăit, desigur, prin el, dar cel mai mult 
prin oamenii ce l-au iubit si au vrut să-i dea dimensiunile 
veşniciei, printre ei şi Regina Maria care şi-a făcut din 
inimă un căpitan de vapor în micuţa capelă Stella Maris 
din parcul Palatului regal .” 82 , mărturiseşte Balcica 
Măciucă, în romanul monografic "Balcic” 

într-o călduroasă zi de 3 august 1915, la ora 16:30, 
regina Maria a vizitat Balcicul, alături de prinţul 
moştenitor Carol şi de principesa Elisabeta. Plimbarea 
a fost extrem de scurtă, astfel încât în aproximativ o oră 
regina a văzut, aparent, tot ce era de văzut, după care a 
plecat spre Bazargic cu suita sa. A admirat liniştea şi 
caracterul pitoresc al locului, atmosfera orientală, marea 
turcoaz şi falezele alb-gri: 

„Balcicul este un târguşor pitoresc despre care 
ai zice că se rostogoleşte în valuri. în grupe murdare 
căsuţele lui turceşti se caţără pe povârnişuri repezit ca 

82 Boia, Lucian, Balcic. Micul paradis al României Mari , 
Editura Humanitas, 2014 , p. 26 

şi cum ele ar sta să lunece pe încetul, atrase de apele de 
dedesupt. 

Numai o dată am fost acolo, dar am o amintire vie a 
înfăţişării lui neobişnuite, a mulţimii îngrămădite de feţe 
din toate speţele, a locuinţelor ei mărunte, încântător 
suite una în capul celeilalte, aşa încât păreau că numai 
cu greutate stau sprijinite pe nişte coaste atât de repezi 
şi rupte”* 3 . 

A 

In ciuda aspectului său "neobişnuit”, Balcicul nu 
pare să o fi impresionat pe regină într-atât încât să-şi 
dorească să-l revadă prea curând. 

La insistenţele lui Alexandru Satmary, regina Maria 
a acceptat să revină la Balcic pe 9 octombrie 1924 şi cu 
această ocazie s-a îndrăgostit de ” târguşorul pitoresc” 
Paşii au purtat-o prin acest paradis fermecător şi, la scurt 
timp, a găsit un teren pe care-1 considera potrivit pentru 
ea însăsi. 

”Ah! Mi-ar plăcea acest loc! Toată viaţa mi-am 
dorit un astfel de loc, imaginându-mi că-l pot găsi doar 
în Italia, si iată-l aici la Balcic”* 4 . 

”Simt că trebuie să am acest loc!... Visuri noi se 
ridică în faţă mea, visuri legate de construcţii, cele mai 
fascinante dintre toate, şi deja mă văd locuind în mica 
casă turcească şi construind mica mea grădină spaniolă, 

83 Măciucă, Balcica, Balcic, Editura Semne, 2013, p. 92 

84 Măciucă, Balcica, Balcic, Editura Semne, 2013, p.12 

pavată , fireşteî pe terase, sub marele plop care atârnă 
deasupra mării ” 85 . 

Regina l-a convins pe Jean Chrissoveloni, 
proprietarul terenului, să i -1 vândă ei, după care a început 
construcţia palatului său, de care s-au ocupat Satmary 
si arhitectul Emil Gunes. Lucrările au avansat destul de 
repede, timp în care regina a venit de trei ori în inspecţie, 
ocazie cu care a descoperit mai bine împrejurimile şi 
a vizitat mahalaua. La 17 septembrie 1926, reşedinţa 
reginei Maria era finalizată. Numit iniţial Vila MS 
Reginei de la Balcic, palatul avea să fie botezat Tenha 
Yuvah, ”cuibul liniştit” în limba turcă, decorat în ”stilul 
Regina Maria”, după cum îi plăcea principesei Ileana 
să-l numească. 

"Mica excentricitate o numesc în limba turcă Tenha 
Yuvah - asa cum sunt aici toate denumirile. Mărturisesc 
că făurirea acestui mic colţişor armonios la care se 
adaugă şi grădinile reprezintă o nebunie a vârstei 
mijlocii ” 86 

Până la moartea reginei, survenită în 1938, domeniul 
pe care era situat palatul de vară a fost extins în continuu 
prin achiziţii de terenuri, mori, atingând suprafaţa de 24 
de hectare. Reşedinţa reginei, cu pereţi albi şi acoperişuri 

85 Maria, Regina României, Ţara mea , trad. Nicolae Iorga, 
ed. a IlI-a, Sibiu, 1919 , p. 186-187 

86 Maria, Regina României, însemnări zilnice , voi VI, trad. 
Sanda Ileana Racoviceanu, Editura Historia, 2008 , p. 454 

de ţiglă roşie, străjuită de un minaret, a fost realizată 

într-un stil care îmbină arhitectura balcanică cu elemente 

maure si mediteraneene. Pe domeniu se mai află o serie 
* 

de vile rezidenţiale pentru fiecare dintre copiii reginei şi 
Capela Stella Maris. 

S-au amenajat terase, pavilioane, două foişoare şi 
grădini suspendate, botezate după copiii săi (Elisabeta, 
Carol, Mignon, Nicolae, Ileana, Mircea), după ginerele 
Alexandru I al Iugoslaviei - care i-a oferit câteva coloane 
dai mate pentru decorarea domeniului, după nepotul 
Tomislav al Iugoslaviei, după sora sa Ducky (Victoria 
Melita). Alte grădini: "Denize”, "Allah”, "România 
Mare" 

Regina Maria a încurajat construcţiile, dezvoltarea 
Balcicului, dar fără ca pitorescul locului să fie afectat de 
elemente modeme, nelalocul lor: 

”Toate construcţiunile publice, fie ele şcoli, 
hoteluri, bănci sau primării ar trebui să adopte stilul 
regiunii; arhitecturi complicate şi înflorite nu trebuiesc 
permise, căci nu merg cu fondul artistic al locului. 
Având o dragoste pentru această parte a ţârii noastre, 
nădăjduiesc că nu se vor face mari schimbări mai înainte 
de a fi văzute de Mine. Eu, având inimă de artist, aş simţi 
o adâncă bucurie să ajut la plănuirea îmbunătăţirii 
lor şi sper că-mi va fi îngăduit să fiu o îndrumătoare 
în lucrările de gust. Şi, mai cu seamă, voi toţi cei care 

iubiţi Coasta de Argint nu distrugeţi atmosfera orientală 
care îi este marele farmec. îmbunătăţirile rău înţelese 
sunt mult mai rele decât cele care nu le faci deloc! Ele ar 
ruina frumuseţea rustică si simplă a locului”* 1 . 

Regina a petrecut la Balcic zile, săptămâni întregi, 
prezentate în însemnările sale zilnice şi în misivele expediate 
celor dragi, sejururile pe litoral prelungindu-se după 
moartea soţului său, Ferdinand. Aici, regina şi-a construit 
un paradis propriu, un tărâm al libertăţii, oaza în care 
putea evada din lumea constrângătoare, o reîntoarcere 
la copilărie şi la lipsa de griji specifică acestei vârste. îşi 
ocupa timpul liber înotând în apa mării, călărind, citind, 
era înconjurată de cărţi la Balcic, scriind cu regularitate 
în jurnal, grădinărind. 

”Garda apropiată” a reginei era alcătuită din 
secretarul Denize, poreclit de regină ”Sfântul Balcic”, 
horticultorul Janin şi aghiotantul Zwiedinek, devenit, 
ulterior, general. împreună cu aceştia, administra 
domeniul cât mai bine cu putinţă. 

în perioada regenţei (1927-1930), regina Maria 
a petrecut cât mai mult timp la Balcic, unde, deşi ar fi 
vrut, nu s-a putut izola complet de viaţa politică marcată 
de o permanentă instabilitate. Regenţa regelui Mihai, 
alcătuită din patriarhul Miron Cristea, principele Nicolae 

87 Maria, Regina României, însemnări zilnice, voi VI, trad. 
Sanda Ileana Racoviceanu, Editura Historia, 2008 , p. 457 

şi Gheorghe Buzdugan - preşedinţele Curţii de Casaţie, 
s-a dovedit a fi ineficientă, motiv pentru care oamenii 
politici o consultau adesea pe regină. La Balcic au 
ajuns în acest scop soţii Brătianu, Barbu Ştirbei, Vintilă 
Brătianu, Iuliu Maniu. Chiar dacă multe persoane i-au 
propus să facă parte din regenţă, regina Maria a refuzat, 
evitând pe cât posibil acest ultim sacrificiu care i se cerea 
ei, Mamei tuturor. 

Odată cu revenirea lui Carol al II-lea pe tron în 1930, 
regina Maria a fost complet înlăturată de la orice decizie, 
colaboratorii ei înlăturaţi, iar ea şi-a regăsit libertatea la 
Balcic, în "cuibul” ei, unde nimeni altcineva nu putea 
hotărî în locul său, unde era numită ”Sultana” de către 
oamenii de rând, unde se simţea acasă. Se întâlnea cu 
oficialităţile locale, interactiona cu vecinii săi si cu 
oamenii din mahala, cei din urmă invitând-o adesea la 
puţină apă şi la o linguriţă de dulceaţă. 

Ileana, fiica favorită a reginei, era aproape de nelipsit 
de la Balcic (”Ileana era a Balcicului si Balcicul era 
al Ilenii”**.) până la căsătoria sa cu Arhiducele Anton 
de Habsburg. Şi mai târziu Ileana, soţul şi copiii lor 
aveau s-o viziteze pe regina Maria şi să petreacă clipe 
memorabile împreună. Nicolae, Elisabeta, Mărioara 
(poreclită Mignon) - o singură dată alături de soţul 

88 Mandache, Diana JBalcicul Reginei Maria , Editura Curtea 
Veche, 2014 , p. 44 

său, Alexandru al Iugoslaviei, Victoria Melita (Ducky), 
Alexandra de Hohenlohe-Langenburg (Sandra) şi 
scriitoarea Cella Delavrancea - o prietenă nepreţuită 
de-a reginei - se numărau printre oaspeţii domeniului 
de la Balcic. O mare parte din aceste vizite aveau loc 
în jurul datei de 29 octombrie, ziua de naştere a reginei, 
când Carol alegea să nu onoreze întotdeauna cu prezenţa. 

Balcicul se află la aproximativ aceeaşi latitudine 
cu Nisa, unde se afla Castelul Fabron - reşedinţă din 
copilăria reginei, şi cu Biarritz-ul extrem de îndrăgit de 
sora reginei, Victoria Melita. Coincidenţă sau nu?! 

La data de 28 octombrie 1933, se sfinţea capela Stella 
Maris, o bisericuţă în stil bizantin, locul de reculegere al 
reginei. Paraclisul era închinat Maicii Domnului, motiv 
pentru care nenumărate icoane care surprind scene din 
viaţa Fecioarei împodobeau lăcaşul de cult. La intrare, 
erau înfăţişate regina Maria şi Ileana în ipostaza de ctitori, 
regina strângând în mână lăcaşul, iar Ileana ţinând un 
iacht - aluzie la marea aflată la o mică distanţă şi pe care 
o iubeau foarte mult. Pentru a ajunge la acest loc sacru, 
regina sau oricine altcineva trebuia să parcurgă o potecă, 
străjuită de o parte şi de alta de crini înalţi - crinii Maicii 
Domnului, pe care regina îi iubea nespus. 

Regina nu se sfia să afirme că Stella Maris nu era 
decât o ”ctitorie ortodoxă înălţată de o protestantă ”, 
mărturisind, totodată: 

”Mă închin oricărei religii, preţuiesc orice rituri şi 
forme consfinţite, dar pentru mine Dumnezeu stă peste 
toate acestea. Aflu pe Dumnezeu în fire, în frumuseţe, în 
artă, în iubire, în iubirea faţă de toţi oamenii”* 9 . 

în ciuda faptului că se afla în acest loc fermecător, 
care îndeamnă la visare, care îi prinde pe iubitorii de 
frumos în mrejele sale, regina Maria continua să se afle 
la curent cu evenimentele de pe scena politică naţională, 
dar şi internaţională. Din palatul său liniştit şi pitoresc, 
regina era martora incidentelor ce aveau să cauzeze 
izbucnirea celui de-al doilea Război Mondial. 

”în timp ce mă bucur în Paradisul meu iluzoriu 
printre milioane de trandafiri, lumea tremură din toate 
părţile, pericol, neînţelegere, nemulţumire, eforturi 
diplomatice... Veşnic unii împotriva altora. întâlniri, 
conferinţe, tratate, toate statele se înarmează la limita 
extremă. Oribil” 90 ! 

în toamna anului 1937, regina Maria se simţea tot 
mai slăbită, boala măcinându-i trupul şi sănătatea, fapt 
ce o împiedica să se bucure, cu adevărat, de magia 
Balcicului. 

”Zilele preţioase trec, rostogolindu-se spre ora fixă 
când va trebui să părăsim acest loc drag, de care nu am 

89 Regina Maria, Câteva gânduri pentru Balcic , în Coasta de 
Argint, An I, nr I, 2 aprilie 1928, p.i 

90 Mandache, Diana, Balcicul Reginei Maria, Editura Curtea 
Veche, 2014, p. 174 

fost capabilă să mă bucur anul acesta ” 91 . 

Regina a părăsit pentru totdeauna Balcicul la 23 
octombrie 1937, prezentând, ca de obicei, acest moment 
în jurnalul personal: 

”Cm inima grea am plecat din îndrăgita mea casă 
de lângă mare y şoptind încet o rugăciune, să-mi fie dat 
să mă întorc din nou anul viitor , s-o văd înflorită şi 
să mă bucur de numeroasele îmbunătăţiri plănuite de 
Zwiedy” 92 . 


Domeniul de la Balcic după 1940 

”România Mare îsi încheie istoria; odată cu ea, se 
destramă şi visul micului paradis de la Balcic* m . 

Tratatul de la Craiova (7 septembrie 1940) prevedea 
anexarea Cadrilateralui de către Bulgaria. Autorităţile 
române au încercat să păstreze regiunea Balcicului, atât 
de însemnată pentru poporul român, însă toate eforturile 
lor au fost zadarnice. Domeniul reginei Maria de la 
Balcic a rămas în proprietatea statului român, dar, din 
nefericire, lipsa de fonduri - întreţinerea era extrem 
de costisitoare lipsa de interes din partea Bulgariei au 

91 Măciucă, Balcica, Balcic , Editura Semne, 2013, p. 42 

92 Mandache, Diana,Balcicul Reginei Maria , Editura Curtea 
Veche, 2014, p. 158 

93 Mandache, DianaJBalcicul Reginei Maria , Editura Curtea 
Veche, 2014, p. 161 

dăunat complexului care se ruina cu fiecare iarnă trecută, 

cu fiecare an care se scurgea. 

Odată cu instalarea unor regimuri comuniste în 

România şi Bulgaria, domeniul a reprezentat subiectul 

mai multor discuţii dintre guvernele celor două state. 

Statul român îl punea la dispoziţia bulgarilor pentru 

înfiinţarea unui centru cultural, în schimbul întreţinerii. 

Mai târziu, s-a încercat realizarea unei tranzacţii de 
* » 

vânzare-cumpărare între cele două ţări, însă România a 
sfârşit prin a nu primi nimic. 

A 

In ultimele decenii, după căderea comunismului, 
domeniul de la Balcic a renăscut, devenind un punct 
turistic semnificativ, vizitat, cu precădere, de mulţi 
români nostalgici după vremurile de altădată. Locul este 
învăluit şi astăzi de aura de legendă a reginei Maria, 
figura întrebuinţată în promovarea Castelului. 

” Istorie, legendă, cine mai ştie unde e adevărul? 
De fapt, translaţia spre legendă e un semn bun, un 
simptom de vitalitate. Rămâne cu noi doar acea parte 
a trecutului susceptibilă să stârnească imaginaţia. 
Balcicul este Balcic tocmai fiindcă peste Balcicul real, 
şi transfigurându-l, s-a aşezat un Balcic imaginar” 94 . 

94 Mandache, Diana,Ba/cicuZ Reginei Maria , Editura Curtea 
Veche, 2014, p. 161 

Iar inima reginei Maria? Din 1940, caseta a fost 
dusă de Arhiducesa Ileana la Bran. Din 1948 până în 
1970, inima a călătorit de la Bran la Peles. în cele din 
urmă, comuniştii au ales să o transporte la Muzeul 
Naţional de Istorie din Bucureşti şi să o priveze de 
atenţia binemeritată. Cine ştie, poate că, la un moment 
dat, inima Majestăţii Sale va avea şansa să odihnească în 
locul ce i-a fost menit. 




Regina Maria, o figură remarcabilă a Marii Uniri, 
şi-a petrecut cele mai frumoase zile din ultima parte a 
vieţii la Balcic, în oaza de linişte pe care şi-a ales-o de 
una singură. Şi-a clădit propria casă, propriul sanctuar 
situat în mijlocul naturii, alternând cărămizile cu emoţii, 
cu amintiri, cu visuri şi stropi de speranţă. La Balcic, 
regina Maria era ea însăşi, un suflet iubitor de libertate, 
pentru care frumosul se afla oriunde era dispus să-l vadă. 

"Balticul a fost cea mai amplă expoziţie de culoare 
şi lumină f pe pânzele căreia s-a semnat simplu: Balcic. 

Balticul a fost fântâna viselor copilăriei. 

Balticul a fost drumul pe care urci şi simţi că poţi 
atinge cerul. 

Balticul a fost prietenul cel mai devotat care şi-a 
răspândit darurile celor care l-au iubit. 

Balticul a fost golful de linişte şi odihnă unde au 

ancorat speranţele noastre. 

Balcicul a fost vântul care umfla pânzele corăbiilor 
plecate să caute comorile vieţii. 

Balcicul a fost răsăritul unui soare cu care toţi ne 
nastem. 

y 

El ne-a făcut să simţim că îl avem în noi. 

Balcicul a fost apropierea de Dumnezeu , nu prin 
rugăciuni şi biblii de cuvinte , ci prin acea risipă de 
Dumnezeu care se cheamă frumuseţe” 95 . 


95 Boia, Lucian, Balcic. Micul paradis al României Mari , 
Editura Humanitas, 2014 , p. 166 


141 



Cristian Mosneanu 

9 



Balcic -ul reginei Maria 

Orice final de viaţă este apusul 
trist al unei călătorii 


D upă “restauraţia carlistă” în anul 1930, când 
Carol I ajunge pe tronul României, regina 
Maria este înlăturată încetul cu încetul din 
viaţa publică, fiind aproape izolată de evenimentele care 
se petreceau în ţară. Acest lucru este făcut de către noul 
rege, “tratament” pe care îl aplica oricăreia dintre rudele 
sale care se bucura de popularitate în rândurile românilor. 
Putem nominaliza aici pe sora sa mai mică, principesa 
Ileana. Cel mai bun exemplu în acest sens poate fi dat 
de demersul pe care Carol îl face la începutul anului 
1937, când efectiv o umileşte pe mama sa, interzicându-i 
să mai aibă legături directe cu guvernul României, iar 
toate solicitările pe care regina urmă să le aibă, trebuiau 
făcute direct prin casa Regelui. Concret vorbind, fiecare 
solicitare a reginei-mamă trebuia trimisă “parvenitului” 
Urdăreanu, sluga regelui, un om care nu o avea la suflet 
pe regină şi care făcea tot posibilul să nu ducă la bun 
sfârşit îndeplinirea doleanţelor. 

într-una din scrisorile pe care regina Maria o trimite 
lui Carol îşi exprimă regretul că după 43 de ani este pusă 
sub interdicţie si orice alt om din tara aceasta, în afară 
de ea, are voie să se adreseze autorităţilor. Tot într-o 
scrisoare redactată foarte raţional şi fără acuze, regina 
dezaprobă unele decizii pe care Carol le luase şi în care 
ea era implicată direct sau indirect. Printre altele, regina îi 
scrie fiului ei că a greşit când a retrogradat-o de la rangul 
de regină la cel de regină-mamă, că greşeşte urând-o 
pentru atitudinea pe care aceasta a avut-o faţă de amanta 
lui, Elena Lupescu, iar nu în cele din urmă consideră că 
cea mai mare greşeală a regelui era aceea că îşi dorea 
toate onorurile pentru el, încercând să eludeze orice onor 
pentru restul membrilor familiei din care făcea parte. 

Din păcate pentru regină, la începutul lunii martie 
a anului 1937, la doar 61 de ani, sănătatea începe să 
se şubrezească vizibil. Regina suferă o hemoragie 
internă. Mamulea, doctorul Curţii Regale, nu a reuşit să 
stabilească exact care au fost cauzele acestui nefericit 
eveniment. Una peste alta, starea de sănătate a reginei 
se agravează şi mai mult în momentul în care Carol îl 
expulzează din ţară pe fratele său, Nicolae, şi îi retrage 
titlurile de principe, sub pretextul căsătoriei acestuia cu 
Ioana Doletti. Era cunoscută adversitatea dintre cei doi fraţi 
şi, mai ales, faptul că Nicolae nu avea niciun fel de reţinere în 
a prostesta pe faţă la deciziile pe care Carol le lua. 

Legat de conflictul dintre cei doi există o informaţie 
(foarte greu de probat, însă, ştiinţific prin documente) 
precum că în timpul unui eveniment, când regele Carol a 
ridicat paharul, toastând pentru “duduia”, regele Mihai a 
scăpat paharul din mână. Atunci tatăl său l-a admonestat, 
iar principele Nicolae i-a luat apărarea. în acel moment, 
Carol ar fi scos pistolul şi l-ar fi îndreptat spre Nicolae, 
trăgând. Regina Maria s-a interpus, iar un glonte ar fi 
străpuns-o deasupra stomacului. De aici se presupune 
că ar fi pornit şi necruţătoarea boală a reginei Maria. în 
toată perioada în care regina Maria a fost bolnavă, Carol 
a manifestat pentru aceasta sentimente contradictorii, 
sentimente pe care le arătase şi în momentul în care 
aceasta era sănătoasă. La prima vedere era foarte 
îngrijorat, privind starea ei de sănătate, dar faptele sale 
privind aducerea doctorilor, care să o îngrijească aşa 
cum trebuie, trădau această primă impresie. într-un 
final, la stăruinţele surorii sale. Mignon, regele va aduce 
trei medici din străinătate: un francez, un elveţian si un 
Italian. Toţi trei au ajuns la aceeaşi concluzie: problemele 
reginei se trăgeau de la o boală de ficat. 

în septembrie 1937 regina Maria este dusă la 
Balcic. Pe drum, doctorul face prelevări de sânge care 
au ca rezultat faptul că regina avea nevoie de tratament 
imediat, dar rezultatele, în loc să fie trimise telefonic, 
sunt trimise prin poştă şi ajung cu întârziere. Ca atare, la 

Baltic, starea reginei a fost una destul de precară, ea nici 

măcar nu a putut să facă vizitele zilnice prin grădinile 

care o încântau si o linişteau de fiecare dată. în momentul 

» » 

în care împlineşte vârsta de 62 de ani, la 29 octombrie 
1937, regina îşi primeşte oaspeţii şezând pe scaun. Patru 
zile mai târziu, la comemorarea fiului său, Mircea, ea a 
prins destulă putere şi energie încât să îngenuncheze şi 
să se roage pentru acesta. 

Următoarele două luni regina şi le petrece la pat. 
Era foarte slăbită încât să mai scrie, dar citea aproape 
continuu sutele de scrisori de încurajare care veneau 
din toate colţurile Europei. Pentru că pe data de 25 
decembrie Carol trebuia să participe la oficialităţile 
legate de Crăciun la Sinaia, întreaga familie petrece 
sărbătoarea Naşterii Domnului în data de 24 decembrie, 
fapt care o bucură pe regină. în data de 29 decembrie 
1937, starea reginei se agravează din ce în ce mai rău, 
iar presa internaţională se grăbea să anunţe iminentul ei 
deces. 

în cele din urmă, regina va fi dusă la tratament în 
Italia, la Merano, iar apoi la Drezda pentru un consult. 
Deznodământul pe care medicii l-au făcut direct sau 
indirect, a fost acela că zilele reginei sunt numărate. în 
data de 15 iunie 1938, Maria părăseşte sanatoriul din 
Drezda. Deşi medicii au spus că ar fi mai bine pentru 
sănătatea reginei să vină cu avionul în ţară, regele Carol, 

invocând greutăţi materiale, a cerut că aceasta să fie 
adusă în ţară cu trenul. “ Călătoria prin munţi cu trenul 
a fost atît de grea, încît ea a început aproape imediat 
să sîngereze din nou. Dr. Stoermer, care călătorea cu 
ea, a fost nevoit să-i administreze permanent oxigen, 
iar a doua zi el a dat ordin ca trenul să se oprească 
în micul oraş Cernăuţi din Bucovina. Soarele de vară 
ardea nemilos deasupra vagonului de oţel. De îndată ce 
populaţia locală a aflat că ea era acolo, oamenii au tăiat 
copaci imenşi pe care i-au dus la calea ferată, construind 
un umbrar ca să o protejeze pe Regină de căldura 
îngrozitoare. Cît a fost ziua de lungă, ţăranii au adus 
găleţi cu apă şi au udat oţelul încins. Dar temperatura 
din interior nu a scăzut şi după douăsprezece ore Maria 
a cerut ca trenul să pornească. Nimeni nu a putut-o 
refuza. Trenul a pornit din nou, foarte încet. Cum 
şerpuia prin munţi şi dealuri de-a lungul ţării, şefii de 
gară îşi scoteau şepcile şi pilcuri de oameni aşteptau la 
trecerile de cale ferată ca să vadă pentru o clipă vagonul 
albastru-argintiu cu perdelele trase. <Regina moare>, 
repetau ei. Cînd trenul a ajuns în cele din urmă la mica 
gară de la Sinaia, la orele 8,45 seara, familia Reginei- 
mame şi membrii mai importanţi ai casei sale au fost 
îngăduiţi pe peron. Deoarece Maria a refuzat să fie dusă 
de la tren pe targa, ofiţerii din regimentul ei au conceput 
un scaun portabil cu care o puteau scoate - cu grijă, la 

pas - din gară. Pentru ultima ei apariţie publică, Maria 
a ales o rochie largă gri-perl, o rochie care mai curînd 
plutea în jurul trupului său diform decît îl cuprindea. 
A încercat să zîmbească vitejeşte celor care au înaintat 
să-i sărute mîna” 96 . 

Regina este dusă la Pelişor şi instalată în camera 

copiilor. întreaga familie, alături de patriarhul Miron 

Cristea, veghea la capul ei. Singura care a lipsit a fost 

principesa Ileana, pe care regele Carol a anunţat-o de 

starea gravă a mamei sale cu întârziere. în ultimul ceas, 

regina a cerut să i să spună rugăciunea “Tatăl nostru” în 

engleză şi înainte de a intra în comă, îi şopteşte fiului 

ei să fie un rege drept şi puternic. După 8 minute, (5:38 

PM, 18 iulie 1938) cea care a fost îngerul păzitor al 

românilor din prima Conflagraţie Mondială a trecut la 

cele veşnice. în decurs de o oră toată tara a aflat de acest 
» » 

tragic eveniment, iar totul era cufundat într-o tăcere 
profundă. Toată ţara suferea, toată ţara a iubit-o! 

“Sfârşitul său a avut un ecou dureros în întreaga 
ţară. Dintre toţi membrii familiei regale, ea era de 
departe cea mai iubită. Când apărea în public era 
întâmpinată cu interminabile ovaţii, de o sinceritate 
emoţionantă. Era pentru toţi obiectul unei profunde 
veneraţii. La aflarea vestii morţii sale numeroşi români 

9 J 9 y f 

96 Pakula, Hannah, Ultima romantică. Viaţa reginei Maria 
a României , voi. II, Editura Lider, Bucureşti, 2003, p. 526 

au avut sentimentul că opusese mare parte din forţa 
spirituală a ţării lor " 91 . 

Dorinţa reginei a fost să fie înmormântată la Curtea 
de Argeş, alături de regele Ferdinand. Trupul său 
neînsufleţit a fost expus la Peleş, unde oamenii au avut 
ocazia să o vadă pentru ultima oară. Tot conform dorinţei 
ei, regina a fost îmbrăcată într-o rochie albă simplă, nu în 
negru cum se obişnuia. în ziua următoare decesului, au 
venit reprezentanţi ai tuturor Caselor Regale din Europa 
pentru a-i aduce un ultim omagiu, dar şi miniştri şi înalţi 
oameni de stat. în dimineaţa zilei de 21 iulie, sicriul este 
dus la gara din Sinaia, fiind urmat de cortegiul funerar 
condus de regele Carol, urmat de Mihai, Elisabeta, 
Nicolae, Ileana, plus toţi oaspeţii străini. Acestora 
se alătura mulţimea de oameni care se plecau în faţa 
Reginei mamă a tuturor românilor. Datorită faptului că 
movul era culoarea preferată a reginei, în loc de doliul 
negru, toată ţara era învelită în această culoare. 

La ora 16:00 trenul funerar ajunge la Curtea de 
Argeş. Clopotele băteau, 65 de salve de tun au salutat, 
garda de onoare a prezentat arma, iar apoi s-a cântat 
imnul ţării. Chiar înaintea intrării în biserică, regele 
Carol şi principele Nicolae au fost surprinşi plângând. Pe 
drumul dintre gară şi biserică se găseau ţărani îmbrăcaţi 

97 Prost, Henri,DesrimiZ României ( 1918 - 1954 ), Editura 
Compania, Bucureşti, 2006 , p. 141 

festiv, iar străzile erau decorate cu steaguri şi covoare 
mov, purpurii şi galbene. Un vizitator englez avea să 
afirme că, în afară de lacrimile de pe obrajii ţăranilor, 
oraşul era decorat ca pentru o sărbătoare. în amurgul 
serii, la scoaterea din biserică a sicriului, are loc o ultimă 
slujbă, apoi coşciugul este dus în criptă alături de cel al 
soţului ei. La cererea reginei, inima i-a fost scoasă din 
piept, pusă într-o cutiuţă de aur, împodobită cu stemele 
provinciei României Mari şi trimisă la capela de lângă 
castelui ei din Balcic. 

Cu câţiva ani îninte de a-şi da obştescul duh, regina 
Maria a scris o scrisoare care era adresată oamenilor 
pe care i-a iubit cel mai mult, cetăţenilor României 
Mari: “Când veţi citi aceste rînduri, poporul meu, eu 
voi fi trecut pragul tăcerii eterne (..) Şi totuşi, pentru 
marea iubire pe care v-am dat-o chezăşie, doresc să vă 
vorbesc din nou... Am devenit a voastră, pentru bucurie 
şi pentru mîhnire. Cînd privesc în urmă, este greu să 
spun care a fost mai mare, bucuria sau mîhnirea. Eu 
cred că mai mare a fost bucuria, dar prea îndelungată 
a fost mîhnirea. Dar înainte de a tăcea pentru veşnicie 
vreau să-mi ridic pentru ultima dată mâinile pentru o 
binecuvântare... Te binecuvântez , iubită Românie, ţara 
bucuriilor şi durerilor mele, frumoasă ţară, care ai trăit 
în inima mea si ale cărei cărări le-am cunoscut toate... 

9 

Frumoasă ţară pe care am văzut-o întregită, a cărei 

soartă am împărtăşit-o atâţia ani, al cărei vis strămoşesc 
l-am visat şi eu şi mi-a fost îngăduit să-l văd împlinit. 
Fii tu veşnic îmbelşugată, fii tu mare şi plină de cinste, 
să stai veşnic falnică printre alte naţiuni, să fii cinstită, 
iubită şi pricepută.. Am credinţa că v-am priceput; n-am 
judecat, am iubit... Niciodată nu mi-au plăcut formele 
şi formulele, nu prea luam uneori seamă la cuvintele ce 
le rosteam. Am iubit adevărul si am visat să trăiesc în 

y 

lumina soarelui, însă fiecare trăieşte cum poate, nu cum 
ar dori... Dar când îţi vei aminti de mine, Poporul meu, 
gândeşte-te ca la una care a îndrăgit viaţa şi frumuseţea, 
care a fost prea cinstită ca să fie cu băgare de seamă, 
prea miloasă să fie învingătoare, prea iubitoare ca să 
judece. N-am nici o avuţie să vă las; ceea ce cu atâta 
mărinimie mi-ati dăruit am cheltuit între voi; am 
înfrumuseţat acele locuri unde mi-a fost dat să trăiesc. 
Dacă toate cele frumoase îţi vor aminti de mine, atunci 
voi fi deplin răsplătită de dragostea ce ţi-am dăruit-o, 
fiindcă frumosul mi-a fost un crez . (...) Cu trupul voi 
odihni la Curtea de Argeş lângă iubitul meu soţ, Regele 
Ferdinand, dar doresc ca inima mea să fie aşezată sub 
lespezile bisericii pe care am clădit-o. în decursul unei 
lungi vieţi, atâţia au venit la inima mea încât moartă 
chiar aş dori să mai poată veni la ea de-a lungul potecii 
cu crini ce mi-a fost mândria şi bucuria... Vreau să 
odihnesc acolo, în mijlocul frumuseţilor făurite de 

mine , în mijlocul florilor ce le-am sădit. Şi cum acolo se 
găseşte inima mea, eu nu vreau să fie un loc de jale, ci 
dimpotrivă, de pace şi de farmec, cum a fost când eram 
în viaţă . încredinţez copiii mei inimii Poporului meu; 
fiind muritori, pot greşi, dar inimile lor sunt calde, aşa 
cum a fost a mea. lubiţi-i şi fiţi folositori unul altuia, căci 
aşa trebuie să fie. Şi acum, vă zic rămas bun pe veci. 
De-acum înainte nu vă voi putea trimite nici un semn. 
Dar mai presus de toate aminteste-ţi, Poporul meu, că 
te-am iubit şi te binecuvântez cu ultima mea suflare” 9 *. 

Ecoul în istorie lăsat de regina Maria a fost cel 
mai bine creionat de ziarul American, The New York 
Time, care relata: “Nicio figură publică din România 
nu a fost mai patriotă decît această Regină de neam 
străin Tot acelaşi cotidian relata că, într-o biserică 
din Moscova, capitala Rusiei deja comuniste, s-a 
ţinut o slujbă de pomenire a reginei, singurul omagiu 
adus vreodată vreunui monarh străin în toată era 
comunistă. 


98 Scrisoarea-testament adresată poporului român, a fost 
datată şi semnată de mâna reginei la Tenka - Juvah, Balcic, 
joi 29 iunie 1933 

99 Pakula, Hannah, Ultima romantică. Viaţa reginei Maria 
a României, voi. II, Editura Lider, Bucureşti, 2003, p. 532 

Ultimul drum al Reginei 



Regina Maria pe catafalc 

Regina Maria şi 
Marele Maestru 


Marele Maestru 

A părăsit Regatul Unit când era o fetişcană, avea 

doar 17 ani. îşi aducea aminte de vioiciunea 

ei, de inteligenţa ei sclipitoare, de frumuseţea 

ei angelică. Acum este o femeie matură, întărită de 

vremurile grele prin care a trecut şi care s-au întipărit pe 

chipul ei încă frumos, deşi în acest an va împlini 44 de 

ani. Nici el nu mai este acelaşi ca în urmă cu 27 de ani. 

» 

Părul i s-a rărit, are o calviţie respectabilă, iar mustăţile 
i-au încărunţit şi au devenit mai stufoase. Nu se poate 
opri s-o admire. Regina trece însă peste protocol şi se 
aruncă în braţele sale neputându-şi reţine suspinele. O 
mângâie pe părul încă bălai ca în anii copilăriei ei, când 
o ţinea pe genunchi şi-i spunea poveşti cu războinici 
scoţieni. O lasă să se descarce şi are răbdare să îşi revină. 

Se desprinse de la pieptul său cu ochii înlăcrimaţi. Se 
aşează pe un jilţ frumos, încrustat cu însemnele zidarilor 
liberi, aflat lângă şemineu. Castelul este răcoros, dar s-a 
învăţat cu frigul în Canada. Regina s-a obişnuit şi ea 
cu frigul, răposatul rege Carol îi ţinea la o temperatură 
de maximum 16 grade la Peleş, fiind foarte chibzuit cu 
banii. Stau faţă în faţă. Pe o masă din lemn de stejar stau 
două ceşti din porţelan fin chinezesc din care se ridică 
aburul unui ceai negru cules de pe cele mai înalte culmi 
ale Asiei. 

— Eşti tristă, Missy, draga mea. Multă suferinţă ai 
dus în spate în aceşti ani. 

Regina ridică mândră fruntea. 

— M-am luptat pentru poporul meu, spune ea cu 
dârzenie. 

Ducele este emoţionat de ataşamentul ei faţă de un 
popor pe care nu l-a dorit, dar pentru care a sacrificat 
totul. 

— Şi totuşi tu eşti englezoaică Missy, spune el cu 
duioşie. 

Regina plecă puţin fruntea, apoi îşi scutură capul 
alungând vechile amintiri. 

— A fost în altă viaţă Uncie Artie. Acum sunt a 
României în totalitate. Dacă ai şti ce popor minunat 
străjuieşte crestele Carpaţilor... 

Ducele aprobă din cap... 

— Ştii, Missy, că am acces la anumite scrieri cu 
circuit extrem de restrâns. Acolo am descoperit lucruri 
uimitoare despre poporul din Carpaţi. Apropo, ştii ce 
înseamnă Har-Deal? 

— Un mare savant al nostru, Bogdan Petriceicu 
Haşdeu, spune că maghiarii aşezaţi în Panonia numeau 
pământurile Transilvaniei cu termenul Erdely care ar 
însemna codru. Şi care îi înspăimânta pe acei nomazi. 

Ducele o dezaprobă din cap cu un zâmbet larg pe 
faţă. 

— Nicidecum draga mea, acesta este un termen 
pe care nomazii maghiari l-au învăţat de la băştinaşii 
Panoniei, care erau în majoritate de acelaşi neam cu 
locuitorii Transilvaniei. Numele de Har-Deal sau 
Ardil apare în documente înainte de venirea triburilor 
maghiare în Panonia. Am găsit toponimul şi la evreii din 
Califatul Cordobei, dar şi la hazarii iudaizaţi. înseamnă 
Grădina Binecuvântată. Şi este cu siguranţă Grădina 
Binecuvântată a Maicii Domnului, o confirmă un 
document secret de la Vatican. 

—Atunci ajută-mă ca această Grădină Binecuvântată 
să revină românilor. Nici primul ministru al Regatului 
Unit nu mă ajută. Nici nu a înţeles prea bine cum este 
cu acest pământ sfânt. Pentru el totul este unguresc şi nu 
înţelege dorinţa românilor de a se uni. 

Ducele pufăie în mustăţi. Apoi şi le răsuceşte 

gânditor. Se mai uită odată la iubita sa nepoată şi vede 
privirea ei rugătoare şi plină de încredere totodată. 

— Cu George ai vorbit? întreabă el brusc. 

Regina se îmbujorează uşor. Regele George a fost 
prima ei iubire. A vrut să o ia de soţie, dar mama sa, o 
ortodoxă practicantă, nu a putut accepta o căsătorie între 
veri primari. Pentru a împiedica o asemenea uniune a 
trecut-o de la confesiunea anglicană la cea luterană. Ori 
o luterană nu poate fi regină a Marii Britanii. A durut-o 
mult atunci dar şi mai mult l-a durut pe George. O iubeşte 
şi acum, a văzut asta la întâlnirea din ziua precedentă. 

— George mă va ajuta, Uncie Artie. Dar deşi este 
rege, cuvântul lui nu are greutatea cuvântului tău, dragul 
meu unchi. 

Ducele ştie că nepoata sa are dreptate. De mulţi ani 
este Marele Maestru al UGLE. în spatele scenei este 
mult mai puternic decât un rege sau un preşedinte. Dar 
şi-a folosit întotdeauna marea putere cu moderaţie. Şi 
totuşi el a negociat cu B’nai B’rith la New York intrarea 
în război a Statelor Unite. A fost greu şi preţul a fost 
declaraţia Balfour. Şi abandonarea Rusiei în mâinile 
bolşevicilor criminali pregătiţi în laboratoarele marii 
organizaţii. Poate că a fost cam mare acest preţ. însă 
altfel Germania ar fi învins. Rusia nu mai putea susţine 
lupta. Numai trupele pline de prospeţime şi entuziasm 
ale americanilor puteau schimba cursul războiului. în 

plus cei din B’nai B’rith au tăiat finanţarea efortului 
de război german. Kaiserul nu a înţeles niciodată ce 
s-a întâmplat şi cu atât mai puţin nu a bănuit că a fost 
mâna lui în spatele acestei lovituri devastatoare. Şi asta 
în condiţiile în care familia Hohenzollem face parte din 
cercul Familiilor Stelei. 

— David Lloyd George este cam nătărău. Te rog să 
nu mai spui şi altora, se grăbeşte să spună ducele surprins 
de hohotul de râs al nepoatei sale. Dar voi vorbi cu el. 
Stai liniştită, nu el va fi principalul obstacol. 

— Preşedintele Wilson, murmură regina. 

— Da, draga mea. B’nai B’rith este pornită 
rău împotriva României. Şi este greu şi pentru mine 
să argumentez atâta timp cât Brătianu al vostru s-a 
încăpăţânat în a se ţine departe de Frăţie. Ei reproşează 
guvernanţilor din ţara ta politica antisemită în privinţa 
imigraţiei şi indigenatului. Sunt furioşi. în 1907 au 
considerat că mişcarea ţăranilor este profund antisemită. 
Dacă bătrânul rege Carol nu trimitea armata să facă 
linişte în ţară, B’nai B’rith convinsese Viena să trimită 
trupe în România. Acum ştim că răscoala a fost pusă la 
cale de Ohrana, dar nu au uitat antisemitismul românilor 
de atunci. 

— Brătianu va demisiona. Te asigur. 

Privirea ducelui se luminează. 

— Ei, asta e bine. Acum am un argument. Bun. 
Vedeţi pe cine puneţi. 

Regina aprobă din cap. 

— Voi lua legătura şi cu Wilson. Nu îţi promit că 
vei obţine tot ce a negociat Brătianu în 1916, dar va fi cu 
siguranţă mai mult comparativ cu ceea ce sunt dispuşi 
Cei Patru Mari să vă dea acum. 

Lacrimi de recunoştinţă curg pe obrajii reginei 
sfâşiind inima ducelui. Se ridică şi o strânge din nou în 
braţe pe cea mai strălucită reprezentantă a familiei de 
Saxa-Coburg-Gotha* Ce regină a Regatului Unit ar fi 
fost dacă nu se opunea Maria Alexandrovna... 

„Apostolul libertăţii” 


Preşedintele nu îşi putea stăpâni starea de nervozitate. 
Această mică regină pe care o întâlnise numai după ce 
însuşi Marele Maestru îl rugase insistent se autoinvitase 
la masa lui şi cu aroganţa specifică aristocraţiei orientale, 
acum întârzia. 

— Când va veni, o să-i spun de la obraz. Până la 
urmă e regina unei ţărişoare care dispărea de pe hartă 
dacă nu eram noi, tună el. 

Edith îl mângâie cu delicateţe pe umăr. 

— Să nu uiţi că este şi verişoara preferată a Regelui 
George. 

Preşedintele pufneşte nemulţumit. 

— Şi pe îngâmfaţii ăştia de britanici i-am salvat. îi 
zdrobea Wilhelm pe toţi. 

Loveşte cu bastonul în podea. 

— Cât a trecut? 

— Doar o jumătate de ceas, încercă să-l îmbuneze 
soţia sa credincioasă. 

O privire furioasă izbucneşte din ochii preşedintelui 
şi chiar când se pregătea să arunce cuvinte grele, un valet 
anunţă impasibil: 

— Domnule preşedinte, a sosit Majestatea Sa, 
Regina Maria. Este însoţită de o suită de zece persoane. 

Wocxirow Wilson simte că se sufocă. Convenise 
cu regina să vină însoţită doar de două persoane. Şi 
aşa fusese pregătit prânzul. Soţia sa simte că vulcanul 
prezidenţial va erupe şi îl strânge puternic de braţ. Apoi 
cu multă dragoste în glas îi spune: 

— Linişteşte-te, dragul meu. Mă voi ocupa eu de 
toate. Te rog să nu-ţi pierzi cumpătul. 

Preşedintele respiră greu, privirea sa aruncă săgeţi 
de foc, dar încet-încet îşi înfrânează pornirile agresive. 
Cu toate acestea în momentul în care regina intră în 
salonul de primire este foarte puţin amabil. 

— Domnule preşedinte, cât mă bucur să vă văd. 

Vocea îi este ca un izvor de munte la început de 
vară, ţinuta elegantă şi scumpă o pune în valoare şi 
graţia cu care ridică mâna pentru a-i fi sărutată înfrânge 
nemulţumirea preşedintelui. Face gestul de curtoazie, 
iar Edith o îmbrăţişează cu multă afecţiune pe regină, 
impresionată de strălucirea ei. 

— Bine aţi venit, Majestatea Voastră, bombăne 
preşedintele. 

Regina simte nemulţumirea preşedintelui. Decide să 
fie cât mai mieroasă. 

— Domnule preşedinte, vă rog să ne iertaţi că am 
venit în număr mult mai mare ca cel stabilit. Dar pentru 
marea majoritate a popoarelor Europei sunteţi Apostolul 

Libertăţii ” Şi toţi vor să vă cunoască, să vă vadă. 

Laudele şi-au atins ţinta. Preşedintele este măgulit 
de asemenea comparaţie şi mai ales că înţelege referirea 
la cele 14 puncte atât de drage lui. Edith simte că situaţia 
se detensionează şi intervine: 

— Permiteţi-mi, Majestate, să verific dacă masa este 
gata. Abia aştept să ne povestiţi despre ţara voastră. 

Dispare în sala pregătită pentru dejun şi are grijă să 
se mărească numărul de locuri. Este obligată să le ceară 
unor consilieri să ia prânzul în altă încăpere pentru ca 
toţi oaspeţii să aibă loc la masă. în acest timp regina îi 
prezintă preşedintelui suita sa care îşi exprimă admiraţia 
faţă de contribuţia preşedintelui la victoria în Marele 
Război. 

Edith este remarcabil de eficientă, astfel că masa 
este gata surprinzător de repede. 

— Vă invit să ne aşezăm la masă, Majestatea 
Voastră, spune ea încântată de propria-i realizare. 

Se aşează cu toţii şi pentru ca preşedintele să nu 
spună ceva nepotrivit, Edith deschide discuţia pe măsură 
ce se aşează primul fel. 

— Majestate, sunteţi foarte curajoasă. Aţi străbătut 
Europa pentru a apăra interesele ţării voastre. înţeleg că 
aţi fost şi în ţara voastră natală. 

Regina înţelege că soţia preşedintelui este amabilă. 

— Aşa este, am revăzut Regatul Unit cu mare 
bucurie. Dragul meu George mi-a făcut o primire care 

m-a emoţionat până la lacrimi. Am avut parte de o şedere 
minunată. Dar cea mai mare bucurie a fost să îl revăd pe 
ducele de Conaught şi Stratheam. Mi-am adus aminte de 
copilăria cea lipsită de griji. 

Preşedintele înghiţi cu noduri auzind numele Marelui 
Maestru şi înţelege că regina nu a pomenit întâmplător 
despre el. 

—Majestate, încearcă el să contratace, francezii sunt 
foarte porniţi împotriva românilor pentru pacea separată. 
Ei spun că acordurile anterioare, care oricum nu se bazau 
pe drepturile naţiunilor, sunt caduce. 

Regina nu se pierde cu firea. 

— Prin însuşi acordul de armistiţiu al Puterilor 
Aliate şi Asociate cu Germania, acea pace este abrogată. 
Parlamentul şi regele de altfel nu au ratificat-o niciodată, 
în ciuda faptului că eram înconjuraţi de inamici. 

Preşedintele dădu din cap îngăduitor. 

— Se spune că este meritul vostru pentru asta. 

— Şi al meu, recunoaşte cu modestie regina. De 
aceea cred că este necesar ca acum să se facă dreptate 
poporului meu. 

Preşedintele lăsă tacâmurile şi spune iritat: 

— Dar pretenţiile voastre transced drepturile 
naţiunilor aşa cum le-am formulat în punctul 10. 

Extrem de calmă, regina ripostează. 

— Nicidecum, domnule preşedinte. Toate teritoriile 
pe care România le revendică sunt teritorii locuite 
majoritar de români. Şi aşa rămân mulţi români în afara 
graniţelor. 

Preşedintele o privi uimit. Replica reginei îl pune în 
dificultate. Va cere un studiu referitor la aceste lucruri. 
Nu vrea să fie păcălit. 

— Din păcate nu ştiu cum vă putem ajuta atâta 
timp cât guvernul vostru refuză să garanteze drepturile 
minorităţilor. 

Cu un zâmbet plin de tâlc regina ripostează imediat: 

—Noul guvern va semna tratatul privind minorităţile. 
Românii respectă toate popoarele care trăiesc alături de 
ei, fără discriminare. 

Preşedintele nu se aşteptă la un asemena răspuns şi 
înţelege că regina l-a pus în dificultate. 

— Să ştiţi că ne vom lua măsuri să respectaţi 
drepturile acestor minorităţi şi în special al evreilor care 
se simt foarte ameninţaţi de atitudinea guvernanţilor 
români. 

De data asta regina se simte atacată şi reacţionează 
cu graţie, dar ferm. 

— Domnule preşedinte, nu există minoritate în 
România care să nu aibă mai multe drepturi comparativ 
cu negrii din Louisiana sau japonezii din Hawaii. 

Replica reginei îl amuţeşte pe preşedinte, dar o 

amuză pe soţia sa care este nevoită să întreţină discuţia 
până la sfârşitul dineului deoarece preşedintelui îi este 
teamă să o mai înfrunte pe regină. 

Plecarea 

însuşi Clemenceau o conduce la gară. Este o 
adevărată nebunie, parizienii se îmbulzesc să îşi ia la 
revedere de la fermecătoarea regină a românilor. Fanfara 
cântă şi însuşi mareşalul Ferdinand Foch a venit să-şi 
prezinte omagiile. 

— Aţi cucerit Parisul, Majestate, spune vesel 
„Tigrul” bucuros că se află la braţul favoritei locuitorilor 
Parisului. 

Regina nu se grăbeşte să-i răspundă preşedintelui 
consiliului de miniştri al Franţei. Mai devreme şi-a luat 
rămas bun de la preşedintele Franţei, galantul Raymond 
Poincare care se îndrăgostise evident de ea. O asigurase 
că s-au făcut progrese mari şi că Franţa va susţine cu 
multă hotărâre pretenţiile României. La fel îi spusese şi 
Lloyd George cu o zi înainte deşi recunoscuse că pentru 
el Transilvania este o problemă de neînţeles. 

— Dar am cucerit oare şi inima „Tigrului”? 

Georges Clemenceau izbucni într-un râs zgomotos. 

— Să nu aveţi nicio îndoială, Majestate. V-aţi 

câştigat un loc pentru eternitate în inima mea, Majestate. 

Regina îi zâmbi cu atâta afecţiune încât inima 
aprigului radical se topeşte. Pe un ton scăzut, aproape 
complice, îi spune: 

— Majestate, trebuie ca noul premier al României 
să vină la Paris. Dacă nu este în Frăţie, îl vom iniţia în 
atelierul din care fac eu parte, Emest Renan. După cum 
ştiţi, noi nu suntem în aceeaşi tabără cu unchiul vostru, 
pe care însă îl respectăm mult. Atelierul nostru aparţine 
Marelui Orient. 

Regina clatină din cap în semn că a înţeles. 
Gândurile i se îndreaptă spre Alexandru Vaida Voievod, 
acel ardelean curajos şi mândru care a adus Declaraţia 
de Unire de la Alba-Iulia la Bucureşti. Va fi greu să-l 
impună, dar nu imposibil. 

— Aşa vom face, dragul meu Georges, şi îl sărută 
scurt pe obraz, făcându-1 să roşească. 

Ajunşi la scara trenului îi sărută mâna, apoi se retrage 
pentru ca fanfara să intoneze Imnul Regal al României. 

Regina se urcă ultima în tren în ovaţiile mulţimii. 
Pleca în ţară cu inima plină de speranţă. Reuşise să 
izbândească acolo unde marele Brătianu fusese învins. 
De acum încolo drumul spre recunoaşterea României 
Mari era deschis. 

— Te iubesc , România mea , murmură regina în timp 
ce trenul părăseşte Oraşul Luminilor. 

Gândurile reginei Maria 
şi portretul ei zugrăvit de 
contemporani 


“ Dragostea faţă de ţara mea este religia mea.” 

Regina Maria 

“Am crescut ca o mică persoană cu maniere 
excesiv de regeşti, plină de propria-mi importanţă şi 
cu convingerea că strălucirea noastră, asemenea celei 
solare, era o realitate incontestabilă.” 

Regina Maria 

“Anii trec si Maria, care a devenit una dintre cele 
mai frumoase şi titrate prinţese din Europa, se apropie 
de vârsta fatală la care trebuie să te gândeşti la viitor . 
Viitorul pentru o tânără de rangul ei este cuprins într-un 
singur cuvânt: căsătorie. în acea epocă nici nu se punea 

problema să ceri părerea copiilor, care trebuiau să se 
căsătorească din motive ce nu ţineau de sentimente, ci 

9 f 

de politică. Maria va trebui să se încline în faţa sorţii 
obişnuite. Pentru ea, având un caracter atât de ferm, va 
fi o rană care nu se va cicatriza decât după mulţi ani. 
Maternitatea şi apoi politica vor fi într-un fel substitute 
ale dragostei neîmplinite.” 

Guy Gauthier despre Regina Maria 

u Tinereţea noastră este povestea unei perpetue 
dăruiri 

Regina Maria 

“Am fost crescută în spiritul principiilor de fier ale 
mamei, anume că nu trebuie să te laşi niciodată nici în 
voia iubirii, nici a emoţiei, nici a bolii. Eu m-am oprit la 
boală.” 

Regina Maria 

“Când s-au urcat pe tron dragostea lor se stinsese de 
ani de zile. [...] Regele însă admira multe din însuşirile 
soţiei lui — voinţa, sinceritatea, vitalitatea, veselia dar 
atâta tot. Treceau săptămâni şi luni fără să-şi vorbească 
altceva decât banalităţi la masă si fată de martori. 
Nici o intimitate între două vieţi îndreptate pe cărări 
despărţite. Tronul pe de o parte, încercările ei repetate 

pe de altă parte , îi apropia din nou vrând ne vrând , dar 
nu destul. Este sigur că în fundul sufletului său el a avut 
faţă de dânsa adevărata stimă si adevărata încredere t o 
cunoştea însă prea bine ca să nu se sfiască de ea” 

Ion G. Duca despre regina Maria şi regele Ferdinand 

“Ovaţiile adresate noii Regine în Parlament erau 
sincere. Publicul era conştient că loialitatea fermă a 
Măriei faţă de cauza Aliaţilor a fost cea care îl sprijinise 
şi va continua să-l sprijine pe soţul ei de origine 
germană. Ca Principesă Moştenitoare t fusese populară; 
ca Regină era şi mai iubită.” 

Prinţesa Callimachi despre regina Maria 

“Este o realitate că prezenţa unui personaj romantic 
pe scena istoriei răstoarnă adesea echilibrul întregii 
acţiuni.” 

Antonia Fraser despre regina Maria 

“împăratul Rusiei şi Regele Angliei fiind amîndoi 
verii mei primari , era uşor pentru mine să am legături 
neoficiale cu ei şi desigur că eram gata să-mi servesc 
ţara pe orice cale. Avînd în vedere că atît Regele , cît 
şi primul său ministru aveau deplină încredere în mine t 
eram mai iniţiată în problemele şi secretele de stat decît 
se obişnuieşte în ce priveşte reginele.” 

Regina Maria 

“ Regina, cu o energie mai presus de orice laudă, 
ajutată de fiicele ei, mergea din spital în spital. Cu un 
dispreţ desăvârşit de pericol nu pregeta să se arate unde 
epidemia era mai violentă. Nu mii, zeci de mii de soldaţi 
răniţi şi bolnavi au văzut-o în acele luni la căpătâiul 
lor” 

I. G. Duca despre regina Maria 

“Se dedica în întregime muncii sale şi nu numai în 
spitale, la căpătâiul soldaţilor bolnavi, putea fi întâlnită, 
ci şi pe străzile oraşului Iaşi, pe care le străbătea 
adesea, fiind gata întotdeauna pentru a împărţi ajutoare 
soldaţilor suferinzi, refugiaţilor şi oamenilor săraci care 
îi ieşeau în cale.” 

Vasile Bianu despre activitatea Reginei Maria pe front 

“Mă rog lui Dumnzeu pentru toate vieţile jertfite, mă 
rog pentru cei care au murit părăsiţi şi neştiuţi, mă rog 
pentru cei care au fost îngropaţi cu miile fără rugăciune 
şi fără preot, mă rog pentru mulţimea celor fără nume, 
care aveau acelaşi drept la viaţă ca tine şi ca mine, mă 
rog lui Dumnezeu să-i ierte şi să dea odihnă sufletului 
lor în locurile de verdeaţă unde nu este nici durere, nici 
întristare ” 

Regina Maria despre soldaţii români căzuţi pe front 

“Se spune că sînt cea mai frumoasă femeie din 
Europa , în această privinţă , desigur , nu pot să mă 
pronunţ y pentru că nu pot şti. Dar în privinţa celorlalte 
regine , ştiu. Sînt cea mai frumoasă Regină din Europa!” 

Regina Maria 

“Nu există nici un politician în Europa a cărui minte 
să se poată împotrivi lucrăturilor pîntecelui Reginei 
Maria.” 

Politician european anonim 

A 

“In fiecare dimineaţă , Regina , în uniformă de 
infirmieră , însoţită de o doamnă de onoare şi de un grup 
de brancardieri voluntari se duce la gară pentru a-i primi 
pe răniţi. Regina înfruntă moartea şi ceea ce este fără 
îndoială cel mai greu , depăşeşte oboseala unei zile nu de 
opt ore ci a unei zile care se întinde până noaptea târziu , 
cu şaisprezece , şaptesprezece sau optsprezece ore de 
muncă , pe cât de respingătoare pe atât de periculoasă , 
în mijlocul emanaţiilor infecte ale cangrenelor. Când 
este vorba de Regina nu ne referim la curaj. Curajul 
presupune teamă şi energia de a învinge. Sentiment 
necunoscut pentru o suverană a cărei îndrăzneală aduce 
a invulnerabilitate.” 

Contele Saint-Aulaire despre regina Maria 

“în nebunia anilor *20, regina Maria a fost, 
pentru scurtă vreme , cea ma/ populară femeie din 
ţară<S.UA>.“ 

Smith, Gene, The American Heritage, Voi. 45, 

No. 6, October 1994 

“ S-a spus despre ea că a format o întreagă generaţie 
- toţi bărbaţii au fost îndrăgostiţi de ea y toţi artiştii 
inspiraţi de ea, toate femeile au dorit să-i semene.” 

Lesley Blanch despre regina Maria 

“Există un singur bărbat în România şi acela este 
Regina” 

Contele Charles De Saint-Aulaire 

„Mc/ o figură publică din România nu a fost mai 
patriotă decît această Regină de neam străin." 

The New York Times 

“Gîndurile mele sînt mereu alături de 
dumneavoastră... Sînt de neconsolat că mă aflu atît 
de departe şi nu pot să vă fiu de vreun ajutor, trăind 
în amintirea trecutului fără nici o speranţă pentru 
viitor... Amintiţi-vă de dorul meu , de nostalgia mea, 
de rugăciunile pe care le fac mereu pentru sănătatea 

dumneavoastră şi să nu vă îndoiţi niciodată de 
devotamentul meu nemărginit. Te iubesc , Măria mea t te 
iubesc!" 

Ultima scrisoare a lui Barbu Ştirbei trimisă reginei 
Maria înainte ca aceasta să treacă la cele veşnice. 

9 

“Atît de multe nespuse , care mi-ar lumina atît de 
mult sufletul să le spun: tot dorul meu , toată tristeţea 
mea , toate amintirile dragi care îmi inundă din nou 
sufletul... Pădurile de şofran galben , mirosul stejarilor 
cînd călătoream prin aceleaşi păduri la începutul verii 
şi oh! Atît de multe , multe lucruri care s-au dus... Să te 
binecuvînteze Dumnezeu şi să te aibă în pază.” 

Ultima scrisoare a Reginei Maria trimisă către Barbu 
Ştirbei înainte ca aceasta să treacă la cele veşnice. 

“Sfârşitul său a avut un ecou dureros în întreaga 
tară. Dintre toţi membrii familiei regale f ea era de 
departe cea mai iubită. Când apărea în public era 
întâmpinată cu interminabile ovaţii , de o sinceritate 
emoţionantă. Era pentru toţi obiectul unei profunde 
veneraţii. La aflarea veştii morţii sale numeroşi români 
au avut sentimentul că apusese mare parte din forţa 
spirituală a ţării lor.” 

Henri Prost despre Regina Maria 

„Oricât aş îmbătrâni, mirosul frunzelor uscate de 
toamnă îmi va aduce mereu în faţa ochilor imaginea 
vechii case englezeşti. Acea aromă, oriunde aş fi, îmi 
evocă viziunea locului Eastwell Park, cu cărările sale 
prin pădure, pe care le băteau paşii noştri copilăroşiT 

Regina Maria 


"Iubirea mea pentru această ţară y pe care am făcut-o 
a mea prin lacrimi şi suspine, a ajuns pentru mine ca o 
religie. Mă simt legată de ea prin lanţuri de oţel, legată 
prin inimă, prin creier şi prin sânge. Simt ca fiecare din 
cei şase copii ce i-am dat, e unul din inelele acestui lanţ 
pe care numai moartea şi dezastrul îl pot sfărâma." 
Regjna Maria în cartea sa “De la inima mea la a lor" 

“Oricâte greşeli va fi comis regina Maria, înainte 

şi după război, războiul rămâne pagina ei, pagină cu 

care se poate făli, pagină care se va aşeza în istorie la 

loc de cinste. O găsim în tranşee printre combatanţi 

în rândurile înaintate, o găsim în spitale şi în toate 

posturile sanitare printre răniţi şi bolnavi. O găsim de 

faţă la toate adunările care încercau să facă puţin bine. 

Nu a cunoscut frica de gloanţe şi de bombe, cum nu a 

cunoscut teama si scârba de molimă sau nerăbdarea 

* 

faţă de eforturile aşa de des inutile, provocate de dorinţa 

ei de mai bine. Regina Maria şi-a îndeplinit datoria pe 
toate fronturile activităţilor sale, dar mai presus de toate 
pe acela al încurajării şi ridicării moralului acelora care 
o înconjurau şi care au trebuit să decidă, în cele mai 
tragice momente, soarta ţării şi a poporului său. Se poate 
afirma că, în răstimpul pribegiei noastre în Moldova, 
regina Maria a întrupat aspiraţiile cele mai înalte ale 
conştiinţei româneşti. Prin modul cum a influenţat în 
1916 intrarea României în război şi din nou în 1918, 
când aproape numai datorită ei, regele Ferdinand nu a 
ratificat dezastruoasa pace de la Bucureşti, regina s-a 
aşezat ca ctitorită a României întregite şi ca una din cele 
mai mari figuri ale istoriei noastre naţionale .” 

Constantin Argetoianu despre regina Maria 

u Regina Maria, mai mult decât oricine altcineva, 
s-a bătut pentru a asigura reîntoarcerea Transilvaniei, 
Basarabiei şi Bucovinei la România, la sfârşitul Primului 
Război Mondial. A dormit pe câmpurile de luptă ale 
celui de-al Doilea Război Balcanic şi ale Primului 
Război Mondial, alături de soldaţii săi. Prin forţa de 
nezdruncinat a voinţei sale, această prinţesă britanică 
s-a redefinit pe sine însăşi ca româncă oferindu-le 
supuşilor săi o mai bună înţelegere a ceea ce urma să 
fie România, decât oricare din viziunile fasciştilor sau 
comuniştilor autohtoni care au urmat după ea.” 

Robert D. Kaplan 

“Se spunea - si nu erau departe de adevăr că 
ea <Regina Maria> era adevăratul bărbat al familiei 
regale române. în cercurile oficiale se ştia foarte bine 
că în momentul în care armatele germane victorioase, 
dar puţin numeroase (1917), încercau să impună pacea 
României, doar ea a declarat că onoarea si interesul 
obligau să se lupte până la capăt, că făcuse eforturi 
supraomeneşti pentru a împiedica tratativele, dar că 
fusese totuşi nevoită să cedeze în faţa politicienilor 
români. în Franţa au fost întotdeauna apreciaţi 
oamenii îndrăzneţi, de orice sex ar fi, ceea ce explică 
popularitatea reginei Maria încă de la sosirea în ţara 
noastră 

Generalul Mordaq, şeful Cabinetului Militar al primului 
ministru al Franţei în 1919 despre regina Maria 

“Apoi, într-o bună zi, pe neaşteptate, regele m-a 
întrebat dacă aş fi de acord să plec în străinătate pentru a 
pleda acolo cauza noastră. M-am întrebat dacă voi avea 
destul curaj ca să iau asupra mea aceasta răspundere. 
Brătianu era cel care venise cu ideea. Ardoarea 
entuziasmului meu era binecunoscută alor mei şi apoi 
nimic nu este mai elocvent decât o femeie răscolită. 
Aş fi de acord? *Eu? Să merg la Paris şi la Londra? 
Eu să susţin cauza noastră? Neoficial, bineînţeles dar, 

totodată, considerată de ai mei ca fiind cea mai potrivită 
de a face acest lucru pentru România ’. Unfior de mândrie 
mi-a străbătut toată fiinţa. ‘Eu? Desigur; eu eram cea 
chemată - da, cred ca mă simţeam capabilă să-mi susţin 
pledoaria chiar şi în faţa celor <trei mari>!. Da, voi 
merge, am spus - o să fac tot ce pot. Era o misiune pe 
care o puteam îndeplini, mă simţeam capabilă s-o fac, 
nu eram nici nervoasă şi nici speriată. îmi făcea chiar 
plăcere 

Regina Maria despre demersul plecării la Paris 
în contextul Conferinţei de Pace din 1919 

“...ruptura finală dintre Carol şi Nicolae s-a 
întâmplat la o petrecere în familie, la Palatul Cotroceni, 
când Carol a propus un toast în cinstea roşcovanei 
intruse. Madame Lupescu; prinţul de 15 ani, Mihai, a 
scăpat jos paharul de şampanie; Carol i-a tras un picior. 
Nicolae a intervenit. O armă, se pare că a lui Nicolae, a 
detunat. Regina Maria, care a primit gloanţele în piept, 
a început să scuipe sânge.” 

Ştire/Zvon apărută în revista americană TIME, 

numărul din 21 iunie din 1937 

“Ochii minţii mele privesc atît de pătrunzător, 
încât mi-au venit lacrimi în suflet, lacrimi de bucurie 
şi fericire, care nu se vor uita niciodată, în amintirea 
sufletului unui artist pe care l-am întâlnit în pustietate şi 
l-am văzut în lumina adevărului, Ea, Măria.” 

Loie Fuller despre regina Maria 

“Puterea este un tovarăş de care nu te desparţi 
uşor; când te părăseşte, se duce cu ea şi interesul vieţii. 
Cu ochii uscaţi şi pumnul încleştat, te uiţi după ea cu 
privirea fixă, gelos pe următorul pe care îl va alege.” 

Regina Maria 

”Toate finalurile de viaţă sunt atât de triste? ” 

Regina Maria 

în loc de final 


De ce regina Maria este importantă pentru poporul 
nostru? 

^ A renunţat la propria-i fericire, venind într-o 
ţară străină şi având o căsătorie bazată nu pe prea 
multe sentimente, pregătindu-se continuu pentru a 
deveni regina acestui popor. 

Regina Maria, pe când era doar principesă, în 
anul 1901, se alătură cauzei tinerilor artişti români. 
Ea a fost cea care a militat pentru înlăturarea copiilor 
făcute în arta românească a ceea ce se făcea în afară 
şi a militat pentru crearea unui stil artistic nou îii 
pictură şi sculptură cu inspiraţii din viaţa ţăranilor 
români şi a zonelor pitoreşti din ţară. 

^ Când Maria a devenit Regină, în anul 1916, 
ea a fost cea care l-a influenţat decisiv pe regele 
Ferdinand să intrăm în război de partea Antantei. 
Acest lucru a făcut ca după terminarea războiului, 
datorită faptului că România a făcut parte din tabăra 
câştigătoare, teritoriul României să se întregească. 
Transilvania, Banatul, Crişana, Maramureşul şi 
Sătmarul au intrat în componenţa Regatului Român. 

în timpul Primului Război Mondial, va activa 
ca soră medicală pe front. Activitatea ei nu va fi una 
de faţadă, regina dând dovadă de un curaj nebun, 
aflându-se în primele rânduri în tranşee şi va avea 
grijă de soldaţi. Activitatea ei de soră nu se va 
rezuma doar la soldaţi, ci şi la orfani şi alte persoane 
nevoiaşe. Acest efort este recunoscut ca fiind un mare 
act de bravură al reginei chiar şi de către cei mai 
înverşunaţi rivali ai ei. 

9 9 

După terminarea războiului, în timpul 
Conferinţei de Pace de la Paris, Marile Puteri aliate 
nu au vrut să recunoască unirea teritoriilor româneşti 
cu Vechiul Regat. Delegaţia română trimisă la Paris 
nu a avut sorţi de izbândă în a-i convinge pe cei care 
conduceau conferinţa să recunoască oficial unirea. 
Atunci, regina Maria merge într-o vizită neoficială 


184 



la Paris şi se întâlneşte cu principalii lideri politici 
străini care se aflau acolo, negociind şi militând 
pentru recunoaşterea Unirii. întâlnirea determinantă 
a fost cu Clemenceau, prim-ministru al Franţei şi 
preşedintele conferinţei. Acesta nu simpatiza deloc 
România şi nu susţinea cauza românilor. în urma 
întrevederilor, regina îi smulge lui Clemenceau 
promisiunea că va face tot ceea ce îi va sta în putinţă 
pentru România. Rezultatele conferinţei au arătat că 
acesta s-a ţinut de cuvânt, regina a reuşit să încline 
balanţa în favoarea noastră. 

4“ în anul 1919, după vizita de la Paris, regina 
merge la Londra, se întâlneşte cu vărul său George al 
V-lea, regele Angliei, şi cu principalii oameni politici 
britanici şi îi convinge să susţină cauza României şi 
Unirea înfăptuită la 1 decembrie 1918. 

4^ Regina Maria, în toate vizitele oficiale şi 
neoficiale, a făcut lobby pentru România. A reuşit 
să convingă foarte mulţi oameni de afaceri străini 
să investească în reconstrucţia României. A reuşit să 
obţină împrumuturi de la alte state, cum ar fi Canada, 
împrumuturi care au ajutat la consolidarea ţării. 

4^ Regina Maria a fost singurul lider român care 
a făcut frenezie în momentul în care a vizitat SUA. 

Primarul New York-ului a fost efectiv impresionat 
de regină, preşedintele SUA a primit-o în două 
întrevederi şi i-a organizat un dineu. Cronicarii 
americani au susţinut că în anii ‘20, chiar dacă nu era 
americancă, regina Maria a fost cea mai importantă 
femeie din SUA. 

^ în anul 1926, deşi nu era obligată, trece la credinţa 
ortodoxă, iar în prealabil toţi copiii ei au fost botezaţi 
ortodocşi. 

^ A fost o regină foarte activă, a călătorit pe întreg 
teritoriul tării si a încercat să cunoască cât mai mulţi 

9 9 9 

oameni şi nevoile acestora şi să îi înţeleagă. 

Cea mai mare dovadă a iubirii purtate pentru 
poporul român este arătată într-o ultimă scrisoare - 
testament, unde se referă explicit la legătura creată 
între ea şi acest popor. 

^ Poporul român este unul recunoscător şi răspunde 
la bunătate cu bunătate. Este de necontestat faptul 
că, dintre toţi suveranii români, regina a fost cel mai 
iubit de către popor. Cea mai bună dovadă a fost că, 
în momentul în care s-a aflat de decesul ei, întreaga 
ţara a fost cufundată într-o linişte profundă şi i-a 
respectat dorinţa, purtând doliu mov. 


186 



A ¥5h> 


Bibliografie 


A 

Argetoianu, Constantin, Memorii , voi. V, Editura 
Machiavelli, Bucureşti, 1995 
Argetoianu, Constantin, Pentru cei de mâine: 
Amintiri din vremea celor de ieri. Voi. 3, partea V, 
Editura Humanitas, Bucureşti, 1992 

B 

Bianu,Vasile, însemnări din războiul României 
Mari , Volumul II, Editura Institutul de Arte Grafice 
„Ardealul”, Cluj, 1926 

Boia, Lucian, Balcic. Micul paradis al României 
Mari , Editura Humanitas, 2014 
Brănişteanu B., Expoziţiunea Tinerimei artistice, în 
Adevărulu, anul XV- No.4522, sâmbătă, 2 martie 
1902 

Bulei, Ion, Lumea românească la ‘900. Amanţii 
reginei, în Ziarul Financiar 



Cristian Moşneanu 


C 

• Callimachi, Ana-Maria, Lumea era toată a mea. 
Amintirile unei prinţese , Editura Corint, Bucureşti, 
2015 

• Ceausu, Mihai-Stefan, Problema recunoaşterii unirii 
Bucovinei cu România şi a delimitării graniţelor 
sale la Conferinţa păcii (1919-1920). în revista: 
East European Journal and Diplomatic History nr.2, 
decembrie 2015 

D 

• Duca, Ion G, Amintiri politice , volumul /, Jon 
Dumitru Verlag, Miinchen, 1981-1982 

G 

• Gauthier, Guy, Missy regina României , Editura 
Humanitas, Bucureşti, 2010 

K 

• Kaplan, Robert D., Robert Balkan Ghosts — A 
journey through history , St. Martin's Press, New 
York, 1996 

• Kiriţescu, Constantin, Istoria războiului pentru 
întregirea României 1916-1919. Prefaţă şi note 
de Mircea N. Popa. Voi. 2, Editura Ştiinţifică şi 
Enciclopedică, Bucureşti, 1989 


188 



^ ylna S^aA/a & 


M 

• Mandache, Diana, Balcicul Reginei Maria, Editura 
Curtea Veche, 2014 

• Mandache JDiana, Dearest Missy — The Letters of 
Mărie Alexandrovna , Grand Duchess of Russia , 
Duchess of Edinburgh and of Saxe-Coburg and 
Gotha , and ofher daughter , Mărie , Crown Princess 
ofRomania , 2011 

• Mandache, Diana, Regina Maria a României. 
Capitole târzii din viaţa mea. Memorii redescoperite. 
Editura ALLFA, Bucureşti, 2011 

• Mandache, Diana, Regina Maria a României: 
Capitole târzii din viaţa mea. Memorii redescoperite , 
Editura Alfa, ediţia a IV-a, Bucureşti, 2015 

• Maria, Regina Maria, Povestea vieţii mele, Editura 
Moldova, Iaşi 1990 

• Maria, Regina României, Povestea vieţii mele , voi. I, 
Editura Eminescu, Bucureşti, 1991 

• Maria, Regina României, Jurnal de război 1917- 
1918, traducere din engleză de Anca Bărbulescu, 
Editura Humanitas, Bucureşti, 2006 

• Maria, Regina României,rara mea, trad. Nicolae 
Iorga, ed. a m-a, Sibiu, 1919 

• Maria, Regina României, însemnări zilnice, voi VI, 
trad. Sanda Ileana Racoviceanu, Editura Historia, 


189 



Cristian Moşneanu 


2008 

• Măciucă, Baltica, Baltic, Editura Semne, 2013 
N 

• Nelipa, Mărgărită, Alexander III His Life and Reign , 
Gilbert's Books, 2014 

W 

• Wolbe, Eugen, Ferdinand I întemeietorul României 
Mari. O biografie , Editura Humanitas, Bucureşti, 
2004 

P 

• Pakula, Hannah, Ultima romantică. Viaţa reginei 
Maria a României, voi. II, Editura Lider, Bucureşti, 
2003, p. 233 

• Petrescu, Nicole, Regina Maria şi vânătorii de 
munte în războiul reîntregirii neamului , Editura 
Oscar Prinţ, Bucureşti, 2008 

R 

• Regina Maria, The Story of a Good Man. King 
Ferdinand of Romania, Arhivele Naţionale Istorice 
Centrale, fond Regina Maria, voi. IE, dosar 7, 
apud. Diana Mandache, Regina Maria a României. 
Capitole târzii din viaţa mea. Memorii redescoperite. 


190 



^ ^^InaSV^UtM & 

Editura ALLFA, Bucureşti, 2011 
S 

• Saint Aullaire Auguste Felix Charles de Beaupoil, 
Confession d'un vieux diplomate , Flamarion, Paris, 
1953 

• Scurtu, Ioan, Theodora Stănescu-Stanciu, Georgiana 
Margareta Scurtu, Istoria Românilor între anii 1918- 
1940 , Culegere de Documente, Editura Universităţii, 
Bucureşti, 2001 

Q 

• “Queen Mărie: In the delirium of the 1920s, she 
became,for a little while, the most popular woman in 
the country ”, Smith, Gene, The American Heritage, 
Voi. 45, No. 6, October 1994 

V 

• Vâslan, George, Express Coasta de Argint\ 

Bacalbasa, Laurentiu, Ce este şi ce ar trebui să fie 

Coasta de Argint, în Revista generală ilustrată, an 2, 

1928, nr 4 si 5 
1 » 


191 



Editura LIBREX PUBLISHING 
Str. Episcopul Radu, Nr. 30 
Sector 2, Bucureşti 

Tel. 0723 193 019 
comenzi@librex.ro 
www.librex.ro 
www.facebook.com/librex 


Tipar: ARTPRINT 
Email: office@artprint.ro 




h: 




Mb)? şgşS m pcsite' -! 


fg®8 

« u< J i\' 


Jm ,ipMfta p <?©§■!& 


i\ IfeîffiSXftet! IŞsSăs®!) MSSlSdtfiilţ: <âbl®aiîi jŞ® 


taSfiahws^raiM iasaBIB^ ţmm #. MQme^KlSim&f 


978 - 606 - 8894 - 63-8 


894638 


9 786068 








































